ANUL  XXXIV  Februarie  1944  NR.  2 


REVISTA  TEOLOGICA 

ORGAN  PENTRU  ŞTIINŢA  Şl  VIAŢA  BISERICEASCĂ 

REDACTOR  :  Prof.  Dr.  GRiGORIE  T.  MARCU 


ORTODOXIA  ARDELEANĂ  BISERICĂ 
A  POPORULUI 

de  l 

Diacon  Dr.  GRIGORIE  T.  MARCU 

Profesor  la  Academia  teologică  „Andreiană1* 

In  Ardeal,  mai  vizibil  decât  în  oricare  altă  lăture  a 
pământului  locuit  de  Români,  Biserica  strămoşească  a  ocrotit, 
îndrumat  şi  însufleţit  toate  compartimentele  vieţii  noastre 
naţionale.  Este  îndeobşte  ştiut  că  instituţiile  reprezentative 
ale  spiritului  ardelenesc,  în  apariţia  lor  istorică,  sunt  creaţii 
ale  Bisericii  noastre,  sunt  fiicele  ei  legitime.  Precizarea 
aceasta  este  menită  să  ne  scutească  de  eventuala  imputare 
că  Biserica  ardeleană  încalecă  tărâmuri  de  activitate  na¬ 
ţională  cari  se  refuză  înrâuririi  ei,  împodobindu-se  cu  pe¬ 
nele  altora.  Preexistând  înfiripării  lor,  ea  însăşi  datând 
deodată  cu  formarea  Neamului  românesc,  Biserica  naţională 
ie-a  chemat  la  viaţă,  le-a  străbătut  cu  duhul  ei  atoateţiitor, 
îe-a  fixat  ţeluri  clare  şi  le-a  ajutorat  să  răsbată  —  în  ciuda 
unor  împotriviri  pe  cât  de  crâncene,  pe-atât  de  îndelungate 
—  la  limanul  salvatoarelor  misiuni  naţionale  cu  cari  erau 
învestite,  supravieţuîndu-le  şi  încărcându-se  de  bună  voie 
cu  îndatoririle  lor  ori  de  câte  ori  slăbiciuni  lăuntrice  sau 
viclene  înscenări  dinafară  le  tăiau  respiraţia. 

Noi,  Românii  ardeleni,  de  când  ne-am  pomenit  ca  na¬ 
ţiune  în  cuibul  de  vulturi  dintre  arcul  carpatic  şi  undele 

plânse  ale  Tisei,  cunoaştem  doar  două  permanenţe  istorice 
nebiruite  de  iureşul  evenimentelor  pustiitoare  cari  s'au 
prăvălit  cu  o  inepuisabilâ  dărnicie  asupra  sbuciumatuluî 
nostru  trecut:  poporul  şi  credinţa  străbună,  ţărănimea  şi 
Biserica  naţională.  Aceste  două  valori  locale  sunt  insepa¬ 
rabile,  Orice  tentativă  de  disociere  a  lor  echivalează  cu 
o  maltratare  grosolană  a  istoriei  Ardealului-  Istoriograful 
care  s'ar  preta  la  o  atare  operaţie  ar  sucomba  sub  povara 
strivitoare  a  evidenţelor,  iar  opera  sa  ar  fi  sortită  unei 
descalificări  infamante,  înfrăţite  până  la  contopire.  Biserica 
străbună  şi  obştea  românească  de  dincoace  de  munţii- 
părinţi  au  urzit  laolaltă  minunea  infrangibilei  rezistenţe 
naţionale  care  ne-a  aşezat  teferi  şi  conştii  de  rostul  nostru 
sub  soare  în  pragul  împlinirilor  irevocabile  ale  anului  1918, 
Geniul  Iui  Mihail  Eminescu,  înainte  de-a  asfinţi  în  înnop¬ 
tările  nebuniei,  când  şi-a  propus  să  dea  o  definiţie  cores¬ 
punzătoare  Bisericii  naţionale,  a  preferat  celor  mai  poleite 
superlative  simplicitatea  maternă  a  expresiei :  „Maica  Nea¬ 
mului1',  Cunoscătorii  sunt  respectuos  poftiţi  să  chibzuiască 
în  ce  măsură  i  se  potriveşte  ea  Bisericii  ardelene-  Suntem 
siguri  că  verdictul  lor  nu  va  contrazice  constatarea  făcuta 
de  celălalt  geniu  tutelar  al  istoriei  României  moderne,  ne¬ 
întrecutul  Nicolae  Iorga,  când  a  calificat  Ardealul  ţară  de 
sate  şi  preoţi;  şi  cu  atât  mai  puţin  pe  marele  preot  al 
deşteptării  noastre,  Mitropolitul  Andreiu  Şaguna,  ori  pe 
strălucitul  său  succesor  actual,  I,  P-  Sf.  Mitropolit  Dr. 
Nicolae  Bălan,  cari  au  adeverit  prin  cuvânt  şi  faptă  ca¬ 
racterul  determinant  de  Biserică  a  poporului,  copios  vădit 
dealungul  sbuciumatei  sale  istorii  de  către  sfânta  şi  mân- 
tuitoarea  instituţie. 

Elementul  de  legătură  dintre  Biserică  şi  popor  a  fost 
în  toată  bunăvremea  clerul.  Neuitatul  cântăreţ  al  pătimirilor 
româneşti  căşunate  de  milenara  întunecare  a  Ardealului, 
Octavian  Goga,  spunea  cândva  că  preoţii  transilvăneni  au 
fost  singurii  noştri  „domni4*.  Contextul  e  mărturie  că  el  nu 
se  gândia  la  alt  privilegiu  pe  care  l-ar  fi  avut  smeriţii 
slujitori  ai  altarelor  străbune,  decât  acela  de-a  fi  fost  fideli 
până  la  moarte  năzuinţelor  obşteşti,  ei  constituind  vreme 
îndelungată  renumita  „intelighinţă11  ardeleană  rezistentă  la 

toate  tentativele  de  corupţie  urzite  de  stăpânirea  politică. 
Spre  deosebire  de  clerul  confesiunilor  eterodoxe,  infeodat 
până  la  slugărnicie  intereselor  seculare  ale  puternicilor 
vremii,  preoţimea  ortodoxă  ardeleană  nu  trebuia  să-şi  bată 
capul  cu  conservarea  anumitor  titluri  nobilitare  riguros 
ierarhizate  şi  nici  nu  avea  de  apărat  cine  ştie  ce  rentabile 
latifundii  agrare. 

Biserică  a  poporului  prin  tradiţie  şi  definiţie,  Biserica 
ortodoxă  ardeleană  prezintă  toate  caracterele  unei  instituţii 
luptătoare.  Ca  atare,  ea  a  conservat  şi  hrănit  conştiinţa 
noastră  naţională,  înstăpânind  o  armonie  exemplară  între 
păturile  componente  ale  obştei  româneşti  de  dincoace  de 
Carpaţi,  Pe  tărâm  politic,  şi-a  asumat  neîntrerupt  un  roi 
conducător,  iar  creaţiile  culturale  îşi  datoresc  existenţa, 
de  cele  mai  multe  ori,  numai  ei.  După  sfărmarea  voevo- 
datelor  transilvane,  ierarhii  noştri  au  îndeplinit  constant, 
până’n  pragul  întregirii  României,  roluri  similare  cu  acelea 
ale  domnitorilor  din  Ţara  Românească  şi  Moldova,  unii 
dintre  ei  —  bunăoară  Şaguna  —  fiind  calificaţi  de  istorie 
principi  neîncoronaţi  ai  Ardealului.  Este  un  titlu  de  onoare 
care  le-a  revenit  pe  bună  dreptate,  fără  să-l  fi  revendicat 
careva  vreodată.  El  corespunde  unei  funcţiuni  istoriceşte 
dovedită,  Făcându-se  „tuturor  toate",  după  cum  le  poruncia 
Scriptura  şi  neistovita  lor  dragoste  de  Neam,  vlădicii  ar¬ 
deleni,  ca  şi  preoţimea  în  subordine,  au  sprijinit  fireştile 
năzuinţe  naţionale  ale  poporului  dreptcredincios  cu  aceeaşi 
pilduitoare  râvnă  cu  care  slujiau  la  altarul  Domnului.  Stu¬ 
dierea  atentă  a  istoriei  Bisericii  Transilvaniei  nu  mai  lasă 
nici  o  îndoială  în  această  privinţă.  Dreapta  îndreptare  a 
credinţei  străbune  şi,  nedeslipită  de  aceasta,  fortificarea 
conştiinţei  naţionale,  constitue  determinantele  ei  de  căpe¬ 
tenie.  Tot  ce  s'a  făcut  pentru  conservarea  purităţii  iniţiale 
a  dreptei  credinţe  şi  pentru  valorificarea  ei  în  scopul 
adâncirii  vieţii  duhovniceşti  a  obştei,  a  contribuit  indirect 
—  dar  nu  mai  puţin  eficace  —  la  cimentarea  conştiinţei 
naţionale.  Şi  invers  î  încât  e  tare  anevoie  de  stabilit  cu 
preciziune  —  dacă  nu  peste  putinţă  —  în  ce  măsură  re¬ 
voluţiile  populare  şi,  peste  tot,  luptele  politice  ale  Româ¬ 
nilor  ardeleni,  au  fost  animate  de  motive  religioase  sau  pur 

naţionale.  Nouă  ni  se  pare  că  ortodoxia  credinţei  în  Dum¬ 
nezeu  şi'n  permanenţa  Neamului  au  guvernat  simultan  toate 
acţiunile  de  seamă  ale  Ardelenilor.  Putem  merge  mai  de¬ 
parte,  fără  primejdia  de-a  ajunge  în  conflict  cu  datele  ri¬ 
guros  verificate  ale  istoriei :  participarea  activă  a  preoţimii 
noastre  la  urzirea  revoluţiilor  populare  ardeleneşti  a  fost 
demnă  de  rolul  de  apărători  ai  credinţei  pe  care  şi  l-au 
asumat,  mai  ales  în  veacul  XVIII,  atâtea  figuri  memorabile 
de  martiri  ţărani.  Colaborarea  dintre  Biserică  şi  popor, 
solidaritatea  dintre  păstori  şi  turmă,  a  fost  desăvârşită.  Ea 
este  în  spiritul  celor  mai  pure  tradiţii  ortodoxe.  Pe  cale 
pacinică  sau  altfel,  această  solidaritate  a  urmărit  constant 
conservarea  fiinţei  naţionale  a  Românilor  ardeleni.  Fără  ea, 
unirea  din  1918  ar  fi  fost  o  simplă  improvizaţie,  lipsită  de 
cele  mai  elementare  garanţii  de  trăinicie  —  sau  nu  s'ar  fi 
produs  din  capul  locului. 

Vedem  în  indisolubila  solidaritate  dintre  Biserică  şi 
popor,  copios  ilustrată  de  istoria  Ardealului,  chezăşia 
îmblânzirii  întărâtatelor  vremuri  de  cumpănă  ale  căror 
vămi  neprielnice  poate  că  ne  va  fi  ursit  să  le  străbatem  nu 
peste  mult. 


UNITATEA  ROMÂNEASCĂ  PRIN  RELIGIE1 2 

de 

ŞTEFAN  PAŞCA 

Profesor  universitar!  Cluj-Sibiu 


Suntem,  alături  de  Greci,  cei  mai  vechi  creştini  din 
Europa  răsăriteană.  Spre  deosebire  de  ei  însă  începutul 
creştinismului  la  noi  coincide  cu  începutul  fiinţei  noastre 
etnice;  strămoşii  noştri  nu  s'au  convertit,  cî  s’au  format 
creştini ;  cei  dintâi  Români  au  fost  închinători  ai  lui  Hristos. 

Intr’adevăr,  în  sămânţa  de  latinitate  pe  care  împăratul 
Traian  „părintele  moşilor  strămoşilor  noştri  Românilor" 
(Dim.  Cantemir)  şi  urmaşii  săi  au  semănat-o  în  această 
parte  de  lume  se  găsea  şi  germenele  de  viaţă  a  „legii  ceii 
nouă".  Coloniştii  şi  legionarii  trimişi  aici  au  adus,  alături 
de  atâtea  culturi  exercitate  pe  faţă  sau  pe  ascuns  în  cu¬ 
prinsul  imperiului,  şi  pe  cel  creştin.  Astfel,  latinitatea  şi 
creştinismul  au  crescut  şi  s’au  întărit  în  mod  aproape  si¬ 
multan,  chiar  dacă  cel  din  urmă  s'a  putut  manifesta  numai 
în  taină,  în  tot  cursul  stăpânirii  romane  în  Dacia,*  Prin 
retragerea  oficialităţii  romane  de  aici  (a.  275)  nucleele 
creştine  rămase  au  putut,  înaintea  celor  din  imperiu,  să-şi 
manifeste  nestânjenite  de  oficialitate  credinţa  şi  să  o  pro¬ 
page  printre  compatrioţii  dela  sate  „păgâni"  (lat.  pagani)  în 
mijlocul  cărora  trăiau  acum  de  răul  năvălitorilor. 

Increştinarea  în  masă  a  Dacoromânilor  s’a  făcut  însă 
numai  în  sec.  IV-V.  *  Ea  a  fost  realizată  nu  numai  datorită 
propovedaniei  în  limba  latină  a  misionarilor  veniţi  din 
dreapta  Dunării,  ci  desigur  şi  râvnei  elementelor  creştine 


1  Conferinţă  rostită  in  ziua  de  6  Decemvrie  1943,  la  Universitatea  „Regele 
Ferdinand  1“  din  Cluj  la  Sibiu. 

2  Cf.  C.  C.  Giurescu,  Istoria  Românilor,  ed.  III,  voi,  I  p.  215  şi  urm,  In  legă¬ 
tură  cu  istoria  creştinismului  in  Dacia  cf.  bibliografia,  p.  223-224, 

*  C.  C.  Giureacu,  o.  c.  p.  215 ;  cf.  şi  C.  Daicovidu,  La  Transilvania  netl’antt- 
chitâ,  Bucureşti  1943,  p.  137,  bibliogr,  p.  130  şi  137, 

indigene.  Dar  opera  religioasă  a  acestor  misionari  (Audias, 
Sava,  Nicetas,  etc.)  nu  s’a  limitat  numai  îa  captarea  pentru 
credinţa  creştină  a  sufletelor  păgâne,  ci  va  fi  avut  şi  scopul 
de  a  încuraja  pe  vechii  închinători  ai  lui  Hristos  şi  de  a  le 
curaţi  religia  de  zgura  atâtor  practici  şi  credinţe  păgâne 
care  se  furişaseră  —  şi  s'au  menţinut  atâtea,  până  azi !  — 
în  creştinism.  In  sfârşit,  ei  vor  fi  urmărit  şi  scopul  de  a 
organiza  cât  de  cât  viaţa  religioasă  şi  de  a-i  asigura  astfel 
trăinicia. 

In  afară  de  încreştinarea  Dacoromânilor,  misionarii  ve¬ 
niţi  din  Balcani  au  realizat  o  operă  tot  atât  de  mare:  au 
creat  legături  intime  de  ordin  sufletesc  între  romanitatea 
mai  puternică  din  Sudul  Dunării  şi  aceea  mai  firavă  şi 
lipsită  de  consistenţă  administrativă  din  Nordul  acestui 
fluviu,  contribuind  astfel  la  menţinerea,  prin  credinţă,  a 
unei  strânse  unităţi  între  fraţii  de  aceeaşi  limbă,  O  dovadă 
de  intensitatea  legăturilor  spirituale  dintre  Nordul  şi  Sudul 
Dunării  este  terminologia  creştină  de  origine  latină  din 
limba  română.  Terminii  creştini  fundamentali  ( biserică , 
altar ,  cruce ,  rugăciune,  Dumnezeu,  creştin,  păcat,  preot , 
botez,  cumineca,  crăciun,  sărbătoare,  duminecă,  Paşti,  Ru¬ 
salii,  etc.)1  sunt  în  cea  mai  mare  parte  comuni  în  graiul 
tuturor  ramurilor  de  Români  risipiţi  astăzi  prin  sudul 
Balcanilor  sau  pe  malul  Mării  Adriatice,  unii  din  ei  sfâr¬ 
tecaţi  de  trunchiul  neamului,  de  o  mie  de  ani.  Faptul  acesta 
ne  dovedeşte  că  înainte  de  despărţirea  Românilor  în  dife¬ 
rite  grupuri,  ei  au  trăit  laolaltă,  într’o  strânsă  unitate  de 
limbă  şi  de  credinţă. 

Contactul  între  romanitatea  din  Balcani  şi  cea  din 
Nordul  Dunării  nu  s’a  manifestat,  evident,  numai  pe  teren 
religios.  încă  din  sec.  IV,  imperiul  a  reocupat  puncte  stra¬ 
tegice  de  sprijin  pe  malul  stâng  al  fluviului,  aşezând  gar¬ 
nizoane,  menţinute  până  în  sec.  VI,  pe  vremea  lui  Iusti- 
nian,  creatorul  arhiepiscopiei  cu  sediul  la  Serdica,  Iusti- 


1  Cf.  O.  Densusianu,  Mişto  tre  de  la  langue  roumalne,  I  Paris,  1901,  p.  251 — 252, 
V.  Pârvan,  Contribuţii  epigrafice  la  istoria  creştinismului  in  Dacia,  Bucureşti  1911 ; 
C.  Diculescu,  Vechimea  creştinismului  la  români.  Argumentai  filologic.  Bucureşti 
1910,  S.  Puşcariu,  Limba  română,  l,  Buc.,  1940,  p.  335.  Alte  indicaţii  bibliografice 
la  Giurescu,  o.  c.  p,  223—224. 

mana  Prima,  ce-şi  întindea  stăpânirea  şi  asupra  unor  părţi 
din  regiunile  noastre.1  In  incursiunile  pe  care  barbarii,  de¬ 
veniţi  stăpâni  în  Dacia,  le  făceau  în  Balcani,  ei  ridicau, 
adesea,  de  acolo,  mulţimi  de  robi  pe  care-i  aduceau  în¬ 
coace,  spre  a  dispune  de  braţele  lor  de  muncă.  Astfel : 
Slavii,  Avarii  în  sec.  VI,  iar  mai  târziu  (sec,  VII — IX)  Bul¬ 
garii  deveniţi  stăpâni  ai  unor  întinse  regiuni  balcanice  şi 
de  dincoace  de  Dunăre. 

Rămaşi  fără  apărare  în  Carpaţi,  strămoşii  noştri,  hăr¬ 
ţuiţi  necurmat  de  furia  distrugătoare  a  hoardelor  năvăli¬ 
toare,  au  fost  împiedecaţi  de  a-şi  întemeia  aşezăminte  po¬ 
litice  statornice,  iar  în  viaţa  religioasă  s'au  mulţumit  cu 
ceea  ce  puteau  primi  dela  fraţii  de  aceeaşi  limbă  din  Bal¬ 
cani:  de  acolo  le  veneau  păstorii  sufleteşti,  acolo  episcopii 
„latini"  înzestrau  cu  darul  preoţiei  pe  cei  ce  aveau  să  ţină 
trează  credinţa  creştină  în  părţile  noastre.  Mai  târziu  ceva, 
când  Bulgarii  slavizaţi,  deveniţi  stăpâni  la  Sudul  Dunării, 
s'au  încreştinat  şi  şi-au  organizat  biserica  printr'o  ierarhie 
proprie,  dar  în  dependenţă  de  Patriarhia,  acum  ortodoxă, 
dela  Constantinopol,  noi  am  intrat  în  zona  de  influinţă  a 
ritului  slav.  Strămoşii  noştri,  acum  Români  —  vorbind 
deci  o  altă  limbă  decât  cea  latină  sau  greacă  pe  care  o 
auziseră  în  slujbele  bisericeşti  veacuri  de-a  rândul  şi  pe 
care  n’o  mai  înţelegeau,  —  au  adoptat  pe  încetul  noul  rit, 
slavon,  Acest  lucru  s'a  realizat  cu  atât  mai  uşor,  cu  cât, 
în  Carpaţi,  Românii  trăiau  demult  în  comunitate  de  viaţă 
cu  Dacoslavii.  Când,  în  sec,  X,  Bizantinii  ajung  iarăşi  stă¬ 
pâni  la  Dunăre,  menţinându-şi  această  stăpânire  până  în 
sec.  XII,  ierarhia  bisericii  slave  din  Balcani  a  continuat 
să  păstreze  ea  grija  pentru  trebuinţele  sufleteşti  ale  cre¬ 
dincioşilor  din  părţile  noastre,  menţinând  un  contact  între 
cele  două  maluri  ale  Dunării,  contact  intensificat  în  timpul 
imperiului  româno-bulgar  al  Asaneştilor,  când  s'a  înfiripat 
şi  la  noi  o  oarecare  ierarhie  bisericească,  prin  prezenţa 
aici  a  unor  episcopi  care  reuşeau  nu  numai  să  ţină  trează 
conştiinţa  creştină  în  formele  unui  rit  ortodox  bizantin,  ci 


1  N.  Iorga,  Istoria  bisericii  româneşti  şi  a  vieţii  religioase  o  Românilor,  voi. 
I,  Văleriit-de-Munle,  1908,  p.  10 — 11, 

şi  să  convertească  „occidentali"  catolici,  mai  vechi  sau  mai 
recenţi,  trăitori  printre  Români. 1 

* 

*  * 

O  ierarhie  bisericească  temeinică  s'a  creat  la  noi  insă 
numai  după  întemeierea  Principatelor  române :  în  Muntenia 
la  1359,  în  Moldova  1401.  Potrivit  tradiţiei  acum  mile¬ 
nară,  de  dependenţă,  in  ale  bisericii,  de  Balcani,  cele  două 
mitropolii  care  aveau  să  menţină  şi  să  fortifice  prin  cre¬ 
dinţă  unitatea  sufletească  a  tuturor  Românilor  de  pe  ver¬ 
santele  Carpaţilor,  s'au  pus,  cum  era  şi  logic,  subt  autori¬ 
tatea  supremă  a  patriarhiei  din  Constantinopol, 2 

S'a  spus  demult  şi  se  mai  spune  încă  şi  astăzi  că  or¬ 
todoxia  —  şi  încă  îmbrăcată  în  haina  limbii  slavone  —  a 
fost  una  din  marile  nenorociri  care  s'au  abătut  peste  noi, 
că  datorită  ei  poporul  românesc  a  rămas  veacuri  de-arândul 
încătuşat  în  robia  întunerecului, 3  că  tovărăşia  noastră  de 


1  Scrisoarea  din  14  XI  1234  a  Papei  Grigorie  al  IX-lea  către  regele  Bela  IV 
al  Ungariei  vorbeşte  de  „nişte  popoare  care  se  numesc  Români",  care  „au  diferite 
rituri  şi  datini"  şi  care  „dispreţuiesc  biserica  romană,  nu  primesc  tainele  dela 
episcopul  Cumanilor  din  acea  dieceză,  ci  dela  nişte  pseudoepiscopi  de  ritul  Grecilor 
şi  mulţi  Unguri  şi  Teutoni  şi  alţii  trec  la  dânşii,  făcându-se  un  popor  cu  Românii 
şi  primind  prescrisele  taine  dela  ei".  Ap.  $(.  Meteş,  Istoria  bisericii  româneşti  din 
Transilvania,  voi.  I,  ed.  II  p.  37. 

2  Faima  puterii  şi  strălucirii  Constantinopolului  ajunsese  şi  în  regiunile  Nord- 
dunărene,  căci  numai  aşa  se  explică  grija  domnilor  români  de  a-şi  trimite  vlăstarele 
la  Învăţătură  in  această  metropolă;  unul  din  fiii  lui  Mircea  cel  Bătrân  îşi  făcea 
ucenicia  militară  ca  ofiţer  in  garda  imperială  bizantină ;  un  nepot  al  lui  Mircea  se 
distinsese  chiar  in  mod  deosebit  in  cadrele  armatei  bizantine,  într'o  luptă  cu  Turcii. 
Cf.  D.  Russo,  Elenismul  tn  România,  Bucureşti,  1912,  p.  43 — 44,  ap.  N.  Cartojan. 
Cărfile  populare  tn  literatura  română.  II.  Epoca  influentei  greceşti.  Bucureşti,  1938, 
p.  5 — 6. 

In  legătură  cu  ceea  ce  a  însemnat  Bizanţul  pentru  cultura  românească  In, 
trecut,  trimitem  doar  la  frumoasa  contribuţie  a  lui  Alexe  Procopovici,  Limpeziri 
(grecism,  fanariotism,  slavonism,  românism;  întâietăţi  spirituale).  Bucureşti  1941. 
(Extras  din  volumul  omagial  lui  I.  Lupaş). 

3  „Secii  pleni  de  intunerecu  si  de  barbaria,  de  carea  nece  un  Românu  nu  si 
pote  adduce  amente  I6re  grâtia  si  înfiorare,  gretia  pentru  barbari’a  si  înfiorare 
pentru  stricatiunea  ce  ne-am  causatu  slavonismu  în  limba  si  !n  cultura  intelectuale". 
Timolei  Cipariu,  Discursu  asupra  istoriei  limbei  române,  în  An,  Soc.  Acad.  Rom.  I. 
(1867),  p.  19;  cf,  acum  in  urmă  P.  P,  Panaitescu,  in  „Rev.  Fund.  Reg/',  XI  ( — 1944) 
p.  127—128. 

credinţă  cu  Bizantinii  ne-a  transfigurat  sufletele,  ne-a  în- 
josnicit  moravurile;  că  datorită  ei  nu  ne-am  putut  bucura 
mult  timp  de  binefacerile  progreselor  spirituale  ale  occi¬ 
dentului  catolic  şi  că,  în  sfârşit,  prin  religia  noastră  orto¬ 
doxă  ne-am  înstrăinat,  pentru  sute  de  ani,  de  frăţietatea 
romanică  luminată  din  Apus.  Cine  vorbeşte  astfel  uită  însă 
condiţiunile  de  ordin  istoric,  geografic  şi  psihologic  care 
au  legat  pentru  un  mileniu  întreg  pe  strămoşii  noştri  de 
Bizanţ,  şi  că  ortodoxia  Românilor  este  o  consecinţă  logică 
a  acestor  condiţiuni.  Uită  că  „nenorocirile"  pe  care  le  pun 
în  sarcina  ortodoxiei  şi  a  dependenţei  de  Bizanţ  sunt  efectul 
unor  condiţii  de  ordin  politic  şi  social  pe  care  le-au  trăit 
înaintaşii  noştri.  Mai  uită  apoi  să  preţuiască  roadele  bi¬ 
nefăcătoare  pe  care  le-a  adus  credinţa  ortodoxă  în  folosuL 
conservării  fiinţei  noastre  naţionale  însăşi,  în  tot  lungul 
veacului  de  mijloc  şi  până  în  sec.  XVIII,  deci  într’un  timp 
când  biserica,  mai  mult  chiar  decât  limba,  era  în  stare  să 
solidarizeze  într'o  unitate  conştientă  colectivităţile  ame¬ 
ninţate,  Căci,  se  ştie  doar,  înaintea  conştiinţei  de  imitate 
românească  prin  limbă,  a  fost  aceea  a  unităţii  prin  orto¬ 
doxie.  Aceasta  a  mobilizat  voinţa  colectivă  a  înaintaşilor 
la  rezistenţă  dârză  împotriva  asalturilor  susţinute  şi  repetate 
ale  catolicismului  unguresc  din  sec,  XIII — XV  în  Principate 
şi  în  Ardeal  şi  a  reformaţiunii  în  formă  calvină,  în  sec. 
XVI— XVII,  în  Ardeal,  asalturi  care  nu  erau  stimulate 
numai  de  râvna  creştină  —  de  altfel  nici  nu  erau  între¬ 
prinse  cu  mijloace  „creştineşti"  —  şi  nu  urmăreau  numai 
obiectivul  religios,  ci  aveau  la  bază  şi  scopuri  de  natură 
politică. 

O  experienţă  istorică  tristă  a  făcut  pe  înaintaşii  noştri 
să  rămână  statornic  încadraţi  —  alături  de  Greci,  de  Bul¬ 
gari,  de  Sârbi  şi  de  Ruşi  în  marea  comunitate  religioasă 
a  ortodoxismului:  conştiinţa  unei  vecinătăţi  primejdioase 
nu  numai  pentru  independenţa  politică,  ci  chiar  pentru 
conservarea  fiinţei  etnice,  şi  pentru  trăinicia  datinilor  mi¬ 
lenare  româneşti:  Ungurii.  Păgâni  la  început,  ortodocşi 
pentru  scurt  timp,  catolici  apoi,  şi  însfârşit,  în  parte,  re¬ 
formaţi  (calvini  şi  unitari),  Ungurii  sau  făcut  cunoscuţi 
Românilor  prin  acte  de  deosebită  cruzime.  Cred  că  adver- 

sita  tea,  teama,  dispreţul  Românului  de  totdeauna  faţă  de 
catolici  —  (cuvântul  latin  se  păstrează  popular  până  azi 
la  noi  cu  accent  unguresc:  lâtin(a)  s,  letină  cu  sensul  de 
„eretic,  necredincios,  mişel,  viclean;  naţie  străină,  spurcată; 
om  rău,  liftă",  cf.  Dicţ.  Acad,}  —  şi  faţă  de  protestanţi  —  (cu¬ 
vântul  calvin  însemnează  popular  „(om)  fără  suflet,  tiran", 
ib,}  —  nu  s'a  datorit  numai  caracterului  tradiţionalist  al 
poporului  nostru,  sau  conştiinţei  superiorităţii  dogmatice 
a  ortodoxismului,  cât,  mai  ales,  faptului  că  cele  două  bi¬ 
serici,  catolică  şi  reformată,  îşi  găsiseră  propagandişti  în 
Unguri,  Mulţumită  Ungurilor  catolicismul  şi  reformaţiunea 
au  devenit  în  ochii  Românilor  de  pretutindenea  şi  din  toate 
clasele  sociale 1  nişte  monstruozităţi  de  care  să  te  fereşti 
«a  de  diavolul. 

Daca  rezistenţa  pe  plan  religios  în  Ardeal  a  luat  pe 
încetul  aspectul  unei  adevărate  lupte  naţionale  la  care  s’au 
solidarizat  Românii  din  toate  provinciile  —  olâh  vallds 
numeau  Ungurii  ortodoxia  noastră,  „legea  românească", 
magyar  vallds,  legea  lor,  „calvinismul",  —  primejdia  stă¬ 
pânirii  turceşti  i-a  determinat  fatal  să  se  încadreze  într'o 
comunitate  de  caracter  panortodox  care  a  avut  efecte  îm- 


'  Iată  cu  ce  ochi  priveau  calvinismul  şi  efectele  lui  păgubitoare  pentru  Ro¬ 
mâni  doi  mari  cărturari  ai  noştri  dela  sfârşitul  sec.  XVIII;  Miron  Costin  uimit  că 
Vasile  Lupu  şi-a  dat  pe  fiică-sa,  Maria.  de  sojie  cneazului  Razivil,  scria  „(Legea 
calvinească)  easte  scornită  de  un  mitropolit  de  Fiandra,  de  supt  ascultarea  Papei 
de  Râm,  peste  legăturile  săboarelor  cu  multe  dumnezeeşti  minuni  legate,  Iară  calvinul 
•numai  prin  singure  faptele  sale  trupeşti  osebite  de  sfânta  sobornicească  besearecă, 
au  scornit  acea  leage,  ...leage  rătăcita"  (Let,  560).  Stolnicul  Const.  Cantacuzino,  în 
.Istoria  Ţării  Româneşti  [ed.  lorga,  p.  132]  îngrijorat  de  soarta  Românilor  din  Ardeal 
terorizaţi  de  Unguri  şi  de  calvinismul  lor,  scria  :  „...Pururea  şi  nevindecaţi  [ţi)  Un¬ 
gurii  au  stătut  vrăjmaşi  şi  pizmaşi  Românilor,  şi  atâta,  cât,  de  ar  fi  putut,  ar  fi 
«upus  pe  toţi  sub  jugul  lor,  cum  şi  pe  mai  multa  parte  din  câţi  se  află  acum  în 
Ardeal  i-au  supus  şi  i-au  făcut  iobagi,  săvai  că  în  Ardeal  sânt  şi  alţi  neameşi  ro- 
unâni  mulţi,  şi  Maramurăşul  tot.  Iar  afară  dintre  aceia,  mare  parte  şi  din  boierimea 
Jor  încă  sânt  de  sâ  trag  din  Romani;  ci  numai  stăpânirea  f=^stăpânitorii)  aceii  ţări 
şi  astăzi  fiind  calvini,  şi  ei  [=nemeşii  români]  slujind  la  curte,  s'au  calvinit  şi  aşa 
tot  Unguri  să  cheamă  schimbându-şî  credinţa  şi-au  schimbat  şi  numele  de  Români". 
Stolnicul  nu  are  păreri  bune  nici  despre  Papa,  care  „credinţă  cu  înnoite  dogme  decât 
Biserica  cea  bătrână  şi  adevărată  a  Răsăritului  şi-au  ales"  [p.  149]  şi  nici  despre 
.„Papistaşi"  care  „adecăte  mai  mult  cred  intr'ale  Papei  decât  intr'ale  adevărului" 
,{p.  150]. 

portante  pentru  toată  desvoltarea  noastră  spirituală  până 
în  sec.  XVIII.  Iniţiată  de  Biserică  şi  îndrumată  şi  susţinută 
de  ea,  prin  acţiunea  propagandistică  a  cărturarilor  greci, 
solidarizarea  popoarelor  ortodoxe  avea  un  mare  obiectiv: 
eliberarea  de  jugul  semilunei  care  aducea  suferinţe  egale 
tuturor  popoarelor  balcanice.  După  cum  papalitatea  a  reuşit 
să  unească  la  un  moment  dat  toată  creştinătatea  vestică 
„prin  pacea  lui  Dumnezeu"  a  lui  Urban  II  (a.  1095)  îm¬ 
potriva  păgânătăţii  islamice,  tot  aşa  ortodoxia  a  fost,  sau 
a  vrut  să  fie,  supt  conducerea  patriarhului  constantinopo- 
litan,  pavăza  de  apărare  împotriva  Turcilor,  Supt  vraja 
ortodoxiei  popoarele  ameninţate  de  Turci  nu-şi  mai  dădeau 
seama  de  deosebirea  de  rasă  şi  de  limbă  care  le  separa 
unele  de  altele;  trăind  în  condiţii  istorice  şi  politice  ana¬ 
loge  şi-au  fixat  o  ţintă  comună,  pentru  atingerea  căreia  au 
luptat  umăr  la  umăr,  sute  de  ani:  restabilirea  imperiului 
bizantin,  chezăşia  libertăţii  lor  şi  a  strălucirii  ortodoxiei. 
In  acţiunea  pentru  realizarea  acestui  scop,  domnii  români 
Intâiu  (până  în  sec,  XVII) '  şi  apoi  ţarii  ruşi,  au  avut  rolul 
de  protagonişti.  Principatele  române  au  devenit  un  bine¬ 
făcător  loc  de  refugiu  pentru  cărturarii  luminaţi  ai  orto¬ 
doxismului,1 2  iar  generositatea  Domnilor  sprijin  mântuitor 


1  Avem  dovezi  că  domnii  români  se  considerau,  prin  ortodoxie,  în  drept  să 
aspire  la  moştenirea  usurpată  de  Turci  a  imperiului  bizantin:  la  1472  Ştefan  cel 
Mare  s'a  căsătorit  cu  Maria,  fiica  lui  Olubey  din  Mangup,  care  era  din  familia 
Paleologilor  din  Bizanţ.  După  [moartea  socrului  său,  Ştefan  a  trimis  trupe  să  lupte 
in  Czimeia  Împotriva  năvălitorilor  turci  conduşi  de  Abmet  Paşa  (a.  1475),  fapt  care 
a  determinat  pe  Turci  să  deschidă  seria  războaielor  împotriva  Moldovei,  După 
aproape  un  veac  lacob  Heraclidul  (a,  1561—1563)  se  intitula  moştenitor  al  Împăra¬ 
tului  bizantin,  iar  Vasile  Lupu  (a,  1631 — 1653)  se  declara  râvnitor  şi  apărător  al 
sfintei  evsevii  răsăritene-  Cf,  C.  I.  Andreescu,  în  „Biserica  ortodoxă  română"  LU 
(—1934),  p.  596—597. 

2  Amintesc  aci  numai  pe  Nicodim  călugărul,  fost  stareţ  al  mănăstirii  Hilandar 
dela  Muntele  Âthos,  refugiat  de  Turci  dimpreună  cu  ucenicii  săi  în  Muntenia,  ctitor 
—  cu  spri iinui  Iui  Vladislav  şi  Radu  Voevod  —  al  mănăstirilor  Vodiţa  şi  Tismana, 
cele  dintâi  mănăstiri  de  piatră  dela  noi  (N.  lorga,  op.  cit,  40 — 4"),  Nicodim  a  in¬ 
trodus  la  noi  normele  severe  de  vieaţă  monahală  şi  tradiţiile  de  cultură  ale  călu¬ 
gărilor  dela  Sf.  Munte  (cf.  N,  Cartojan,  Ist.  lit.  rom.  vechi,  I.  Buc.  1940,  p.  17), 
Ucenici  de  ai  lui  Nicodim  s'au  dus  şi  in  Moldova,  onde  au  Întemeiat  Mănăstirea 
Neamţului  şi  au  făcut  dintr'insa  un  strălucit  centru  de  cultură  bisericească. 

La  curţile  domnilor  români  an  fost  găzduiţi  cu  toată  atenţia,  uneori  pentru 

pentru  multe  din  aşezămintele  ortodoxe  din  Balcani  sau 
din  Orient,1 


Oricât  de  mari  au  fost  bunurile  de  ordin  material 
sacrificate  de  Români  în  folosul  ortodoxismului,  oricât  de 
deficitară  viaţa  noastră  culturală  din  trecut,  în  comparaţie 
cu  aceea  a  latinităţii  occidentale  sau  a  altor  popoare  ca¬ 
tolice,  folosul  pe  care  l-am  tras  din  tovărăşia  de  credinţă 
nu  poate  fi  tăgăduit.  Prin  „legea"  tradiţională  au  putut 
Românii  —  într’un  timp  când  credinţa  religioasă  singură 
conducea  popoarele  pe  drumul  destinului  lor  —  să  se  di¬ 
ferenţieze  de  străini  şi  să  se  solidarizeze  în  lupta  de  in¬ 
dependenţă  politică  împotriva  celor  două  state  mai  puter¬ 
nice  vecine  care  îi  ameninţau  direct:  Ungaria  şi  Polonia, 
ambele  catolice-  Acest  fapt  psihologic  a  înmugurit  instinctul 
naţionalismului  nostru,  iar  nevoia  de  apărare  continuă  îm¬ 
potriva  aceloraşi  duşmani,  reacţiunea  colectivităţilor  ro¬ 
mâneşti,  patriotismul. 

Cu  tot  caracterul  de  universalitate  a  religiei,  orto¬ 
doxismul  nu  numai  că  n’a  urmărit  tendinţa  de  a  înnăbuşi 
conştiinţa  unităţii  etnice  bazată  pe  rasă,  limbă  şi  obiceiuri 
a  popoarelor  credincioase  dogmelor  şi  formelor  lui  tradi¬ 
ţionale  şi  n’a  patronat  —  aşa  cum  au  făcut  alte  religii 
până  în  veacul  XVII  în  Ungaria  cosmopolită  —  o  acţiune 
de  contopire  a  popoarelor  de  altă  limbă  —  mai  ales  a 
conducătorilor  acestora  —  în  masa  poporului  dominant, 
ci  a  mijlocit  şi  chiar  a  apărat,  adesea  direct,  menţinerea 
trează  a  acestei  conştiinţe.  Atunci  când,  pe  la  mijlocul 


ani  întregi,  ierarhi  ortodocşi  de  seamă,  ca  Patriarhul  Teolipt  al  Constantinopolului, 
invitat  de  Neagoe  Basarab  Ia  sfinţirea  Mănăstirii  Argeşului  după  restaurarea  ei  r 
apoi,  mai  târziu,  Matei  de  Pogoniana,  Mitropolit  al  Mirelor,  Ierotei  de  Monembassia, 
Ciril  Lukaris,  Neofit  Rodinul,  Patriarhul  Macarie  al  Antiohiei,  Dosithei  al  Ierusali¬ 
mului  şi  mulţi  alţii. 

1  Fără  să  uităm  bogăţiile  imense  puse  —  prin  Închinarea  atâtor  mănăstiri  din 
Principate  mănăstirilor  de  aiurea  —  la  dispoziţia  ortodoxismului,  pomenim  daniile 
împărăteşti  făcute  in  interesul  bisericii  răsăritului  de  Neagoe  Basarab  şi  de  alţii  Pa¬ 
triarhiei  din  Constantinopol  şi  Ierusalim,  sau  comunităţilor  monahale  dela  Muntele 
Alhos  sau  din  altă  parte. 

sec,  XVII,  calvinismul  urmărea  în  Ardeal,  prin  toate  mij¬ 
loacele,  fărămiţirea  unităţii  româneşti,  la  apelul  celor  doi 
mari  Ierarhi  români,  Petru  Movilă  şi  Mitropolitul  Varlaam 
al  Moldovei,  toată  ortodoximea,  prin  conducătorii  săi  ie¬ 
rarhici,  şi-a  dat  adeziunea  la  cele  două  sinoade  ţinute  la 
Chiev  (a,  1640)  şi  Iaşi  (a,  1642),  în  care  s'a  deschis  lupta 
dogmatică  pentru  apărarea  credinţei  ortodoxe  tradiţionale 
şi  implicit  pentru  fortificarea  unităţii  noastre  ameninţate. 
Când  Gavril  Bethlen  se  plângea  Patriarhului  constantino- 
politan  de  starea  „părăsita,  întunecată,  păgubitoare  şi  ru¬ 
şinoasă"  a  preoţilor  români  din  Ardeal,  care  „nu  sunt  în 
stare  nici  să  citească,  cu  atât  mai  puţin  să  înţeleagă  şi  să 
înveţe  sfintele  evanghelii"  şi  făgăduia  că  dânsul,  Bethlen, 
ar  putea  să  le  arate  oarecare  „bunăvoinţă"  şi  „protecţie", 
însă  cu  o  anumită  „condiţiune",  Chirii  Lukaris  îi  scria,  la 
2  IX  1629 :  „...Deoarece  însă  condiţiunea  pe  care  luminăţia 
Voastră  a  stabilit-o  ca  un  fel  de  preţ  pentru  această  bună¬ 
voinţă  a  sa,  şi  ne-a  împărtăşit-o  nouă  în  scrisori  cât  se 
poate  de  secrete,  este  de  aşa  natură,  încât  nu  o  putem  în¬ 
ţelege  limpede ;  ... credinţa  supremului  nostru  oficiu  patriarhal 
ne  tmpedecă  a  o  înţelege...:  noi  pentru  astfel  de  lucrare 
nici  decum  nu  putem  da  sprijinul  nostru  în  mod  făţiş".  Şi 
cum  Bethlen  îl  asigura  pe  Patriarh  că  pentru  acţiunea  de 
calvinizare  a  Românilor  ardeleni  are  şi  asentimentul  Tur¬ 
cilor,  acesta  i-a  replicat:  „Pentru  a  putea  îndeplini  aceasta 
în  mod  norocos  şi  pacinic,  înainte  de  toate  ar  trebui  ruptă 
legătura  de  sânge  şi  de  simţiri  care  trăieşte,  deşi  în  mod 
tainic,  dar  cu  atât  mai  puternic,  între  Românii  din  Ţara 
Transilvaniei  şi  între  locuitorii  Ţării  Moldovei  şi  Munte¬ 
niei",  şi  încheia:  „dacă  am  sprijini  din  partea  noastră  pe 
faţă  sau  în  ascuns  o  asemenea  deserţiune,  am  săvârşi  un 
păcat". 1  De  asemenea  Patriarhul  Ierusalimului  care  se  găsea 
în  Muntenia,  la  data  apariţiei  Bibliei  dela  Bucureşti  (1688), 
in  Prefaţa  la  această  Biblie,  pe  care  a  adresat-o  lui  Şerban 
Cantacuzino,  după  ce  lăuda  pe  Domnul  român  pentru  bi¬ 
nefacerile  pe  cari  i  le  datoreşte  ortodoximea,  scria  textual : 
„La  un  norod  întreg  dai  cuvântul  lui  Dumnezeu,  ca  oare  ce 


1  I.  Lupaş,  Documente  istorice  transilvane.  I  Cluj,  1940,  p.  177—179, 

lumină  fiind  până  acum  supt  acoperemânt,  şi  o  pui  în 
sfeşnic,  ca  să  lumineze  celor  din  casă  ai  bisericii  noroade, 
Rumânilor,  Moldovenilor  şi  Ungrovlahilor'1.1 

Dacă  panortodoxismul  nostru  a  contribuit  mult  la  pă¬ 
strarea  limbii  slavone  în  biserică,  până  la  sfârşitul  sec. 
XVII,  el  a  uşurat  însă  şi  trăinicia  respectului  pentru  toată 
comoara  de  tradiţii  şi  datini  care  dau  astăzi  un  caracter 
aşa  de  specific  poporului  românesc.  De  altfel  cred  că  nici 
zăbovirea  atât  de  îndelungată  a  limbii  slavone  în  incinta 
bisericii  noastre  n'a  avut  numai  efecte  nenorocite  pentru 
istoria  neamului  românesc.  Slavonismul  însuşi  a  constituit 
un  baraj  în  plus  care  ne-a  separat  şi  mai  mult  de  contactul 
cu  cei  care  ne  ameninţau  fiinţa  şi  credinţa.  Dacă  în  epoca 
de  aşezare  a  vieţii  noastre  româneşti  am  fi  avut  în  biserică 
şi  în  viaţa  de  stat  aceeaşi  limbă  cu  Ungurii,  este  foarte 
probabil  că  precum  o  parte  din  pătura  conducătoare  a  po¬ 
porului  nostru  din  Ardeal  care,  —  supt  presiunea  statului 
primind  catolicismul  şi  mai  târziu  calvinismul  —  s'a  pierdut 
în  nobilimea  maghiară  şi  a  fost  desnaţionalizată,  tot  astfel 
nu  ar  fi  fost  peste  putinţă  ca  în  aceleaşi  împrejurări  şi  o 
parte  din  pătura  populară  să  fi  fost  pierdută  pentru  ro¬ 
mânism.  2  Prin  deficienţa  suferită  pe  plan  cultural  cu  men¬ 
ţinerea  în  cinste  a  limbii  slave,  am  câştigat  pe  plan  na¬ 
ţional:  s’au  salvat  dela  înstrăinare  multe  elemente  româneşti. 

Ierarhii  bisericii  noastre  de  altfel  nu  au  privit  tot¬ 
deauna  cu  ochi  răi  traducerea  cărţilor  bisericeşti  în  limba 
română.  Dimpotrivă,  unele  erau  cerute  chiar  de  cier  şi 
cetite  cu  sete.  Se  opuneau  deci  numai  traducerii  textelor 
de  ritual  ortodox,  dar  încuviinţau  pe  acele  care  nu  pre- 
judiciau  acest  ritual  tradiţional.  In  Epilogul  la  Cazania  ti¬ 
părită  la  Braşov  în  1564  (cu  sprijin  calvin  de  altfel),  Coresi 
arată  că  a  luat  cunoştinţă  de  „jelania  a  mulţi  preoţi  de 
tâlcul  evangheliilor,  ca  să  poată  şi  ei  propovedui  şi  a  spune 
oamenilor  învăţătură  după  cetitul  evangheliei". 3  Cazania 


1  I.  Bianu  şi  Nerra  Hodoş,  Bibliografia  românească  veche,  1.  Bucureşti,  1903, 
p.  289. 

1  N.  Cartojan,  Ist,  lit.  rom.  vechi,  rol,  I,  p.  15. 

3  Bianu-Hodoş,  Bibi,  rem.,  p.  51. 

aceluiaşi  Coresi,  tipărită  ia  Braşov  la  1582,  s'a  tradus  de 
pe  un  text  slavon  primit  dela  Mitropolitul  Munteniei,  Se¬ 
rafim,  şi  cu  aprobarea  Mitropolitului  Ghenadie  ai  Ardea¬ 
lului  şi  a  clerului  său:  „Coresi  diaconulu,  ce  era  meşteri* 
învăţatu  într'acestu  lucru,  ...o  scoase  den  cartea  sârbească, 
pre  limba  rumânească,  împreună  şi  cu  preuţii  de  la  be- 
seareca  Şcheailoru  de  lângă  cetatea  Braşovului,  anume  popu 
lane  şi  popa  Mihai,., ;  vrumu  să  se  înmulţească  în  multe» 
părţi  şi  chipuri  cuvântulu  lu  Dumnezeu  şi  să  se  adaugă, 
spre  învăţătura  legiei  creştinească*'.  1 

împotrivirea  unora  dintre  ierarhii  bisericii  noastre 
faţă  de  introducerea  limbii  române  în  serviciul  ritual  cred 
că  trebue  socotită  ca  o  măsură  tactică  de  apărare  împo¬ 
triva  calvini  sinului  şi  nu  ca  o  lipsă  de  orice  licărire  de 
conştiinţă  şi  mândrie  românească. 2  In  Prefaţa  Liturghiei 
tipărită  la  Bucureşti  la  1680,  Mitropolitul  Teodosie  Veşte- 
meanu,  după  ce  arăta  că  dă  la  lumină  o  asemenea  impor¬ 
tantă  carte  bisericească  în  care  numai  indicaţiile  tipiconale 
sunt  în  româneşte,  scria:  „Iară  Liturghia  toată  a  o  prepune 
pre  limba  noastră  şi  a  o  muta  nice  am  vrutu,  nice  am  cu- 
tezatu;  dereptu  mărturisescu  pentru  multe  alte  pricini  ce 
mau  împinsu". 3  Prin  urmare  na  vrut  şi  na  cutezat  pentru 
respectul  faţă  de  tradiţie,  şi  na  vrut  fiindcă  se  ferea  cu 
orice  preţ  să  se  găsească  pe  linia  calvinilor  care  adopta¬ 
seră  ca  mijloc  fundamentai  de  propagandă  principiul  in¬ 
troducerii  limbii  poporului  în  biserică.4  Să  nu  uităm  că. 


*  Diaconul  Coresi,  Carte  ca  învăfătură  {1581  j  pubiîcată  de  Sextil  Puşca  rin  şi 
Alexie  Procopovici,  Voi.  I.  Textul.  Bucureşti,  1914,  p.  6. 

2  Când  în  fruntea  bisericii  româneşti  din  Transilvania,  a  ajuns,  împotriva 
voinţei  unei  părţi  din  preoţimea  de  aici,  la  1682,  un  grec,  Iosafat,  popa  loan  Zoba. 
din  Vinţ  î-a  spus  în  faţă;  „nouă  nu  ne  trebueşti  nici  tu,  nici  darul  tău,  dacă  nu 
ştii  româneşte",  cf.  I.  Lupaş,  Ist,  bis.  76. 

6  Bianu-Hodoş,  Bibi,  rom.,  p,  234. 

1  Astfel  trebue  interpretată  şi  grija  cu  care  Patriarhul  Dositeiu  al  lerusalimului- 
ce  se  găsea  la  Bucureşti  în  momentul  alegerii  ca  vlădică  al  Românilor  din  Transil¬ 
vania  şi  acelaşi  Teodosie  mitropolitul  au  redactat  cunoscuta  instrucţiune  dată  lui 
Atanasie  la  1698,  cuprinzând  printre  cele  22  de  puncte  şi  recomandarea  solemnă 
ca  să  nu  îngăduie  in  bisericile  de  supt  păstoria  lui  decât  slujba  în  slavoneşte  sau  îo- 
greceşte,  încuviinţând  doar  ca  evaughelia  să  poată  fi  cetită  in  româneşte.  Cf.  N„ 
larga.  Istoria  literaturii  române  in  sec.  al  XVlIlAea,  Voi.  î.  Bucureşti,  1901,  p.  43— 

Teodosie  însuşi  a  patronat  tipărirea  în  româneşte  a  altor 
texte  bisericeşti,  care  însă  nu  prezentau,  pentru  păstrarea 
ortodoxiei,  importanta  Liturghiei.  înaintea  lui  Teodosie,  alţi 
ierarhi  români,  stâlpi  ai  credinţei  ortodoxe  (Serafim  şi 
Teofil  al  Munteniei,  Varlaam  şi  Dosofteiu  ai  Moldovei)  au 
patronat  sau  au  lucrat  la  traducerea  textelor  bisericeşti  în 
româneşte.  Dosofteiu  însuşi,  mai  îndepărtat  de  primejdia 
calvinismului,  a  avut  curajul,  la  1679,  să  tipărească  un 
Liturghier  în  întregime  românesc,  tradus  de  el  din  greceşte, 
după  ce  primise  încuviinţarea  patriarhului  din  Alexandria 
pentru  aceasta  i  „Din  cât  s'au  îndurat  Dumnedzău  de  ne-au 
dăruitu  mila  să  dăruim  şi  noi  acum  de  odată  acest  daru 
limbii  (—poporului)  rumâneşti,  sfânta  liturghie,  scoasă  pre 
limba  rumânească. . .  să'nţăleagă  toţi  carii  nu'nţălegu  sâr- 
beaşte  sau  ellineaşte“. 1 

* 

¥  ¥ 

Prin  întemeierea  celor  două  mitropolii  din  Principate, 
biserica  a  devenit  factorul  de  căpetenie,  acum  organizat, 
care  a  asigurat,  peste  graniţele  politice,  menţinerea  şi  for¬ 
tificarea  unităţii  sufleteşti  a  tuturor  Românilor  de  pe  toate 
versantele  Carpaţilor.  Prin  actul  de  întemeiere  a  mitro¬ 
poliei  muntene,  mitropolitul  Ţării  Româneşti  a  fost  recu¬ 
noscut  de  Patriarhia  din  Constantinopol  în  ierarhia  bisericii 
orientale  drept  „mitropolit  al  Ungrovlahiei  şi  Exarh  al 
Ungariei  şi  Plaiurilor",  deci  al  Munteniei  şi  al  întregii 
Transilvanii.2  In  acelaşi  timp  jurisdicţia  mitropoliei  moldo¬ 
veneşti  s'a  întins,  cu  unele  întreruperi,  şi  asupra  Românilor 
din  Maramureş  şi  din  nordul  Transilvaniei. 3 

Acţiunea  de  unificare  sufletească  intreprinsă  de  cele 
două  mitropolii  a  fost  mult  uşurată  de  faptul  că  Domnii 
din  Principate,  având  stăpânirea  unor  ţinuturi  din  Tran¬ 
silvania,  puteau  ajuta  nestânjeniţi,  prin  toate  mijloacele, 
biserica  de  aici,  Mircea  cel  Bătrân  (1386 — 1418)  cu- 


’  Biaau-Hodoş,  Bibi.  rom.  p.  224, 

2  Dr.  A.  Bunea,  Ierarhia  Românilor  din  Ardeal  şi  Ungaria,  Blaj,  1994,  p 
4—5,  N.  lorga,  Ist.  bis ,  rom ,  p.  22 — 23. 

3  Şt,  Meteş,  Istoria  bisericii  româneşti  din  Transilvania.  Ed.  II,  Sibiu  1935, 
vyol,  1  p.  28—40. 

prindea  în  stăpânirea  lui  „toată  Ţara  Ungrovlahiei  şi  păr¬ 
ţile  de  peste  munţi";  era  „Amlaşului  şi  Făgăraşului 
herţeg  şi  Banatului  de  Severin  Domn1*.1  Peste  o  sută  şi 
mai  bine  de  ani  Radu  cel  Mare  al  Munteniei  primea  (la 
1507)  din  partea  regelui  Vladislav  II,  urmaşul  lui  Matei 
Corvinul,  domeniul  Geoagiului,  cu  19  sate, 2  iar  Radul  dela 
Afumaţi,  Vinţul  de  jos  şi  Vurpărul.3  In  1596,  înainte  de  a 
-ocupa  Transilvania,  Mihai  Vodă  Viteazul  a  primit  stăpâ¬ 
nirea  „curţii"  Buia  de  lângă  Mediaş,  cu  mai  multe  sate, 
şi  poate  chiar  şi  satul  Mănărade  de  lângă  Blaj,4  Constantin 
Brâncoveanu  avea  deasemenea  proprietăţi  întinse  în  Tran¬ 
silvania,  pe  care  le  cerceta  de  multe  ori :  Sâmbăta  de  sus 
şi  de  jos,  Poiana  Mărului  din  Făgăraş  şi  altele  din  alte 
regiuni.5  Dintre  Domnii  moldoveni  având  feude  în  Transil¬ 
vania  amintim  pe  Ştefan  cel  Mare,  care  a  obţinut,  după 
războiul  cu  Matei  Corvinul,  în  1475,  pentru  sine  şi  pentru 
moştenitorii  săi,  Ciceiul  (pe  valea  Someşului)  şi  Cetatea  de 
Baltă;  Petru  Rareş,  în  1529  a  dobândit  dela  Ioan  Zâpolya 
Bistriţa  şi  Rodna,  cu  toate  veniturile  şi  tot  ţinutul  încon¬ 
jurător,  apoi  Unguraşul  şi  confirmarea  stăpânirii  Cetăţii  de 
Baltă  şi  Ciceiului,6  In  cursul  celor  vreo  80  de  ani  cât  a  ţinut 
dominaţia  Moldovenilor  asupra  acestor  proprietăţi,  ea  a  lăsat 
urme  în  vieaţa  poporului  românesc  de  aici:  mănăstirea  şi 
episcopia  Vadului  sunt  creaţiuni  de  seamă  ale  Domnilor 
moldoveni,  ca  să  nu  mai  amintim  alte  atâtea  opere  gene¬ 
roase  de  ajutorare  a  bisericii  transilvănene  din  partea 
Domnilor  şi  boierilor  din  cele  două  Principate.7 

In  cuprinsul  domeniilor  lor  din  Transilvania,  în  bi¬ 
serici  şi  mănăstiri  ridicate  de  ei,  Domnii  români  aşezau 


1  C.  C.  Giurescu,  Ist,  Rom.  I,  p,  458.  2  Ibid.  voi.  II  p.  123 — 124. 

*  Ibid.  voi.  I.  p.  533.  4  Şt,  Meteş,  o.  c.  p.  174.  5  Ibid.  p.  367. 

s  C.  C.  Giurescu,  o.  c.  voi.  II  p.  163.  Dintr’o  conscripţie  din  a.  1553  se  vede 
ea  numai  cetatea  Ciceiului  avea  in  stăpânirea  sa  60  de  sate.  Cf.  A.  Bunea,  o.  c.  15-20. 

Printre  alţi  Domni  care  au  câştigat,  prin  cumpărare,  proprietăţi  în  Transilvania  mai 

amintesc  pe  Gheorghe  Ştefan  al  Moldovei,  care  a  cumpărat  dela  Gh.  Râkoczyll  ce¬ 

tatea  Solyomko,  jud.  Bihor,  de  care  ţineau  30  de  sate  româneşti.  Şt.  Meteş,  o.  c.  349. 

7  Şt.  Meteş,  Mănăstirile  româneşti  din  Transilvania  şi  Ungaria.  Sibiu,  1936, 
p.  XV -XVI,  XVIII— XIX,  LXXXI;  1-2,  84,  96,  100,  103  ş.  u„  136,  137-138,  149, 
198-200, 

preoţi  şi  călugări, 1  sau  chiar  episcopi  aduşi  de  peste  munţi- 
Din  rândul  acestora  cunoaştem  pe  Anastasie,  episcop  al 
Vadului,  faimos  prin  temperamentul  său  ostăşesc  ca  unul 
care  alerga  în  întâmpinarea  şi  ajutorul  domnului  său,  Petru 
Rareş,  când  acesta  venea  în  Transilvania  cu  trebi  răz¬ 
boinice-  Se  crede ?  că  Anastasie  fusese,  înainte  de  a  ajunge 
episcop  la  Vad  prin  voinţa  lui  Rareş,  episcop  sau  chiar 
mitropolit  în  Moldova-  Acesta  e  un  indiciu  de  grija  pe 
care  Domnii  noştri  o  aveau  de  a  înzestra  biserica  din 
Transilvania  cu  elemente  clericale  destoinice  şi  cu  expe¬ 
rienţa. 

Prin  dependenţa  ierarhică  a  bisericii  din  Transilvania 
de  cele  două  mitropolii  din  Principate  s’a  ajuns  uşor  să 
se  şteargă  aproape  desăvârşit  caracterul  regional  al  bise¬ 
ricii  şi  mai  ales  al  clerului  din  fruntea  ei.  începând  în 
special  din  sec.  XVI,  de  când  datele  istorice  devin  mai 
numeroase  şi  mai  bogate,  constatăm  prezenţa  în  Transil¬ 
vania  a  unui  număr  tot  mai  mare  de  clerici  veniţi  de 
dincolo  de  munţi,  tot  aşa  cum  elemente  dela  noi  erau 
puse,  adesea  ca  ierarhi  de  seamă,  în  slujba  bisericii  din 
Moldova  sau  din  Muntenia.3  Din  seria  înalţilor  ierarhi 
bisericeşti  din  Ardeal,  veniţi  din  Principate,  menţionăm  pe 
învăţatul  vlădică  Eftimie,  fost  egumen  al  Mănăstirii  Neam¬ 
ţului,  de  unde  a  venit  la  noi  în  1571  de  răul  lui  Alex. 
Lăpuşneanu,  primind  aici,  prin  stăruinţa  unor  nobili  arde¬ 
leni,  probabil  catolici,  din  partea  lui  Ştefan  Bâthory,  în¬ 
găduinţa  să  propovăduiască  legea  tradiţională  şi  ritul  or¬ 
todox  printre  Români  tocmai  într'o  epoca  în  care  Ungurii 
încercau  o  violentă  acţiune  de  calvinizare  a  Românilor- 
Datorită  excepţionalelor  sale  calităţi  personale,  Eftimie  a 
fost  înălţat  de  Ştefan  Bâthory  „catolicul"  la  rangul  de 
episcop  (a.  1572).  Chemat  de  Ioan  Vodă  cel  Cumplit,  învă¬ 
ţatul  episcop  a  trecut  în  Moldova  (a,  1574),  ca  episcop  la 
Roman,  după  ce  a  caterisit  pe  episcopul  Gheorghe  din 
Ocna-Sibiului  care  înainte  fusese  episcop  la  Geoagiu 
şi  apoi  chemat  la  Roman  de  Alexandru  Lăpuşneanu,  La 


1  Ibid.  p,  LXXIX,  LXXXI — LXXXII.  2  Idem,  Ist  bis.  rom.,  p  70. 

%  Idem.  Mănăst,  rom.  din  Transitv.  p.  XC-XCVTII. 

moartea  lui  Ioan  Vodă  cel  Cumplit,  Eftimie  a  revenit  în 
Transilvania,  ca  episcop  al  Vadului,'  Demn  de  amintit  este 
apoi  vrednicul  mitropolit  de  Bălgrad,  Dosofteiu,  moldovean 
şi  el,  numit  aici  prin  stăruinţa  lui  Ştefan  Tomşa.  îşi  fă¬ 
cuse  ucenicia  duhovnicească  la  Putna  şi  a  păstrat  neîncetat 
relaţîuni  foarte  strânse  cu  clerul  moldovean  în  mijlocul 
căruia  avusese  rosturi  de  seamă:  „Am  fost  în  Roman  şi 
Huşi  şi  mai  mare  peste  toate  mănăstirile  ţării  Moldovei", 
scria  dânsul  pe  o  Evanghelie  slavonă  la  21  VI  1622.*  Mol¬ 
dovean  a  fost  şi  vlădica  Augustin  dela  Vad  care  renunţând 
(la  a.  1616)  la  acest  scaun  episcopal  s’a  întors  acasă.*  Dintre 
ardelenii  cărora  li  s’au  încredinţat  misiuni  de  seamă  în  ie¬ 
rarhia  bisericească  din  Principate  mai  amintim  aci  numai 
pe  Partenie  Năsăudeanul  care  făcându-şi  ucenicia  la  Homor, 
s’a  întors  acasă,  de  unde  a  fost  chemat  apoi  şi  numit  egumen 
la  mănăstirea  Voroneţ  (circa  a.  1636), 4  pe  Iorest,  neferi¬ 
citul  vlădică  ai  Bălgradului,  nepăstuit  şi  întemniţat  de  cal¬ 
vini,  devenit  episcop  la  Huşi5  şi  pe  venerabilul  mitropolit 
al  Munteniei,  Teodosie  Veştemeanul.6 

Dar  în  afară  de  schimbul  acesta  de  ierarhi  dintr’o  pro¬ 
vincie  în  alta,  contactul  frăţesc  pe  tărâmul  credinţei  a  fost 
mult  intensificat  prin  obiceiul  respectat  strict  mai  bine  de 
trei  veacuri  ca  toţi  ierarhii  români  din  Transilvania  (cu 
rarissime  excepţii)  să  fie  hirotoniţi  de  mitropoliţii  Munte¬ 
niei  sau  ai  Moldovei.  Mai  presus  de  aceasta  apoi  anumite 
regiuni  transilvane,  ca  Ţara  Bârsei  şi  a  Bârgauălor,  găsin- 
du-se  prin  poziţia  lor  geografică  în  nemijlocită  apropiere 
de  cele  două  Principate,  îşi  aveau  preoţii  hirotoniţi  direct 
de  mitropoliţii  din  Târgovişte  sau  din  Suceava. 

Conştiinţa  unităţii  neamului  a  putut  câştiga  teren  în 
Transilvania  şi  printre  fraţii  de  dincolo  de  Carpaţi  şi  prin 
intermediul  unor  slujitori  mai  modeşti  ai  altarului,7  preoţi 

1  N.  Iorga,  o.  c.  p,  178-180,  Şt.  Meteş,  Ist.  bis.  rom-,  p.  91-93. 

3  N.  lorga,  o,  c.  230-232,  Şt.  Meteş,  o,  c.  p.  336 

s  N.  Dobrescu,  Fragmente  privitoare  la  Istoria  bisericii  române.  Buc.,  1905,  p.  23. 

4  Şt.  Meteş,  Ist.  bis.  rom.,  p.  100. 

*  N.  lorga  o.  c.  p.  323-325,  1.  Lupaş,  Ist.  bis.t  p.  96 

*  I.  Lupaş,  Mitropolitul  Teodosie  Veştemeanu,  in  „Revista  Teologicii",  XXXIII 
(19-43),  p.  9—27  (şi  Extras,  p,  1—22). 

7  Şt.  Meteş,  o.  c.  p.  351. 


2* 


100 


REVISTA  TEOLOGICA 


şi  călugări  care  cutreerau,  în  vremurile  tulburi  de  altă  dată, 
în  lung  şi  lat  pământul  românesc,  aşezându-se  acolo  unde 
credeau  că  pot  împlini  mai  potrivit  misiunea  lor  duhovni¬ 
cească  şi  unde  reuşeau  să-şi  asigure  o  existenţă  omenească 
muncind  pentru  biserică.  Numărul  acestor  slujitori  ai  orto¬ 
doxiei  şi  ai  ideii  de  frăţietate  românească  era  atât  de 
mare,  încât  la  un  moment  dat,  delegaţii  comitatelor  în  dieta 
transilvană  s'au  plâns  (Oct,  1678)  că  preoţii  veniţi  din 
Principate  se  stabilesc  în  Transilvania,  câte  3-4  într'un  sat 
şi  că  unii  dintre  dânşii  îşi  câştigă  chiar  drepturi  nobiliare  şi 
moşii,1  Cât  era  de  supărătoare  pentru  autorităţile  streine2 3 
din  Transilvania  acţiunea  călugărilor  români  se  vede  din 
măsurile  drastice  care  se  luau  împotriva  lor,  pentru  a  fi 
alungaţi  din  ţară.  Unii  din  călugării  veniţi  la  noi  cutreerau 
satele  vânzând  odăjdii  şi  icoane,  alţii  cărţi  bisericeşti 
tipărite  în  Principate  sau  copiate  de  dânşii,  pe  care  cre¬ 
dincioşii  le  cumpărau  cu  bani  grei  spre  a-şi  înzestra  lăca¬ 
şurile  de  închinare.  Alţii  îndeplineau  aici  nobila  misiune 
de  dascăli,*  Părintele  Ştefan  Meteş,  harnicul  şi  vrednicul 
învăţat,  căruia  îi  datorăm  atâtea  studii  temeinice  asupra 
trecutului  politic,  economic  şi  bisericesc  al  Transilvaniei 
noastre,  ne-a  arătat 4  misiunea  nobilă  pe  care  aceşti  modeşti 
preoţi  şi  călugări  au  împlinit-o  în  folosul  credinţei  stră¬ 
moşeşti  şi  în  folosul  ideii  de  unitate  românească.  Noi  ne 
mulţumim  să  reproducem  o  notă  de  pe  un  manuscript  bise¬ 
ricesc  din  sec,  XVII,  din  care  reiese  nu  numai  colaborarea 
dintre  aceşti  călugări  ci  şi  legăturile  spirituale  pe  care 
dânşii  le  mijloceau  între  fraţii  îndepărtaţi.  Un  diac  ar¬ 
delean  însemna  la  1662,  pe  un  Liturghier  slavon,  dăruit 
bisericii  din  Şcheii  Braşovului  de  către  protopopul  Vasii, 
următoarele:  „Să  se  ştie  de  scrisoarea  acestei  Liturghii  a 
popelui  Vasilache  de  Braşeu,  precum  au  scris  Vasilova 

1  Ibtd.  o.  c.  p.  288. 

2  Dupâ  ce  a  ocupat  Transilvania,  Mihai  Viteazul,  conştient  de  valoarea  apo¬ 
stolatului  românesc  al  slujitorilor  bisericii,  a  trimis  aici  preoţi  din  Ţara  românească: 
„Aflu  că  Valahul  (Mihai)  trimite  preoţii  lui  în  toate  satele,  ia  marginile  ţării  locuite 
de  neamul  său,  ceea  ce  dă  de  bănuit",  raporta  generalul  Bâsta.  Cf.  E.  Hurmuzachi, 
Doc.  XH  p,  626,  ap.  P.  P.  Panaitescu,  Mihai  Viteazul,  Bucureşti,  1936,  p.  179 — 180. 

3  Şt.  Meteş,  Mânăst,  rom.  din  1  ransilo,,  p.  CVIII. 

4  In  cele  două  lucrări  des  citate  mai  sus, 

Ghelasie,  călugăr  la  mănăstirea  Dobromirna  (Dragomirna), 
şi  apoi  s'au  pristăvît.  După  aceea  m’am  apucat  eu,  Ion, 
diacul  unguresc  din  Ardeu,  din  ţinutul  Cetăţii  de  Baltă  de 
pe  Târnava  cea  mică,  din  sat  Cerghid  cel  mare,  feciorul 
lui  Aron  Bob  Andonie,  de  am  scris  cu  multă  osteneală,,. 


de  am  săvârşit  când  am  şezut  in  Moldova  la  mănăstirea 
Bistriţa*',1  Unul  din  cei  mai  harnici  călugărî-dieci  veniţi, 
din  Moldova  mai  ales,  a  fost  Vasile  Sturza,  care  a  străbătut 
toată  Transilvania,  lăsând  pretutindeni  urme  de  priceperea 
şi  hărnicia  cu  care  copia  texte  religioase  pe  care  i  le  plă¬ 
teau  credincioşii  români  spre  a  le  dărui  bisericilor.2 

Intimitatea  legăturilor  sufleteşti  pe  care  le-a  creat  clerul 
între  fraţii  de  acelaşi  sânge  e  ilustrată  nu  numai  prin  da¬ 
niile  generoase  pe  care  Domnii  din  Principate  le-au  făcut 


neîntrerupt  pentru  biserici,  ridicări,  renovări  sau  înzestrări 
de  lăcaşuri  dumnezeeşti,  tipografii8  sau  tipografi4  trimişi 
în  Transilvania  spre  a  asigura  hrana  sufletească  a  Româ¬ 
nilor  de  aici  —  ci  şi  prin  „tratatele"  pe  care  Domnii  din 
Principate  le  încheiau  în  folosul  fraţilor  de  dincoace  de 
munţi ^  şi  prin  intervenţiile  energice  pe  care  Domnii  sau 


1  „Bis.  ort,  rom“.  XI  p.  1055.  ap.  Şt.  Meteş,  Ist,  bis.  rom.  p.  342, 

1  Despre  rolul  diecilor  moldoveni  in  viaţa  culturală  a  Românilor  ardeleni  in 
trecut,  cf,  V.  Mangra,  Cercetări  literare-isforice,  Buc.  1896,  p.  11-29,  Ciuhandu  Gh„ 
Diecii  din  Bihor  in  „Tribuna"  Oradia,  1919,  nr.  46-52,  Şt.  Meteş,  o,  c.  passim  şi 
in  Mănăstirile  româneşti  din  Transilvania  şi  Ungaria ,  Sibiu  1936,  p.  XCXX  ş.  u, ;  N. 
Drăganu,  Histoire  de  la  littirature  roumaine  de  Transylvanie  des  origines  ă  ta  fin  du 
XVllI-e  siecle,  (in  „La  Transylvanie")  Bucarest,  1938,  p.  54. 

3  Prin  generositatea  frăţească  a  lui  Matei  Basarab  a  reuşit  vlădica  Ghenadie 
al  Transilvaniei  să  aibă  „şriftul"  necesar  imprimării  cărţilor  bisericeşti  pe  seama  Ro¬ 
mânilor  de  aici.  Meşterul  tipograf  care  avea  să  utilizeze  acest  „şrift“  venise  şi  el 
din  Muntenia,  Cf.  N.  Drăganu,  Cea  mai  veche  carte  râkoczyană,  în  „Anuarul  Inst.  de 
Ist.  Naţională",  Cluj'  I  (  —  1922),  p,  162 — 164.  Cf.  şi  T.  Marcu,  Statornica  unitate  ro¬ 
mânească.  Sibiu,  1942,  p.  7 — 8. 

4  Dintre  tipografii  cei  mai  de  seamă  veniţi  in  Transilvania  de  peste  munţi, 
amintesc  aci,  în  afară  de  Popa  Dobre  (circa  a.  1640),  pe  Diaconul  Coresi,  care  a 
desvoltat  o  prodigioasă  activitate  în  folosul  cărţii  bisericeşti  între  anii  1559  şi  1581 
şi  pe  Mihai  Iştvanovici,  trimis  aici  de  Constantin  Brâncoveanul  (a.  1698),  „patronoşu 
adevăratu  al  sfintei  Mitropolii  de  aici  dinu  Ardealu"  (cf.  Bianu-Hodoş,  Bibi,  rom, 
P-  375). 

3  In  tratatul  încheiat  între  Mihai  Viteazul  şi  Sigismund  Bâthory,  1595,  se  pre¬ 
vedea  ca  toate  bisericile  româneşti  din  Transilvania  să  fie  supuse  Mitropoliei  din 
Târgovişte,  care  putea  exercita  astfel  o  protecţie  asupra  bisericii  asuprite  dela  noi, 
N.  lorga,  Ist.  bis.  rom.,  p.  218—219,  P,  P,  Panaitescu,  o.  c.  p,  178 — 179. 

ierarhii  din  ţările  române  le  făceau  în  folosul  conducăto¬ 
rilor  noştri  spirituali  năpăstuiţi  de  Unguri. 

Atunci  când  mitropolitul  ardelean  Ilie  Iorest  a  fost 
scos  din  scaun  şi  întemniţat  de  calvinii  lui  Gheorghe  Râ- 
koczy,  şi  eliberat  din  temniţă  numai  în  urma  unei  garanţii 
de  1000  de  taleri  pentru  care  au  stat  „24  de  chizeşi", 
marele  mitropolit  Varlaam  al  Moldovei,  dimpreună  cu  epis¬ 
copii  Romanului,  Rădăuţilor  şi  Huşilor,  au  adresat  ţarului 
Mihail  Feodorovici  o  scrisoare  de  recomandare  pentru 
Iorest,  la  2  Iunie  1645,  în  care  printre  altele  se  spune  că 
„pe  urmă,,,  a  sculat  diavolul.,,  pe  popa  cel  mare  al  cra¬ 
iului,  anume  George  Ciulai,  care  se  afla  în  erezul  luteran 
în  care  sunt  şi  craiul  şi  toţi  Ungurii-  Şi  l-a  clevetit  pe 
Iorest...  şi  a  adus  mărturii  mincinoase  şi  i-a  făcut  mare 
nedreptate  şi  tot  ce  a  avut  au  luat  dela  el  şi  l-au  legat 
şi  l-au  închis  în  temniţă ;  nouă  luni  a  pătimit,  fiind  izgonit, 
şi  cu  el  o  mulţime  de  preoţi  creştini".  Scrisoarea  cerea 
ajutor  dela  ţar,  pentru  ca  Iorest  să  poată  elibera  de  obli¬ 
gaţie  pe  cei  „24  de  chizeşi". 1  Atunci  când  năpasta  calvină- 
ungurească  a  lovit  şi  mai  crunt  pe  mitropolitul  Sava  Bran- 
covici,  Domnul  Ţarii  româneşti,  Şerban  Cantacuzino,  îi 
trimitea  vorbă  principelui  Mihail  Apaffy  că  este  în  stare 
să  cheltuiască  şi  500.000  de  taleri  spre  a-1  scoate  din  scaun, 
pentru  a  răsbuna  astfel  nedreptatea  şi  sălbătăciile  comise 
împotriva  lui  Sava. 2 

* 

*  * 

Mai  presus  de  toate  însă,  factorul  de  căpetenie  care 
a  luminat  minţile  şi  a  încălzit  inimile  Românilor  de  pre¬ 
tutindeni,  îndrumându-i  pe  cărările  mântuitoare  ale  unităţii 
de  simţire  românească,  a  fost  cartea:  tipăritura  ori  manu¬ 
scriptul  de  cuprins  religios  sau  istoric  în  limba  română.  Prin 
cartea  bisericească  tipărită  cu  sprijinul  darnic  al  Domnilor, 
sau  al  marilor  ierarhi,  sau  al  altora,  cărturarii  noştri  au 
strecurat  necontenit  în  sufletele  credincioşilor  nu  numai 

1  f.  Lupaş.  Doc.  1  p,  229 — 2U,  dar  mai  ales  S,  Dragomir,  Relaţiile  bis .  rom. 
cu  Rusia  în  veacul  XVII,  p.  104  —  106. 

2  C.  C,  Giurescu,  o.  c„  III  p.  164,  Ajuns  stăpân  al  Transilvaniei,  Mihai  Viteazul 
a  cerut  şi  a  obţinut  dela  Dieta  transilvană  scutirea  preoţilor  români  de  iobăgie,  Cf. 
P.  P,  Panaitescu,  o.  c.  p.  ISO. 


REVISTA  TEOLOGICĂ 


163 


frumuseţea  mângâietoare  a  scripturilor  sfinte,  ci  adesea  şi 
conştiinţa  că  aparţin  cu  toţii  unei  familii  româneşti,  vorbind 
aceeaşi  limbă  şi  având  aceeaşi  origine.  Epiloagele  cărţilor 
slavoneşti  tipărite  în  veacul  al  XVI  mărturiseau  că  cei  care 
au  cheltuit  şi  cei  care  s’au  ostenit  cu  lucrul  au  fost  în¬ 
demnaţi  de  „dragostea  cea  cătră  dumnezeeştile  sfinte  bi¬ 
serici"  (Evangheliarul  slavon  din  1512), 1  de  „dragostea 
sfântului  Duh  şî  de  iubirea  sfintelor  şi  dumnezeeştilor  bi¬ 
serici"  [Molitvenicul  slavon  din  1545,  *  Triodul  -  Penticostar 
slavon  din  1558 — 1559, 3  Evanghelierul  slavon  din  1562  şi 
15794),  de  „dragostea  cătră  lucru,, .  ca  să  fie  (Octoihul)  în 
dar  şi  în  cinste  şi  spre  lauda  sfintelor  biserici  şi  întru  po¬ 
menirea  şi  iertarea  păcatelor"  { Octoihul  slavon  din  1574 5  şi 
Triodul  slavon  din  15786),  sau  arată  că  au  fost  determinaţi 
de  faptul  că  „văzând  în  timpurile  din  urmă  din  partea 
popoarelor  de  altă  credinţă  mare  stricăciune  şi  cădere 
sfintelor  biserici,  „.am  adunat  câte  am  putut  să  cuprind  cu 
mintea  mea,  ca  să  fie  spre  luminarea  şi  strălucirea  sfintelor 
biserici"  (Ghenadie  al  Ardealului  în  Sbornicul  slavon  din 
15807},  tipăriturile  româneşti  din  acest  veac  mărturisesc  că 
au  un  scop  didactici  „să  fie  popilor  rumâneşti  să  înţeleagă, 
să  înveţe  Rumânii  cine-su  creştini"  (Coresi  în  Evangheliarul 
rom.  din  1561 8  şi  în  Psaltirea  slavo-română  din  1570)  sau 
„să  fie  de  învăţătură  şi  grămăticiloru"  ( Psaltirea  slavo-rom. 
din  1577),  Este  interesantă  în  această  privinţă  Predoslovia 
la  Cazania  lui  Coresi  dela  1581  din  care  îmi  îngăduiu  să 
citez  un  scurt  pasaj:  „Această  folositoare  de  sufletu  carte, 
Evanghelie  cu  învăţătură,  cătrâ  mai  mare  învăţătură  şi  de- 
reptare  sufleteloru  şi  trupureloru,  nărodului  celuia  ce  creade 
în  Hristosu,  deaderâ,  a  săborului  şi  apostoleasca  besearecâ 
depururea  să  o  aibâ  întreagă,  şi  sănătoasă  să  o  păzească, 
nici  să  adaugă  nici  să  ia  nemica ;  înţelegătorilor  aceştiia, 
tuturora  să  le  fie  de  treabă,.,".  Cartea  avea  deci  scopul 
să  lumineze  minţile  celor  ispitiţi,  dintre  Români,  să-şi  pă¬ 
răsească  credinţa  strămoşească  „derept  ce  că  mulţi  oameni 

1  Bianu-Hodoş,  Bibi.  rom.  p.  17,  3  Ibid.,  p.  26, 

3  A.  Fillmon,  în  „Dacoromania"  V  ( — 1929),  p.  602. 

4  Bianu-Hodoş,  Bibi,  rom.,  p,  47, 

5  Ibid.,  p,  60.  *  Ibid.,  p.  68,  »  Ibid.,  p.  84.  s  Ibid..  p.  45, 

creştineşti  întru  multe  chipuri  de  credinţe  şi  de  învăţături 
noauo  pleacâ-se  şi  întru  părerile  loru-şu  sălbâtâcescu-se,  şi 
deîntru  o  împreunare  (=unitate)  a  credinţeei  ce  era  lăcu- 
indu  ei  se  întorcu,  şi  den  sfâtuirea  legiei  şi  a  credinţeei 
iară  ei  se  striineazăV 

Acelaşi  scop  al  apărării  credinţei  şi  deci  al  unităţii 
neamului  prin  ortodoxie  îl  mărturiseşte  Udrişte  Năsturel 
în  Prefaţa  Evangheliei  cu  învăţătură  dela  Govora,  din  1642, 
tradusă  de  dânsul:  „Numai  mila  rudei  meale  creştinilor 
m’au  îndemnatu  spre  aceasta,  că  văzuiu  în  neamul  nostru, 
mulţi  unii  ca  aceia.,,  oameni...  carii  pentru  ne(şti)înţă  se 
depărtară  cu  învăţături  striine...  răsluşindu-se...  de  cre¬ 
dinţa  adevărată...  cu  ereticii  împreunându-se...  (Am  scos 
această  carte)  să  fie  propovedanie  creştinătăţii  noastre  a 
sfintei  beseareci  apostolească  a  răsăritului11.  * 

Conştiinţa  unităţii  neamului  prin  limbă  este  ilustrată 
de  Simion  Ştefan,  Mitropolitul,  în  vestita  prefaţă  către 
cetitori  a  Noului  Testament  dela  Alba  -  Iulia,  din  1648, 
când  atrage  atenţia  că  „Rumânii  nu  grăîescu  în  toate  ţărăie 
într'un  chipu",  şi  deci  s’ar  putea  ca  să  nu  înţeleagă  bine 
toţi  cei  în  mâna  cărora  va  ajunge  tipăritura  Iui.  Aceasta 
însă  „nu-i  de  vina  noastră,  ce-i  de  vina  celuia  ce-au  răs¬ 
firat  Rumânii  printr’alte  ţări,  de  s’au  amestecat  cuvintele 
cu  alte  limbi,  de  nu  grăiesc  toţi  într’un  chip".1 2 3 

In  acest  al  XVII  veac,  tipăriturile  se  adresează  către 
„toată  seminţia  românească"  (Varlaam,  Carte  românească  de 
învăţătură,  Iaşi,  1643)4  sau  „sfinţiilor  voastre  fraţi  duhovnici 
rumâneşti"  (Pravila  cea  mică  din  Î640)P  şi  sunt  oferite  ca 
„daru  limbii  (=poporului)  rumâneşti"  (Dosofteiu,  Dumne¬ 
zeiasca  Liturghie ,  Iaşi,  1679). 6  Intr’ânsele  începe  să  se  vor¬ 
bească  de  „româneasca  limbă  (=popor)  de  bun  neam...* 
(care)  să  trage  de  pre  sânge  rudă  împărătească"  (Dosof¬ 
teiu,  Parimii,  Iaşi  1683).7  Ele,  mai  ales  cărţile  tipărite  cu 
cheltuiala  lui  Constantin  Brâncoveanu,  se  împărţeau  gratuit : 


1  Puşcariu-Procopovici,  o.  c.,  p.  3. 

2  Bianu-Hodoş,  Bibi ■  rom.,  p.  121. 

3  Ibid.  p.  170.  Aceeaşi  afirmaţie  şi  la  Popa  loan  Zoba  din  Vtnţ,  în  Sicriul  de- 
aur,  tipărit  la  Sebeş,  1683,  ibid.,  p,  273. 

4  Ibid.,  139,  5  Ibid.,  109.  «  Ibid.,  224.  <  Ibid.  265. 

„să  se  dea  la  pravoslavnici  în  dar“  şi  erau  menite  „rodului 
nostru  rumânesc,  atâta  scăzut,  de  multe,  şi  mai  ales  de 
învăţătură"  [Mărgăritare,  1 69 1 ), 1  să  fie  „spre  folosul  de- 
obşte  al  neamului  românesc"  (Pravoslavnica  mărturisire , 
1691), 2  al  „neamului  nostru  întreg,  celor  den  casă  a  be- 
searecii  noroade :  Rumânilor,  Moldovenilor  şi  Ungrovlahilor" 
[Biblia,  1688)/  căci  „noao  jalnic  şi  plânguros  lucru  îaste- 
într 'atâta  micşorare  şi  călcare  rodului  nostru  cestui  ru¬ 
mânesc,  carele  odată  şi  el  între  puterniciîe  neamuri  şi 
între  tarii  oameni  să  număra,  iară  acuma  atâta  de  supus, 
şi  ocârît  iaste,  cât  nice  învăţătură,  nice  ştiinţă,  nice  armă, 
nici  legi,  nici  nice  un  obiciaiu  întru  totu  rodulu  ce  să 
pomeneaşte  astăzi  rumân  nu  iaste,4  ce  (ca)  neşte  nemearnici 
şî  orbi.,,  dela  streini  şi  dela  varvari,  doară  şi  dela  vrăj¬ 
maşii  rodului  nostru  cer  şi  împrumutează,  şl  de  carte,  şi 
de  limbă  şi  de  învăţătură.  O,  grea  şi  dureroasă  întâmplare!" 
(Teodosie  Veştemeanu,  în  Prefaţa  Liturghiei  din  1680).5 

Din  veacul  al  XVII-lea  încoace,  literatura  noastră  biseri¬ 
cească,  prin  cărţile  tipărite,  începe  să  stimuleze  şi  senti¬ 
mentul  de  mândrie  românească  prin  sublinierea  obârşiei 
noastre  romane,  desbâtută  cu  atâta  nobilă  pasiune  de  cro¬ 
nicarii  al  căror  scris  nu  a  avut  însă  norocul  să  vadă  lu¬ 
mina  tiparului  decât  tocmai  în  veacul  al  XIX.  In  cuprinsul 
Psaltirii  în  versuri  a  lui  Dosofteiu  (1673),  şi-a  publicat 
Miron  Costin  (cf.  f.  265  r.)  stihurile  sale  stângace  despre 
originea  noastră  din  Italia,  vorbind  de  „viaţa  cestui  neam" 
cu  care  Traian  „Ţara  rumânească  umplut-au,  Ardealulu 
totu  şi  (ţara)  Moldoveneasca"/  înaintea  apariţiei  revolu¬ 
ţionarelor  studii  istorice  şi  filologice  ale  ctitorilor  Şcoaîei 
ardelene,  Episcopul  dela  Râmnic,  marele  Chesarie,  în  Mi- 
rieele  sale  (1779),  profita  de  ocazie  spre  a  arăta  în  anumite 
obiceiuri  româneşti  dovada  romanităţii  noastre  şi  exclama 
entuziast :  „aflu  linia  neamului  rumânesc  din  vechi  trăgân- 
du-se,  din  slăvit  neam  al  Romanilor,  a  cărora  slavă  au 


1  Ibid.,  318.  2  Ibid.,  323.  2  Ibfd.,  289. 

1  Nota  autorului:  „Intre  Rumâni  ce  zicem,  cuprindem  şi  pe  Moldoveni,  că  tot: 
dintr'o  fântână  cură". 

*  Ibid,,  234,  *  Ibid.,  214, 

strălucit  împreună  unde  ş'au  întins  soarele  razele"  (în  Pre¬ 
faţa  la  Mineiul  pe  Ianuarie ,  Râmnic,  17791). 

Totuşi,  nota  care  precumpăneşte  scrisul  nostru  biseri¬ 
cesc  vechiu  tipărit,  cum  e  şi  natural,  este  aceea  de  a 
menţinea  unitatea  neamului  prin  unitatea  religiei  tradiţio¬ 
nale,  Propagatorii  de  samă,  conştienţi,  ai  acestei  unităţi 
au  fost  până  la  sfârşitul  veacului  al  XVIII-lea  tot  cărturarii 
din  Principate,  Atunci  când  furia  implacabilă  a  calvinis- 
mului  unguresc  şi-a  pus  în  aplicare  toate  mijloacele  de 
luptă  împotriva  ortodoxismului  în  Transilvania  şi  când  a 
apărut  vestitul  Catechism  calvinesc  în  româneşte,  la  1642, 
doi  cărturari  luminaţi,  un  muntean,  mireanul  Udrişte  Nă¬ 
sturel  şi  un  moldovean,  Mitropolitul  Varlaam,  au  pus  la  cale 
sărirea  în  ajutorul  fraţilor  din  Transilvania,  Şi  cum  arma 
de  apărare  ce  se  cerea  pusă  în  mâna  Românilor  transilvăneni 
ameninţaţi  trebuia  să  fie  de  ordin  dogmatic,  misiunea  de 
a  da  un  răspuns  la  catechismul  calvinilor  şi-a  luat-o  învă¬ 
ţatul  mitropolit  Varlaam  (Iaşi,  1645),  Răspunsul  l-a  adresat 
către  „creştinii  den  Ardeal  şi  către  alţi  creştini  carii  sintu 
pravoslavnici,,.,  iubiţi  creştini  şi  cu  noi  de  un  neam,  Ru¬ 
mâni,.,  ce  sinteţi  cu  noi  într'o  credinţă1'...2  In  prefaţă,  isto¬ 
riseşte  cum  a  ajuns  să  cunoască  tipăritura  calvină,  pe  care 
„dacă  am  cetit,  ,..o  am  aflat  plină  de  otravă  de  moarte  su- 
fletească",  din  care  pricină  „mare  grijă  şi  multă  scârbă 
au  cuprins  sufletul  şi  inima  mea"  şi  „aducându-mi  aminte 
de  datoria  cea  nenumărată  ce  am  să  lupt  şi  să  propove- 
duescu  şi  să  întărescu  sf.  ivanghelie  şi  poruncile  şi  tainele 
oeseareceî  noastre,,,  carele  din  bătrâni  sint  date"  s’a  apucat 
să  scrie  pentru  a  arăta  „strâmbătura  şi  tâlcul  cel  rău"  al 
cărţuliei  calvine,  sigur  de  altfel,  că  „credinţa  voastră  ce-aţi 
apucat  voi  dintâiu  şi  d'început"  sunt  chezăşia  că  „nici  unul 
din  voi  cărţile  ceale  ereticeşti  şi  dăscălia...  lor  în  număr 
nu  le  socotiţi"/ 

Cărţile  româneşti  tipărite  s*au  bucurat  de  o  foarte  mare 
răspândire  în  toate  provinciile,  E  suficient  să  amintesc  în 


1  Ibid,,  voi.  Ii  p.  2  Cf  I.  Lupaş,  Doc.  231-235. 

3  Prefaţa  Răspunsului  lui  Varlaam  a  fost  reprodusă  în  întregime  şi  de  I.  Lupaş, 
Doc.,  p.  231-235. 

privinţa  aceasta  cazul  Cazaniei  lui  Coresi  din  Braşov  1582, 
din  care  voievozii  din  Principate  au  introdus,  cu  ştirea 
vlădicilor  multe  exemplare,1  al  Cazaniei  lui  Varlaam  (Iaşi 
1643)  şi  mai  ales  al  tipăriturilor  brâncoveneşti  din  care 
se  găsesc  multe  pe  la  bisericile  româneşti  din  Transilvania.2 
Aceeaşi  circulaţie  au  avut-o  şi  manuscriptele  bisericeşt 
provenite  din  Moldova  şi  Muntenia,  încât  pedepse  aspre 
ameninţau  din  partea  autorităţilor  transilvane  pe  cei  ce  se 
încumetau,  în  sec,  XVIII,  să  mai  aducă  încoace  cărţi  de 
peste  munţi,* 

* 

♦  * 

Amurgul  veacului  al  XVII-lea,  veacul  eroic  al  luptelor 
noastre  pentru  credinţă  şi  epoca  de  cristalizare  a  solida¬ 
rităţii  româneşti,  a  adus  —  în  locul  unor  binefăcătoare  satis¬ 
facţii  pentru  îndelungatele  suferinţe  îndurate  de  Transilvăneni 
şi  pentru  sacrificiile  seculare  nepreţuite  ale  fraţilor  din 
ţările  române  —  o  dramatică  lovitură  dată  ideii  de  uni¬ 
tate  sufletească.  In  adevăr,  Unirea  unei  părţi  a  clerului 
Românilor  de  aici  cu  biserica  Romei  a  zguduit  profund 
întreagă  cărturărimea  noastră  de  pretutindeni  şi  a  sbuciumat 
îndelung  şi  dureros  masele  populare  din  Transilvania. 
Mulţi  din  conducătorii  vieţii  noastre  publice  vedeau  în 
Unire  începutul  desagregării  noastre,  iar  în  protagoniştii  ei 
pe  nişte  vânduţi  străinilor,  demni  de  osândă.  Totuşi,  privită 
in  totalitatea  rezultatelor  ei,  Unirea  nu  a  devenit  o  neno¬ 
rocire  pentru  evoluţia  vieţii  româneşti,  şi  aceasta  dato¬ 
rită  unor  cauze  multiple,  înainte  de  toate  pentru  faptul 


'  «Der  Moldner  und  Walachische  Waida  durch  der  Wladickenn  ihre  Czustim 
wnnd  Consens  eitliche  wnnd  viile  exemplaria  in  ihre  Lânder  hineinfiihrenn  kauffen» 
wnnd  iezt  dieselbe  dem  arraen  Volek  furtfragenn  wnnd  predigenn  lasenn*,..  se  spune 
intr’o  scrisoare  adresată  de  către  judele  Braşovului,  celui  din  Bistriţa,  din  li  VIII 
158  î.  Cf,  E.  Hurmuzaki,  Doc.  XI.  Bucureşti,  1900,  p.  656. 

2  Cf.  N.  Iorga,  Studii  şi  documente  cu  privire  la  istoria  Românilor.  Voi  XIU. 
Bucureşti,  1906;  I,  Bârlea,  însemnări  din  bisericile  Maramureşului.  Bucureşti  1909; 
N.  Iorga,  Activitatea  culturală  a  lui  Constantin  Brăncoveana,  in  Analele  Acad.  Ro¬ 
mâne,  serie  II,  Ist.,  voi.  XXXVIII,  p.  169-171;  N.  Filimon,  !n  „Oacoromania"  V, 
p.  601  ş.  u, 

3  Cf.  Şt.  Meteş,  Mănăstirile  rom.  din  Transilvania,  p.  CI-CU1 ;  O.  Ghibu,  Din 
istoria  literaturii  didactice  româneşti,  in  Analele  Acad,  Rom.  Ist,  Seria  II  tomul 
XXXVIII.  Bucureşti  1916.  p. 


108 


REVISTA  TEOLOGICĂ 


că  ea  a  fost  socotită,  chiar  de  ierarhii  clerului  român  care 
au  adoptat-o,  nu  ca  un  act  religios,  ci  ca  un  act  politic  şi 
administrativ,  menit  să  pună  capăt  —  în  momentul  când 
trupele  austriace  ocupaseră  Transilvania,  punând-o  astfel 
în  dependenţă  directă  de  Austria  —  atâtor  silnicii,  umilinţe 
şi  violenţe  pe  cari  Ungurii  calvini  le  exercitau  de  un  veac 
şi  jumătate  împotriva  bisericii,  a  clerului  şi  a  poporului 
român.  „S’au  silit  ereticii...  să  infecteze  religiunea  bisericii 
româneşti,  ...s'a  comăndat  şi  s’a  impus  clerului  român  să 
publice  în  biserică  şi  să  înveţe  poplul  (~  poporul)  că  icoa¬ 
nele  sunt  numai  nişte  ornamente  ale  bisericilor  şi  ale  ca¬ 
selor  şi  că  oamenii  nu  sânt  datori  a  observa  ajunul  mer- 
curea  şi  vinerea  şi  celelalte  ajunuri  ale  anului... ;  (cu)  ame¬ 
ninţări,  linguşiri  şi  măiestrii  se  silea  ca  să  inducă  pe  Ro¬ 
mâni  să  îmbrăţişeze  unirea  cu  dogmatele  cele  perverse  ale 
ereziei  lor;  ...preferea  pe  predicatorii  eretici  episcopilor 
români  şi  episcopului  calvinesc  îi  da  putere  supremă  peste 
mitropolitul  şi  clerul  român;  ...se  chinuia  şi  se  căznea  Ro¬ 
mânii  cei  tari  în  credinţă,  mai  ales  persoanele  bisericeşti, 
ba  încă  se  şi  batea  (—  erau  bătuţi),  precum  s*a  întâmplat 
cu  mitropolitul  Sava  II  (Brancovici),..  îngreuia  şi  pe  cela- 
lalt  cler  cu  sarcenj,  serviţe,  zile  de  clacă,  tribute,  vămi  şi 
alte  greutăţi,  ca  pe  nişte  ţărani  omagi  (sic  !  =  iobagi)'1, 
acestea  sunt  constatările  pe  care  Teofil  le-a  făcut  în  sinodul 
ţinut  la  Alba-Iulia  în  Februarie  1697, 1  acestea  sunt  cauzele 
reale  şi  aspectul  adevărat  al  Unirii,  In  adevăr,  manifestul 
din  7  X  1698  al  iui  Atanasie  şi  al  celor  38  de  protopopi 
ai  săi  precizează  că  prin  acceptarea  celor  4  puncte  „dog¬ 
matice"  nu  însemnează  nici  o  schimbare  în  formele  şt 
orânduielile  tradiţionale  ale  bisericii  româneşti,  nici  în 
slujbă,  nici  în  liturghie,  —  în  rit  deci  —  nici  în  datina 
posturilor,2  nici  în  alte  practici  religioase.  Actul  dela  1700 

1  Cf.  „Magazinu  Istoricu  pentru  Dacia",  Voi.  Iii.  Bucureşti,  1846,  p.  261—210. 

-  Cf.  I,  Lupaş,  Mitropolitul  Teodosie  Veştemcanul  (Extrasul)  p.  13,  —  Tradiţiona¬ 
lismul  românesc  s'a  dovedit  astfel  mai  puternic  decât  silniciile  calvine  şi  decât  in¬ 
sistenţele  diplomatice  iezuite.  Francisc  Forgach,  istoric  ungur  amestecat  in  rosturile 
noastre  în  sec.  XVI  scria  aşa;  „Românii  ţin  cu  toţii  foarte  mult  la  legea  greceasca. 
Nu  s’a  găsit  nici  unul  care  de  frica  pedepsei  să  fi  Îndrăznit  a  mărturisi  altă  dogmă... 
Ei  nu  socot  că  poate  fi  nelegiuite  mai  mare  decât  să  mănânce  carne  în  zilele  oprite". 
Ap,  N.  lorga,  Istoria  Românilor  prin  călători.  Ed.  II,  voi.  I  p.  244.  Iezuitul  An- 

are  o  izbitoare  asemănare  cu  cel  al  lui  Ioniţă  Caloianul 
dela  1200,  care  prin  „hrisovul*'  său  către  Papa  preciza  că 
„nu  şi-au  legat  legea  şi  obiceiurile  cele  mai  dinainte,  ci 
numai  aşa  s'au  supus  bisericii  Romei,  ca  să  ţie  pe  Papa 
mai  presus  între  Patriarchi,  (şi)  să  nu  hulească  pe  latini 
şi  obiceiurile  lor". 1 

Din  Unire  au  rezultat  multe  discordii  şi  chiar  mari 
duşmănii  printre  cărturarii  noştri  din  sec.  XVIII,  ceea  ce 
a  adus  o  slăbire  a  unităţii  naţionale,  chiar  dacă  prin  forma 
manifestărilor  lor  în  faţa  altarului  Românii  au  rămas  una. 
Norocul  cel  mare  al  românismului  din  acest  timp  a  fost 
rugul  cel  nou  la  care  şi-au  încălzit  simţirea  tinerii  ardeleni 
trimişi  să  facă  studii  serioase  teologice  în  Occident,  latini¬ 
tatea,  şi  suflul  cel  nou  european  numit  al  „luminilor"  2  care 
începuse  să  împrăştie  norii  întunecaţi  şi  grei  ai  concepţiei 
medievale  despre  lume,  despre  vieaţă,  despre  religie  şi 
să  arate  ochilor  uimiţi  ai  oamenilor,  ai  popoarelor,  cerul 
strălucitor  al  unor  idealuri  nouă,  de  libertate  şi  egalitate 
socială  şi  naţională.  Cărturarii  noştri  au  înţeles  la  timp, 
poate  şi  supt  presiunea  maselor  populare,  inutilitatea  ne¬ 
înţelegerilor  religioase,  şi  de-a-valma,  clerici  şi  mireni,  au 
devenit  curând  apostoli  şi  uneori  martiri  ai  unităţii  şi  li¬ 
bertăţii  româneşti.  Astfel,  religia,  „legea"  noastră  tradiţio¬ 
nală  a  continuat  să  fie  temeiul  vieţii  spirituale,  iar  slujitorii 
ei  apostoli  înfocaţi  ai  românismului  şi  ai  unităţii  lui. 

i 

(90) 


tonio  Possevino,  într’un  raport  scris  la  13  X  1583  către  secretarul  Galii,  afirma  că 
este  peste  putinţă  să  se  realizeze  ceva  în  folosul  catolicismului  cu  Românii,  nici 
chiar  în  Transilvania,  căci  nici  aici  „nici  unul  n‘a  putut  fi  convertit  până  acuma  la 
altă  religie".  A,  Veress,  Documente  privitoare  la  istoria  Ardealului,  Moldovei  şi  Jării 
Româneşti,  voi.  11.  Bucureşi,  p,  274-276, 

1  Cf.  Gheorghie  Şincai  din  Şinca,  Hronica  Românilor  şi  a  mai  multor  neamuri, 
incâtu  au  fostu  eale  amestecate  cu  Românii 1 — III.  Iaşii,  1853 — 1854,  s.  a.  1202. 

2  Cf,  D,  Popovici,  Literatura  română  în  epoca  „ luminării Curs  litografiat, 
tinut  la  Facultatea  de  Litere  şi  Filosofie  din  Ciut  în  1938-39. 


DESPRE  BISERICA  ROMANEASCA' 


de 

Diacon  NiCOLAE  MLADÎN 

Profesor  la  Academia  teologică  ,,  Andrcîană*' 

De  sigur  ar  fi  atâtea  de  spus  asupra  Bisericii  române 
şi  atâtea  fapte  vrednice  de  a  fi  pomenite,  dar  limitele  tim¬ 
pului  mă  obligă  a  nu  mă  pierde  în  amănunte,  ci  a  mă 
rezuma  la  câteva  elemente  esenţiale.  De  aceea  atrag  atenţia 
numai  asupra  următoarelor  date:  1.  că  Biserica  românească 
este  Biserică  a  poporului;  2.  că  ea  este  ramură  vie  a  Bi¬ 
sericii  ortodoxe. 

I.  Creştinismul  ca  element  de  temeiu  al  fiinţei  româneşti. 

Spre  a  înţelege  această  realitate,  trebue  să  prezint  — 
fugar  —  câteva  date  istorice.  Mai  importante  sunt  urmă¬ 
toarele  trei : 

1.  Perioada  daco-getică.  Dacii,  locuitorii  străvechi  ai 
Ţării  româneşti,  sunt  un  element  de  temeiu  al  poporului 
românesc.  Ei  sunt  fiii  acestui  pământ.  In  ce  constă  carac¬ 
terul  deosebit  al  poporului  dac?  In  reîigiositate,  Strabo, 
cel  mai  bun  cunoscător  al  Europei  de  acum  2000  de  ani, 
observă  următoarele  asupra  locuitorilor  carpatini :  „Este  un 
fapt,  care  nu  poate  fi  pus  la  îndoială  de  nimeni  şi  care 
rezultă  din  întreaga  istorie  dacă:  zelul  religios  a  fost,  de 
când  există  lumea,  momentul  decisiv  în  caracterul  lor". 
Dacii  credeau  în  nemurirea  sufletului  (Herodot).  Şi  după 
învăţătura  lui  Zalmoxes,  ...socoteau  sufletul  mai  presus  decât 
trupul:  „Numai  cine  are  un  suflet  sănătos,  poate  să  men¬ 
ţină  şi  trupul  sănătos",  este  principiul  daco-getic,  preţuit 
şî  admirat  chiar  şi  de  Socrate.  In  cerul  luminilor  nestinse 
vitejii  erau  fericiţi  împreună  cu  Zalmoxes.  „Ca  dovadă  că 
primatul  sufletului  (şi  credinţa  în  nemurire)  îa  Daci  nu  era 
o  simplă  teorie,  este  faptul  că  o  parte  dintre  ei  (Kapno- 
baţii)  trăiau  în  poeni  singuratice,  ascetic,  şi  mai  mult  con- 

templativ".  Ei  au  fost  comparaţi  de  Flavius  Josephus  cir 
Essenii :  ei  au  fost  premergătorii  monahismului  creştin, 
„Totodată  importantă  e  şi  circumstanţa  că  ei  aveau  pe 
lângă  regele-soldat  şi  un  fel  de  rege  spiritual,  Marele  Preot*, 
cu  care  autoritatea  de  stat  se  sfătuia  în  toate  situaţiile- 
grele“. 1 

E  de  înţeles  —  în  această  perspectivă  —  de  ce,  între 
celelalte  religii  ale  imperiului  roman,  creştinismul  era  cea 
mai  potrivită  religie  pentru  sufletul  dac.  S'ar  putea  spune 
că  „Dacii  au  fost  aproape  creştini  înainte  de  creştinism11/ 

2,  De  aici  pricepem  şi  o  altă  realitate  istorică,  pe  care 
trebue  s’o  amintim  acum:  încreştinarea  Românilor  nare  nici 
o  dată  fixă .  Se  poate  spune  doar  atât  că  ea  cade  în  pe¬ 
rioada  de  formare  a  poporului  român.  Cucerirea  Daciei 
(105)  de  către  Romani  transformă  Dacia  într’o  înfloritoare 
Provincie  romană:  Dacia  felix,  dar  înseamnă  totodată  şr 
incorporarea  Daciei  în  şuvoiul  credinţei  creştine  care  în-, 
cepuse  a  se  revărsa  în  întreg  imperiul.  Tradiţia  desenează 
ca  misionar  al  Sciţiei  pe  sf.  Apostol  Andrei,  In  orice  caz 
rămăşiţele  arheologice  din  sec,  II — IV,  mărturiile  lui  Origen 
şi  ale  altor  scriitori  bisericeşti,  expresiile  limbii  bisericeşti*, 
sunt  o  suficientă  dovadă  că  încreştinarea  acestei  ţări  cade 
între  sec.  II — VII,  In  aceste  secole,  prin  amestecul  Dacilor- 
cu  Romanii,  se  născu  un  nou  popor:  Românii,  un  popor 
care  vorbeşte  o  limbă  romană,  posedă  capacitatea  intelec¬ 
tuală  şi  organizatoare  a  Romanilor,  dar  poartă  în  sânge 
moştenirea  dacă  a  vitejiei,  iubirii  de  neam,  jertfelniciei  şr 
reîigiosîtăţiî.  Această  perioadă  de  formare  a  poporului  este 
şi  perioada  încreştinării  lui.  Aşadar,  în  momentul  în  care 
poporul  român  —  ca  popor  deplin  închegat  —  păşeşte  în, 
lumina  istoriei,  el  apare  ca  un  popor  creştin.  Românii  n'au 
nici  o  zi  sau  un  an  de  convertire:  ei  s’au  născut  creştini.. 
De  aceea  creştinismul  —  în  firea  românească  —  nu  este 
un  element  străin,  venit  sau  impus  dinafară,  ci  constitue 
un  element  esenţial,  de  bază,  al  Românismului.  Poporul 
român  nu  cunoaşte  în  istoria  lui  nici  o  perioadă  de  pă~ 
gânism :  el  este  creştin  dintru  început,  dela  origini. 

1  Cf.  Prof,  S,  Mehedinţi:  Was  ist  Siebenbiirgen  ?  p,  55. 

2  Idem,  ibidem,  p,  96. 

3-  A  treia  dată  istorică  este  următoarea  !  Biserica  — 
în  dramatica  istorie  a  Românilor  —  a  fost  întotdeauna  o 
Biserică  a  poporului,  maica  alinărilor,  puterea  întăritoare, 
cel  mai  sigur  adăpost  al  Românismului-  Ţinut  de  trecere 
a  năvălirilor  barbare,  ţara  noastră  a  suferit  vreme  de  zece 
secole  şi  mai  bine  năvala  Hunilor,  Avarilor,  Pecenegilor, 
Ungurilor,  Cumanilor,  Tătarilor,  Turcilor-  împărăţia  romană 
zăcea  în  ruine.  Cum  au  supravieţuit  Românii  acestor  fur¬ 
tuni  ale  vremilor,  este  într'adevăr  o  enigmă  a  istoriei.  Des- 
legarea  enigmei  constă  în  credinţa  creştină ;  că  Dumnezeu 
a  fost  o  cetate  de  apărare  pentru  fiinţa  noastră  naţională, 
«ste  o  certitudine  trăită,  evidentă.  In  acest  timp,  legea  cre¬ 
ştină  deveni  şi  lege  a  vieţii  sociale,  naţionale,  economice, 
politice  —  lege  civilă.  Astfel  s'a  format  din  tradiţia  juridică 
romană  şi  creştinism  „un  fel  de  constituţie  nescrisă,  care 
s'a  numit  „lege  românească"  sau  „obiceiu  al  pământului", 
iar  în  documente  „jus  valachicum".1  Legea  creştină  este 
însăşi  canonul  de  vieţuire  al  neamului  românesc-  Ea  a  fost 
cel  mai  puternic  sprijin  al  poporului  carpatin.  Şi  aşa  a 
rămas  —  în  tot  cursul  istoriei  —  până  astăzi.  Dacă  Ro¬ 
mânii  au  înfrânt  toate  împotrivirile  veacurilor  şi  s’au  deş¬ 
teptat  la  o  nouă  viaţă,  aceasta  este  urmarea  poziţiei  cen¬ 
trale  a  Bisericii  şi  a  credinţii  în  viaţa  poporului. 

Se  mai  poate  întreba  de  ce  Românii  sunt  aşa  de  ne¬ 
strămutaţi  în  credinţa  şi  în  ritul  lor,  de  ce  Biserica  este 
centrul  spiritualităţii  româneşti,  de  ce  —  chiar  şi  azi  — 
viaţa  românească,  în  toate  compartimentele  ei,  este  aşa  de 
puternic  colorată  religios  ?  —  Este  o  moştenire  a  evlaviei 
dace,  o  urmare  a  coincidenţii  între  încreştînare  şi  formare 
ca  popor,  rezultatul  unei  istorii-  Toate  aceste  fapte  nu  pot 
ii  amintite  aici  decât  fugar;  dar  cel  ce  cunoaşte  poporul 
român,  cel  ce  studiază  istoria,  cultura,  literatura  sa,  cel  ce 
vede  ţara  aceasta  sfinţită  de  nenumărate  mănăstiri,  biserici 
şi  cruci,  acela  se  poate  convinge  că  mărturia  lui  Strabo 
despre  Daci  este  valabilă  şi  despre  Români :  ei  sunt  un 
popor  esenţialmente  religios,  adică  profund  creştin.  Cre¬ 
dinţa  este  o  trăsătură  fundamentală  a  fiinţii  româneşti. 


1  Cf.  S.  Mehedinţi  o.  c.  p,  92, 

II.  Şi  prin  aceasta  am  ajuns  la  a  doua  parte  a  confe¬ 
rinţei  mele:  Biserica  româna  ca  ramură  (mlădiţă)  a  Bise¬ 
ricii  ortodoxe.  —  Va  simt  sufletele  îmbulzite  de  mulţimea 
întrebărilor :  Care  este  caracteristica  Ortodoxiei  ?  Cari  sunt 
dogmele  ei  ?  Care-i  poziţia  ei  faţă  de  Sf<  Scriptură  ?  Care 
raporul  cu  statul  ?  Care  forma  de  viaţă  ?  Şi  multe  altele.  De 
sigur  e  imposibil  a  le  rezolva  pe  toate.  De  aceea  îmi  limitez 
expunerea  numai  la  două  elemente:  1.  Specificitatea  Orto¬ 
doxiei;  2.  Sinteza  dintre  naţional  şi  ecumenic  în  Biserică. 

1.  Specificitatea  Ortodoxiei,  aşa  cum  ea  determină  ( ca¬ 
racterizează )  şi  viaţa  Bisericii  române. 

Teologia  occidentală  admite  astăzi,  în  general,  că  cre¬ 
ştinismul  oriental  e  aproape  identic  cu  creştinismul  pri¬ 
melor  veacuri  creştine.  In  viaţa  Bisericii  orientale  adie 
încă  trăirea  pascală  şi  harică  (Rusalii)  a  comunităţii  pri¬ 
mare;  în  fiinţa  ei  este  toată  măreţia,  toată  splendoarea 
vremilor  patristice.  Apusul  însemnează  dinamică,  desfăşu¬ 
rare,  evoluţie ;  în  timp  ce  Orientul  pare  o  lume  statică, 
încremenită.  Aparent  e  aşa,  dar  nu  aceasta  e  şi  realitatea. 
Căci  chiar  dacă  Biserica  orientală  a  păstrat  formele  stră¬ 
vechi,  ea  posedă  ceva  mai  mult:  şi  spiritul  originar.  Şi 
duhul  e  viaţă,  chiar  şi  atunci  când  nu  însemnează  evoluţie. 
Biserica  ortodoxă  este  Biserica  străveche  în  formă,  conţinut 
şi  duh. 

Care  este  centrul  Bisericii  orientale?  —  Centrul  Bi¬ 
sericii  orientale  este  Hristos,  Biserica  ortodoxă  nu  admite 
autoritatea  papală  tocmai  de  aceea  pentru  că  simte  prea 
adânc  prezenţa  lui  Hristos,  ca  o  realitate  neîndoielnică. 
Hristos  este  veşnic  prezent;  El  e  sigurul  Cap  al  Bisericii. 
El  este  Domn,  Kirios,  —  Atotstăpânitor,  Pantocrator.  Prin 
El  lumea  întreagă  s’a  creat;  în  El  se  realizează  şi  noua 
creaţie  isbăvitoare  a  lumii.  El  este  Mântuitor  şi  Domn, 
adorat  de  îngeri  şi  oameni,  pe  pământ  şi  în  cer. 

Când  cineva  păşeşte  peste  pragul  unei  Biserici  orto¬ 
doxe,  nu  se  poate  sustrage  impresiei  că  Hristos  —  cu  pre¬ 
zenţa  Lui  —  umple  şi  stăpâneşte  totul,  In  mijloc  se  înalţă 
o  cupolă  măreaţă,  ca  lărgimea  de  azur  a  cerului  peste 
dorurile  pământului;  sus  în  cupolă  e  Hristos  ca  Panto- 

crator,  îmbrăţişând  universul :  împrejurul  Lui,  ierarhiile 
cereşti  ale  îngerilor  şi  Biserica  cerească  a  sfinţilor  săvâr¬ 
şind  sfânta  Liturghie-  In  Biserică,  jos,  comunitatea  pă¬ 
mântească  prăznueşte  —  deopotrivă  cu  îngerii  şi  sfinţii  — 
aceeaş  taină  negrăită  a  sfintei  Liturghii.  Biserica  pămân¬ 
tească  şi  cerească  este  un  trup,  un  duh:  Hristos  este  viaţa 
Ei,  stăpânul  Ei,  călăuzitorul  Ei. 

Această  trăire,  această  viziune  totalitară  şi-a  găsit  cel 
mai  bun  interpret  în  scrierile  ce  s’au  păstrat  sub  numele 
lui  Dionisie  Areopagîtul,  Pentru  Dionisie  Areopagitul,  cos¬ 
mosul  este  ierarhic  structurat :  el  este  creat  în  trepte.  Piatra 
există,  pentru  că  participă  la  existenţa  divină  ;  planta  şi  ani¬ 
malul  există  şi  trăesc,  pentru  că  participă  la  existenţa  şi  viaţa 
divină;  omul  există,  trăeşte  şi  are  viaţă  spirituală,  pentru 
că  participă  la  existenţa,  viaţa  şi  gândirea  divină.  îngerii 
sunt  fiinţe  pur  spirituale :  ei  există,  vieţuesc,  cugetă  şi  pri¬ 
vesc  (intuitiv)  adâncurile  duhului  divin.  Toate  sunt  din 
Dumnezeu :  El  le-a  creat ;  năzuinţa  lor  firească  este  întoar¬ 
cerea  la  sânul  lui  Dumnezeu.  Dumnezeu  este  lumină  şi 
toată  creatura  suspină  după  strălucirea  luminii ;  Dumnezeu 
e  frumseţe  şi  frumseţea  Lui  cheamă  creatura  sub  zările 
cereşti  ale  Veşniciei;  Dumnezeu  este  iubire  şi  iubirea  Lui 
se  revarsă  în  întreg  universul  şi  atrage  toiul  la  Sine.  Aşa 
cum  soarele  luminează  peste  întinderile  pământului  şi  — 
in  lumina  lui  —  vieţuesc  toate,  tot  aşa  Dumnezeu  este 
centrul  din  care  lumina  cea  veşnică  a  iubirii,  a  harului  se 
revarsă  peste  cosmosul  întreg.  Lumina  e  aceeaş,  dar  par¬ 
ticiparea  e  în  chip  ierarhic  stabilită:  creaturile  primesc 
lumina  divină  după  capacitatea  lor  de  cuprindere.  îngerii 
—  ca  fiinţe  pur  spirituale  —  pot  privi  nemijlocit  lumina 
divină:  ei  văd  pe  Hristos  în  mărirea  Lui  dumnezeească. 
Dar  şi  ei  felurit:  ei  constitue  astfel  o  ierarhie  cerească. 
Oamenilor,  această  vedere  nemijlocită  le  e  numai  făgăduită  : 
ei  vor  ajunge  la  „vedere"  —  ca  îngerii  —  în  viaţa  cea 
veşnică.  Căci  între  ei  şi  Dumnezeu  —  astăzi  —  este  cortul 
(vălul)  trupului  pieritor,  care  —  la  vreme  —  se  va  schimba 
întru  nestricăciune.  Totuşi  noi  avem  chiar  aici  viaţa  cea 
vecinică,  noi  primim  aici  harul  iubirii  lui  Hristos,  dar 
ascuns,  în  taină,  învălit  în  semne  vizibile,  —  sfintele  Taine. 

In  sf.  Taine  e  permanenta  prezenţă  a  lui  Hristos;  în  sf. 
Taine  ni  se  împărtăşeşte  însuşi  Hristos ;  în  sf.  Taine  primim 
plinătatea  vieţii  divine :  acum  in  credinţă,  altădată  în  vedere. 

Din  această  ierarhică  structurare  a  cosmosului  şi  din 
necesitatea  sf.  Taine,  urmează  —  în  chip  neîndoielnic  — - 
şi  necesitatea  ierarhiei  bisericeşti,  ca  „econoamă  a  tainelor 
divine" ,  după  scrisa  Scripturii... 

întreb  din  nou :  care  este  esenţa  Ortodoxiei  ?  —  Hristos. 
Intru  cât  Hristos?  Hristos  -  Mântuitorul  ?  Hristos -Cel  răs¬ 
tignit  ?  Hristos  -  propovăduitorul  iertării  ?  Nu  se  poate  răs¬ 
punde;  nu.  Patimile  şi  răstignirea  sunt  în  chip  dramatic 
trăite  în  Ortodoxie  mai  ales  în  Săptămâna  Patimilor ;  asceza 
vieţii  ortodoxe  e  concretizarea  practică  a  acestei  împreună- 
trăiri  cu  Hristos  cel  răstignit.  Dar  Hristos  care  este  în  chip 
deosebit  prăznuit  în  Ortodoxie  este  Hristos-Biruitorul  asupra 
păcatului,  a  morţii,  a  diavolului,  înviatul  Kirios,  transfi¬ 
guratul  Iisus ;  Hristos  -  începutul  unei  vieţi  noui :  Hristos - 
Viaţa.  Lumina,  transfiguratoare  a  lumină  a  învierii  străbate 
toată  viaţa  Bisericii  ortodoxe.  Creştinismul  este  evanghelie, 
e  bucurie.  Ce  ar  fi  Creştinismul  fără  înviere  ?  —  O  filosofic, 
o  morală,  o  religie  ca  orice  altă  filosofie,  morală  sau  re¬ 
ligie.  „Dacă  Hristos  n'a  înviat,  zadarnică  este  propovăduirea 
noastră,  zadarnică  este  şi  credinţa  voastră"  [I  Cor.  15,  14), 
Hristos  însă  a  înviat  din  morţi;  aceasta  este  certitudinea 
creştinismului  primar,  bucuria  lui,  viaţa  lui,  inima  lui.  Lu¬ 
mina  Celui  înviat,  nebiruita  putere  a  învierii  domină  viaţa 
creştină  dintru  început.  De  ce?  —  Pentru  că  evanghelia, 
vestea  bucuriei,  lui  Iisus  nu  este  numai  iertarea  păcatelor. 
Nu;  „Am  venit  —  zice  Mântuitorul  —  ca  lumea  viaţă  să 
aibă,,,"  (Ioan  10,  12).  Dumnezeu  s’a  întrupat  nu  numai  spre 
a  ierta  păcatele,  ci  spre  a  face  pe  om  părtaş  la  viaţa  veci- 
nică  a  Dumnezeirii,  la  natura  divină  —  după  mărturia  sf. 
Apostol  Petru.  Sau  într’o  expresie  patristică;  Dumnezeu 
s’a  făcut  om  ca  pe  om  să-l  îndumnezeească.  In  dumnezeire 
nu  după  natură,  ci  după  har. 

Ortodoxia  este  trăirea,  experierea  harului  divin  ce  se 
revarsă,  a  luminii  veşnice,  a  Frumuseţii  cei  neasemănate, 
a  Vieţii  cei  fără  de  sfârşit,  care  umple  şi  transfigurează 

viaţa  pământească.  Ea  este  cerul  pe  pământ :  „In  Biserica 
măririi  Tale  stând,  în  cer  a  sta  ni  se  pare",  cântă  cre¬ 
dincioşii  la  serviciul  divin.  Această  trăire  au  avut-o  şi  tri¬ 
mişii  Rusiei  când  au  participat  la  sf.  Liturghie  în  sf.  Sofia 
din  Constantinopol.  Urmarea  a  fost  încreştinarea  Ruşilor 
în  rit  ortodox. 

Această  trăire  a  transfigurării  cosmice,  a  îndumne- 
zeirii,  a  nouei  vieţi  harice,  este  o  experiere  comună,  reală, 
generală  în  sf.  Taine,  în  Liturghie,  aşadar  în  sf.  Euhari¬ 
stie.  Fiecare  creştin  trăieşte  în  sf.  Liturghie  această  ne¬ 
grăită  unire  cu  Hristos 1 :  cerul  e  deschis,  lumina  cea  veş¬ 
nică  se  revarsă  în  valuri  peste  oamenii  pământului.  Ei 
cântă  şi  lăcrimează  de  bucurie ;  ei  trăesc  în  ceruri.  Prin 
Botez  suntem  nou-născuţi,  prin  Mirungere  suntem  întăriţi 
în  noua  viaţă,  dar  coroana  şi  ţinta  vieţii  este  sf.  împăr¬ 
tăşanie;  în  Ea  ni  se  dă  însuşi  Hristos,  El  e  viaţa  noastră 
şi  noi  templul  Lui ;  El  e  butucul  —  noi,  viţele.  Căci  cel  ce 
nu  e  botezat  cu  apă  şi  cu  duh  nu  poate  intra  în  viaţă 
(Ioan  3,  5]  şi  cine  nu  mănâncă  trupul  Fiului  Omului  şi  nu 
bea  sângele  Lui  nu  are  viaţă  întru  sine  (Ioan  6,  44).  Hri¬ 
stos  „n’a  luat  oamenii  de  pe  pământ  ci  i-a  lăsat  aici,  dar 
i-a  făcut  cereşti  şi  le-a  dat  o  viaţă  cerească.  El  nu  ne-a 
condus  în  ceruri,  ci  a  plecat  cerurile  şi  s'a  coborît  la  noi 

—  precum  zice  Profetul:  El  a  plecat  cerurile  şi  s’a  co¬ 
borât  la  noi  (Ps.  17,  10).  — Prin  sfintele  Taine  apare  Soa¬ 
rele  dreptăţii  ca  printr'o  fereastră  în  această  lume",..  (cf. 
N.  Cabasila :  Viaţa  în  Iisus  Hristos  trad.  germ.  p.  168).  Şi 
lumina  veşniciei  transfigurează  întregul  cosmos. 

Ortodoxia  este  Biserica  învierii,  Biserica  transfigu¬ 
rării.  Acest  fapt  îşi  găseşte  expresie  nu  numai  în  trăirea 
liturgică  generală,  comună,  ci  şi  în  vieţile  sfinţilor.  Si- 
meon  Noul-Teolog  (sec.  11)  şi  Serafim  de  Sarov(sec,  18-19) 

—  spre  a  numi  numai  două  personalităţi  reprezentative  —  au 
gustat,  încă  în  viaţa  lor  terestră,  această  trăire ;  trupurile 
lor  au  fost  infuzate  de  lumina  harului  şi  străluceau  ca 
Mântuitorul  pe  muntele  Tabor.  O  voce  din  lumină  grăi : 


1  De  sigur  aceasta  presupune  „curăţenia  inimii",  câştigată  în  lupta  ascetică  a 
purificării.  Crucea  este  întotdeauna  premergătoarea  învierii, 

„Aşa  vor  fi  drepţii,  după  înviere,  in  împărăţia  cerurilor". 
Era  o  pregustare  a  vieţii  veşnice,  o  anticipare  a  vederii 
de  dincolo  de  moarte.  Transfigurarea  taborîcă,  lumina  în¬ 
vierii  este  cea  mai  intimă,  mai  adâncă  năzuinţă  a  mona¬ 
hismului  oriental  [isihasmul  s.  ex.]  şi  a  creştinului  ortodox. 
Câtă  bucurie,  câtă  măreţie  ascunde  această  trăire  în  sine, 
se  poate  mărturisi  numai  prin  cunoscutele  cuvinte  apo- 
stoleşti ;  „Doamne  I  Bine  este  nouă  să  fim  aici"  i 

2.  De  aici  putem  înţelege  cum  Biserica  ortodoxă  — 
Biserică  a  transfigurării  —  este  totdeodată  ecumenică  şi 
naţională.  Ea  cuprinde  cer  şi  pământ,  suflet  şi  har,  aşa  cum 
curcubeul  este  oglinda  luminii  în  bobul  de  ploaie.  Nici  o 
duşmănie  între  Biserică  şi  Naţiune,  între  suflet  şi  har,  între 
natură  şi  supranatură,  ci  creştere  organică,  conlucrare  fi¬ 
rească:  sufletul  poporului  zămisleşte,  creşte,  înfloreşte  sub 
razele  veşnicei  iubiri,  precum  copacii  pădurii  înverzesc 
sub  căldura  soarelui.  Neamurile  sunt  realităţi  creaturale 
naturale.  Precum  soarele  nu  transformă  o  floare  în  alta,  ci 
în  lumina  iui  creşte  toată  varietatea  multiplă  a  vieţii,  tot 
aşa  Soarele  dreptăţii  —  Hristos  —  luminează  sufletul  nea¬ 
murilor  şi  neamurile  umblă  în  lumina  Domnului,  cum  scrie 
Apocalipsa.  Lumina  e  ecumenică,  este  aceeaş :  Hristos.  Tot 
ceea  ce  priveşte  mijlocirea  vieţii  dumnezeeşti  este  ecumenic. 
De  aceea  toate  Bisericile  ortodoxe  au  aceleaşi  şapte  sfinte 
Taine,  aceîaş  canon  al  Sf,  Scripturi,  aceeaş  Ierarhie,  aceeaş 
Liturghie,  aceleaşi  dogme  şi  canoane,  acelaş  monahism,. , 
Unitatea  Ortodoxiei  e  în  Taine,  în  Ierarhie  şi  Dogme, 
Viaţa  divină  (îndumnezeitoare)  şi  mijloacele  prin  care 
această  Viaţă  se  comunică  oamenilor  constitue  ecumenici- 
tatea  ortodoxă. 

Ce  este  naţional  ?  —  Naţional  este :  constituirea  {orga¬ 
nizarea),  limba  şi  —  natural  —  trăirea.  Fiecare  popor  are 
Biserica  lui,  Ierarhia  lui,  Organizarea  lui  autonomă. 1 

Ortodoxia  este  o  Biserică  a  poporului,  dar  şi  o  Bise¬ 
rică  ecumenică.  Pentru  că  Duhul  Sfânt  —  care  pretutin¬ 
deni  acelaş  duh  este  —  a  dat  Apostolilor  darul  de-a  vorbi 


1  Nu  e  locul  sâ  vorbim  aici  despre  Patriarhatul  ecumenic  din  Constantinopol. 

în  diferitele  limbi  ale  omenirii,  neamurile  —  de  atunci  îna¬ 
inte  —  sunt  membre,  ramuri  ale  Bisericii  lui  Hristos, 
Harul  divin  nu  distruge  natura,  nici  n'o  lasă  neschimbată, 
ci  o  iluminează,  o  perfecţionează  şi  îi  dă  desăvârşita  cre¬ 
ştere  întru  veşnicie,..  Ortodoxia,  Biserică  a  transfigurării 
are  şi  simţul  creşterii  organice,  al  realităţilor  concrete: 
ea  mijloceşte  transfigurarea  lumii  în  concreta  ei  varietate. 
Ea  nu  distruge,  nu  uniformizează,  nici  nu  se  altoeşte  su¬ 
perficial  fără  a  provoca  nici  o  schimbare:  ea  transfigu¬ 
rează,  Ea  nu  este  nici  Internaţionalism  abstract,  uniformi¬ 
zator,  nici  Individualism  anarhic,  pulverizator ;  Ea  este  o 
Simfonie,  o  dumnezeească  Simfonie,  în  care  toate  glasurile 
creaturii  sunt  îndreptăţite,  dar  peste  care  şi  în  inima  căreia 
stăpâneşte  unitatea  Duhului  Sfânt.  Ortodoxia  e  trupul  viu 
al  lui  Hristos  —  compus  din  daruri  şi  membre  diferite  — 
străbătut  însă  de  valurile  aceluiaş  sânge,  de  lumina  ace- 
luiaş  Duh. 


Şi  acum,  ca  încheiere,  aş  dori  —  în  puţine  cuvinte  — 
să  vă  dau  un  exemplu  istoric  spre  a  arăta  cum  Biserica 
română  a  fost  şi  este  într’adevăr  un  membru  viu  al  Bise¬ 
ricii  ortodoxe-ecumenice,  cum  toate  Bisericile  ortodoxe 
participă  împreună  Ja  suferinţă,  se  bucură  împreună,  se 
simt  unite  în  aceeaş  viaţă.  Amintesc  numai  câteva  fapte. 

a)  Biserica  româna  a  dat  Bisericii  ruse  —  şi  întregii 
Biserici  ortodoxe  —  pe  marea  personalitate  din  sec,  al  17-lea, 
Petru  Movilă,  Mitropolit  al  Chievului,  care  era  originar 
dintr'o  familie  voevodală  română.  El  e  vestit  prin  aceea  că 
a  dăruit  Ortodoxiei  cunoscuta  „Mărturisire  ortodoxă1’. 
Sinodul  dela  Iaşi  (1642)  a  făcut  din  această  carte  aproape 
un  Catehism  al  Ortodoxiei 

b)  In  sec,  al  18-lea  a  fost  o  mare  mişcare  de  înnoire  spi¬ 
rituală  in  toată  Biserica  ortodoxă,  din  care  sa  născut  şi 
stareţisniul  rusesc.  Centrul  acestei  înnoiri  a  vieţii  mona¬ 
hale  şi  mireneşti  a  fost  în  România  (Paisie  Velicicovski). 

c)  Din  sec.  al  14 — 19-lea  Ortodoxia  din  Orient  a  fost  în 
mare  primejdie  prin  stăpânirea  turcească.  Românii  —  ca 
şi  Ruşii  —  au  susţinut  cu  bani  şi  daruri  Bisericile  Orien- 

tulul-  Mai  ales  sf.  Munte  Athos  —  centrul  monahismului 
ortodox  —  păstrează  şi  azi  nenumărate  mărturii  ale  dăr¬ 
niciei  româneşti. 

In  sec,  17 — 18  s’au  tipărit  —  în  România  —  multe 
cărţi  bisericeşti  în  limbile  Orientului  pentru  fraţii  creştini 
în  strâmtorare. 

d)  Şi,  în  sfârşit,  —  poporul  român  şi-a  înţeles  viaţa  ca 
un  sacrificiu  permanent  pentru  apărarea  Ortodoxiei  şi  a 
întregii  Creştinătăţi,  mai  ales  împotriva  pericolului  turcesc. 
Toată  istoria  românească  este  o  luptă  necontenită  cu  Semiluna. 
Mircea  cel  Bătrân  (1386 — 1418),  Ioan  Corvin  de  Huniade, 
Ştefan  cel  Mare  (1457 — 1504)  —  numit  de  Papa  Pius  IV 
„Atlet  al  Creştinătăţii"  —  şi  Mihai  Viteazul  (1593 — 1601), 
sunt  eroii  poporului  român,  dar  şi  eroii  Creştinătăţii,  apă¬ 
rătorii  culturii  occidentale,  „Eu  sunt  gata  să  sufăr  orice 
pentru  binele  creştinătăţii"  — -  scrie  Mihai  Viteazul  împă¬ 
ratului  Rudolf,  (S.  Mehedinţi,  op,  cit.  p.  95) ;  iar  Ştefan 
cel  Mare,  care  a  avut  nu  mai  puţin  de  40  de  războaie, 
înălţa  după  fiecare  biruinţă  câte  o  biserică :  el  a  zidit 
42  mănăstiri  şi  biserici.  „După  fiecare  luptă  poruncea  în 
întreaga  ţară  post  şi  rugăciune!"  Nu  mie-mi  aparţine  bi¬ 
ruinţa,  ci  Domnului:  Lui  I  se  cuvine  mulţumită,  iubirea  şi 
slava.  „Această  atitudine  nu  este  numai  o  trăsătură  perso¬ 
nală,  ci  ea  e  caracteristică  întregului  neam  carpatin"  (S. 
Mehedinţi,  op,  cit,  p,  91).  Căci  Ortodoxia  este  nu  numai 
Biserica  transfigurării,  ci  şi  Biserica  smereniei :  cu  cât  mai 
adâncă  este  smerenia,  cu  atât  mai  luminoasă  e  transfi¬ 
gurarea. 

Dacă  astăzi  Românii  luptă  —  alături  de  Germania  — 
împotriva  bolşevismului  ateu,  acest  fapt  este  consecinţa 
unei  tradiţii  istorice  şi  expresia  convingerii  lăuntrice  că 
biruinţa  aparţine  Domnului,  în  care  şi  prin  care  totul  există 
şi  viază.  Biserica  românească  —  după  perioada  de  apă¬ 
sare  musulmană  şi  după  martiriul  Ortodoxiei  ruseşti  — 
crede  într'o  înviere  şi  o  nouă  mărire  a  Ortodoxiei.  Credem, 
aşteptăm :  zorile  învierii  luminează  peste  veac . . . 

'Vie*a«  No em vrie  1943 

Ori  cât  de  aprig  ar  fi  ritmul  epocilor  de  creaţie  pe  nu 
importă  ce  tărâm  —  vi  le  puteţi  imagina  altfel  ?  —  răgazul 
unui  popas  este,  din  când  în  când,  nu  numai  îngăduit,  dar 
şi  util.  In  asprele  încleştări  ale  celor  mai  îndârjite  lupte 

—  cele  purtate  pentru  biruinţa  luminii  cu  atât  mai  vârtos 

—  intervin  adeseori  pauze :  e  necesară  regruparea  forţelor, 
în  vederea  acţiunilor  ulterioare;  sau,  poate,  o  operaţie  de 
evaluare  a  câştigurilor  cu  cari  s'au  soldat  întreprinderile 
de  până  aci. 

De  aproape  un  pătrar  de  veac.  Sibiul  ortodox  se 
afirmă  cu  o  vigoare  îndeobşte  recunoscută  pe  tărâmul 
culturii  noastre  bisericeşti.  Arhipăstoria  I.  P.  Sf.  Mitropolit 
Nicolae,  epocală  în  ansamblul  ei,  a  făcut  şcoală  în  acest 
domeniu.  Monumentalul  volum  omagial  pe  care  fruntaşii 
clerului  şi  ai  intelectualilor  noştri  mireni  i  l-au  dedicat 
înaltului  Ierarh  lanceputul  verii  anului  1940,  ne-ar  putea 
dispensa  pentru  multă  vreme  de  ori  ce  încercare  recapi¬ 
tulativă  a  îmbelşugatelor  Sale  înfăptuiri.  Avem  un  consemn 
în  acest  sens,  pe  care  ne  este  cu  neputinţă  să-l  respectăm 
întru  totul.  Adevărul,  cel  puţin  în  anumite  împrejurări, 
trebue  să  premeargă  smereniei.  In  cazul  de  faţă,  cu  atât 
mai  vârtos. 

Intre  ctitoriile  culturale  ale  I.  P.  Sf.  Mitropolit  Ni- 
coîae,  bibliotecile  Seria  Didactică  (SD)  şi  Seria  Teologică 
(ST)  deţin  fără  îndoială  întâietatea.  S'a  împlinit  nu  de  muit 
un  deceniu  de  când  au  fost  pornite  la  drum  aceste  instru¬ 
mente  de  afirmare  a  elitelor  teologice  şi  ştiinţifice  crescute, 
îndrumate  şi  ocrotite  de  luminatul  nostru  Chiriarh. 

SD,  în  apariţia  ei  istorică,  deţine  întâietatea:  era  în 
primăvara  anului  1933  când  primul  volum  al  acestei  bi¬ 
blioteci  scăpase  de  sub  teascurile  harnicei  noastre  tipar¬ 
niţe  şaguniene. 

Câteva  luni  mai  târziu  i-a  urmat  ST.  Cuvântul  către 
cititori  pe  care  I.  P.  Sf.  Mitropolit  Nicolae  al  Ardealului 
l-a  aşternut  în  fruntea  versiunii  româneşti  a  renumitei  lu¬ 
crări  „Ortodoxia' de  Sergiu  Bulgakoff,  este  un  întreg  pro¬ 
gram  de  muncă  ştiinţifică,  menită  să  sporească  vaza  Bise¬ 
ricii  străbune  în  afară  şi  înrâurirea  ei  asupra  orientărilor 
culturale  dinlăuntru.  Transcriem  câteva  fragmente  din  cele 
mai  semnificative: 

„De  mult  timp  simţeam  la  noi  nevoia  unei  publicaţium 
care  să  stimuleze ,  să  strângă  la  un  loc  şi  să  pună  în  evi¬ 
denţa  cetitorilor  lucrările  ştiinţifice  chemate  să  arate  şi  să' 
justifice  poziţiile  doctrinale  ale  teologiei  ortodoxe. 

Ca  celce,  înainte  de  aceasta  cu  un  sfert  de  veac,  ini - 
ţiasem  „Revista  Teologică "  şi  în  legătură  cu  ea  „ Biblioteca 
Bunului  Păstor “  —  în  genul  lor  cele  dintâi  încercări  în  mi¬ 
tropolia  noastră  ardeleană,  —  mă  simt  dator  să  iau,  paralel 
cu  ele,  şi  iniţiativa  acestei  noi  publicaţiuni,  care  să  răspundă 
exigenţelor  sporite  ale  vremii  de  azi,  în  domeniul  teologiei 
noastre  ortodoxe. 

Astăzi,  faţă  de  ce  era  mai  înainte  cu  un  sfert  de  veac, 
ne  găsim  —  slavă  Domnului  —  între  împrejurări  cu  totul’ 
schimbate .  Nedreptele  graniţi  despărţitoare  suprimate,  şi  al¬ 
tele  nouă  aşezate  pe  bună  dreptate  acolo  unde  trebue  să  ră  - 
mână,  dau  Bisericii,  scoasă  la  libertate  şi  unificată  pe  în¬ 
treagă  întinderea  ţării,  avantagiul,  ca  roadele  muncii  ştiinţifice ~ 
din  sânul  ei  să  circule,  neîmpedecate,  dela  o  margine  la  alta,, 
fructificându-i  credinţa  şi  viaţa  religioasă.  Nivelul  intelec¬ 
tual,  pregătirea  teologică ,  ca  şi  activitatea  practică  a  preo- 
ţimii  noastre  fac  progrese  tot  mai  îmbucurătoare.  Facultăţile * 
teologice  dela  Cernăuţi,  Bucureşti  şi  Chişinău,  ca  şi  Acade¬ 
miile  teologice  organizate  în  fiecare  centru  al  eparhiilor  din 
Ardeal ,  sunt  şi  trebue  să  devină  din  ce  în  ce  mai  mult  in- 
stiiuţiuni  de  elaborare  şi  focare  productive  ale  ştiinţei  teo¬ 
logice.  Numărul  şi  pregătirea  ştiinţifică  a  scriitorilor  în 
domeniul  teologiei,  ca  şi  izvoarele  de  cercetare  şi  mijloacele 

de  investigaţie ,  au  sporit  simţitor  —  şi  probleme  atrăgătoare, 
în  legătură  cu  frământările  vremii  şi  altele  cari  se  ridică 
deasupra  lor,  cheamă  la  întrecere  forţele  tinere.  Intr  adevăr, 
astăzi  avem  puteri  de  muncă ,  avem  mijloace  de  muncă,  avem 
teren  de  muncă  —  dar  munca  însăşi  trebue  încurajată  şi 
organizată,  ca  să-şi  reverse  efectele  ei  binefăcătoare  în  va¬ 
luri  cât  mai  largi. 

Un  astfel  de  mijloc  va  fi  publicaţia  noastră. 

Scopul  ce-l  urmărim  este  desvălirea  comorilor  ortodoxiei 
şi  răspândirea  lor  în  sânul  preoţimii  şi  al  intelectualilor  no¬ 
ştri  mireni ,  a  căror  dragoste  de  Biserică  a  dat,  cu  deose¬ 
bire  în  ultimul  timp ,  semne  vădite  de  trezire  şi  înviorare. 
Odată  cu  afirmarea  punctului  ele  vedere  ortodox,  va  fi,  în 
mod  firesc,  inevitabilă  examinarea  poziţiei  doctrinelor  şi  opi- 
niunilor  deosebitoare  ale  celorlalte  confesiuni,  cu  deosebire 
ale  celor  ce  s’au  apropiat  de  noi  cu  intenţiuni  de  cucerire  a 
sufletelor.  Dar  aceasta  se  va  face  în  spirit  irenic  şi  urmă¬ 
rind,  prin  mijloacele  ştiinţei,  elucidarea  adevărului,  căci  tri¬ 
umful  definitiv  numai  lui  i  se  cuvine  —  după  cuvântul  Mân¬ 
tuitorului:  „Adevărul  vă  va  slobozi  pe  voi“  (Ioan  8,  32). 

Nu  ne  vom  mărgini  numai  la  lucrări  originale,  ci  vom 
învesmânta  în  limba  noastră  şi  scrieri  cari  ne  pot  fi  de 
folos  dintr'aîte  limbi' ‘ . 

Lucrul  început  acum  zece  ani,  a  mers  înainte  fără 
-preget.  Cu  fiecare  volum  nou,  a  crescut  zestrea  bibliote¬ 
cilor  amintite  şi  nu  mai  puţin  prestigiul  lor. 

Am  mai  avut,  la  noi,  încercări  de  specia  aceasta.  Nici 
una  din  ele  n’a  vădit  atâta  viabilitate  şi  n'a  dobândit 
atâtea  succese. 

Vreme  de  un  deceniu,  bibliotecile  amintite  au  hărăzit 
ştiinţei  teologice  ortodoxe  române  38  de  lucrări  temeinice. 
Fiecare  bibliotecă  parohială  din  cuprinsul  Arhiepiscopiei 
ortodoxe  române  de  Alba-Iulia  şi  Sibiu  a  fost  îmbogăţită 
cu  tot  atâtea  volume,  din  care  membrii  clerului  nostru 
şi-au  cules  pe  cale  particulară  sau  în  conferinţe  preo¬ 
ţeşti  —  merindea  trebuincioasă  primenirii  cunoştinţelor  lor 
teologice  şi  înţelepte  îndrumări  pastorale,  catehetice,  omi- 
letice  şi  duhovniceşti. 

Execuţia  lor  tehnică  este  la  înălţimea  exigenţelor  ac¬ 
tuale  ale  artelor  grafice. 

Imprimate  sub  directa  purtare  de  grije  a  I,  P,  Sf. 
Mitropolit  Nicolae,  înaltul  Ierarh  şi-a  luat  asupră-şi  oste¬ 
neala  citirii  corecturilor  mai  tuturor  acestor  lucrări.  De 
nepreţuit  ajutor  i-a  fost,  în  această  direcţie,  P,  Sf.  Episcop 
Nicolae  Colan  al  Vadului,  Feleacului  şi  Clujului,  în  anii 
1933 — 1936,  iar  de  atunci  încoace  până  astăzi  Par.  Diacon 
Grigorie  T.  Marcu,  profesor  la  Academia  teologică  „An- 
dreiană“  şi  Directorul  acestei  reviste. 

Cu  toate  dificultăţile  inerente  vremurilor  de  răsboiu, 
colecţiile  SD  şi  ST  merg  înainte,  ocrotite  de  Chiriarhul 
iubitor  de  cultură  care  înainte  cu  un  deceniu  a  încrustat 
aceste  două  pietre  de  mare  preţ  în  superba  cunună  a  în¬ 
făptuirilor  netrecătoare  ce-i  împodobesc  arhipăstoria. 

* 


CÂTEVA  AMĂNUNTE  ELOCVENTE 

privitoare  la  bibliotecile  SD  şi  ST  1 

Intre  anii  1933 — 1943  au  apărut 

în  SD  ....  13  volume,  totalizând  4-306  pagini 

,,  ST  ....  25  „  „  6.766  „ 

Total  ...  38  volume  totalizând  11.072  pagini 

Tirajul  minim:  1.200  exemplare;  maxim:  3.000  exemplare.  Con¬ 
siderând  tirajul  mediu  de  1.500  exemplare,  rezultă  că  SD  şi  ST  tota¬ 
lizează  până  acum  57.000  exemplare. 

Cele  38  volume  ale  SD  şi  ST  reprezintă  34  lucrări  originale  şi 
4  traduceri  (toate  în  ST  nrii  1,  6,  8  şi  12). 

Ele  se  grupează,  pe  specialităţi,  precum  urmează':  Teologie  dog¬ 
matică  6  (ST  nrii  1,2,  3,  4,  21,  24);  Studii  biblice  4  (ST  nrii  14,  17, 
20,  23);  Istorie  bisericească  5  (SD  nrii  3,  6,  9,  11,  13);  Drept  bise¬ 
ricesc  4  (ST  nrii  7,  13,  18,  25);  Studii  catehetice  4  (SD  nrii  2,  5,  7, 
10);  Predici  2  (ST  nrii  11,  12);  Cărţi  de  educaţie  religioasă-morală  4 
(SD  nrii  1,  4,  8;  ST  nr.  8);  Teologie  pastorală  1  (ST  nr.  15);  Sec - 
tologie  1  (ST  nr.  9);  Ascetică  şi  mistică  1  (ST  nr,  10);  Filosof  ie  (psi¬ 
hologie)  religioasă  6  (SD  nr.  12;  ST  nrii  5,  6,  16,  19,  22). 


1  Vezi  catalogul  lor  în  prospectul  de  editură  ce  se  anexează  la  acest  fascie®!. 

Colaboratori:  SD  7,  ST  18,  total  25;  dintre  cari  Români:  SD 
7,  ST  14;  Străini:  ST  4. 

Iată  numele  lor  şi  funcţiunea  actuală : 

I.  Autori : 

î.  Lâzărescu  Vasile  Dr.,  Episcopul  Timişoarei 

2.  Popoviciu  I.  Nicolae  Dr.,  Episcopul  Orăzii  (Beiuş) 

3.  Berdiaeff  Nicolae 

4.  Bodogae  Teodor  Dr.,  prof.  univ.  la  Academia  teologică  „An¬ 

dreiană",  Sibiu 

5.  Bulgakoff  Sergiu,  rectorul  Institutului  teologic  ort.  rus,  Paris. 

6.  Călugăr  Dumitru,  conf.  univ.  supl.  la  Academia  teologică 

„Andreiană“,  Sibiu 

7.  Cândea  Spiridon  Dr.,  consilier  arhiepiscopesc,  prof.  univ.  supl. 

la  Academia  teologică  „Andreiană",  Sibiu 

8.  Cojocaru  Haralambie  Dr.,  asistent  univ.  la  Facultatea  de 

Teologie,  Bucureşti 

9.  Făgărăşanu  Dionisie  (t) 

10.  Felea  V.  llarion  Dr.,  profesor  la  Acad.  teologică,  Arad. 

11.  Huonder  A.  (tj 

12.  Io  an  Gură  de  Aur  sf. 

13.  Mărcii  T.  Grigorie  Dr.,  prof.  univ,  la  Academia  teologică 

„Andreiană",  Sibiu 

14.  Meteş  Ştefan,  directorul  Arhivelor  Statului,  Cluj-Sibiu 

15.  Neaga  Nicolae  Dr.,  prof.  univ.  la  Academia  teologică  „An- 

dreianâ",  Sibiu 

16.  Popa  Grigore  Dr.,  asistent  univ.  la  Facultatea  de  Filosofie  şi 

Litere,  Cluj-Sibiu 

17.  Popovici  Nicolae  Dr.,  rectorul  Academiei  teologice,  Arad 

18.  Rezuş  Petru  Dr.,  profesor  la  Academia  teol-,  Caransebeş 

19.  Stan  Liviu  Dr.,  prof.  univ.  la  Academia  teologică  „An¬ 

dreiană",  Sibiu 

20.  Stăniloae  Dumitru  Dr.,  prof.  univ.,  rectorul  Academiei  teo¬ 

logice  „Andreiane“,  Sibiu 

21.  Stoicanea  Vasile,  protopopul  tractului  Bran,  Zârneşti 

22.  Suciu-Sibianu  Mircea  Dr.,  medic,  Braşov 

23.  Terchilâ  Nicolae  Dr.,  prof.  univ.  la  Academia  teologică  „An¬ 

dreiană",  Sibiu 

24.  Tulbure  Gheorghe,  inspector  general  şcolar,  Braşov 

25.  Vlad  Sofron  Dr.,  rectorul  Academiei  teol.  Oradea-Timişoara 

II.  Traducători: 

1.  Bezdechi  Ştefan  Dr.,  prof.  univ.  la  Facultatea  de  Filosofle  şt 

Litere,  Cluj-Sibiu 

2.  Grosu  Ntcolae,  inspector  în  Ministerul  Cultelor,  Bucureşti 

3.  Moşoiu  Ioan,  directorul  liceului  ortodox  „A.  Şaguna",  Braşov 

4.  Vartic  Maria,  profesoară  secundară,  Tecuci 

III.  Personalul  tehnic: 

Duca  Ştefan,  conducătorul  Tipografiei  Arhidiecezane,  Sibiu 
Paginatori:  Axente  Dumitru,  Baciu  IHe  (f) 

Culegători:  Băcilâ  Nicolae,  Chirilă  Traian,  Frodl  Ioan,  Muntean 
Alexandru,  Trifan  Gh,  (f),  Ucenic  Nicolae 
Maşinişti:  Baciu  Gheorghe,  Bădâlac  Gheorghe 
Puitoare  la  maşini:  Bădălac  Viorica,  Dopp  Maria,  Răulea  Sofia, 
Sitov  Maria,  Şoancă  Ana,  Staincu  Ecaterina 
Compactări:  Firma  Franz  Neuzii,  Ludwig  Zacharides,  ambii 
în  Sibiu. 

Un  volum  (ST  nr.  15)  a  fost  imprimat  de  Tipografia  „Dacia 
Traiană"  S.  A.,  Sibiu. 

Editura  a  fost  administrată  de  P.  C.  Arhidiacon  Ioan  Circov, 
exactor  consistorial. 


ATITUDINI 

TENDINŢE  DE  CATOLICIZARE  IN  ROMÂNIA  ? 

—  O  PRECIZARE  PENTRU  PRESA  ELVEŢIANĂ  ŞI  PENTRU  COLPORTORII 

DE  SVONURI  — 

De-o  vreme  încoace,  în  unele  cercuri  creştine  şi  organe  de  presă 
din  Elveţia  s’au  colportat  ştiri  cari  pretind  că  în  ţara  noastră  s’ar 
manifesta  anumite  tendinţe  de  unire  a  Bisericii  ortodoxe  ca  papalitatea. 

Socotind  că  asistăm  la  una  din  acele  condamnabile  înscenări  cari 
se  repetă  periodic  ori  de  câte  ori  emisarii  Vaticanului  şi  simbr iaşii  lor, 
de  carieră  sau  de  ocazie,  dinlăuntrul  ţării  simt  că  le  alunecă  pernele 
de  sub  şezut,  n'am  atribuit  nici  o  însemnătate  deosebită  acestui  svon 
ilariant.  Cunoaştem  metoda.  Ea  face  parte  din  instrumentele  agreate 
ale  ofensivei  papiste,  aceleaşi  în  toate  vremurile  şi  în  oricare  lăture 
a  scoarţei  pământului. 

Nici  de  astă  dată  nu  ieşiatn  din  atitudinea  de  firească  nepăsare 
pe  care  ne-o  impune  încrederea  desăvârşită  ce-o  avem  în  ataşamentul 
infrangibil  al  poporului  nostru  faţă  de  Biserica  străbună,  dacă  n’am  fi 
constatat  că  gluma  se  îngroaşe,  ameninţând  să  denatureze  adevărata 
stare  de  fapt.  Iată  despre  ce-i  vorba ! 

In  zilele  trecute,  ne-a  căzut  în  mână  cartea  întitulată:  „Katho- 
bsches  Handbuch  der  Schweiz ”,  recent  apărută  la  Rex-Verlag  în 
Luzern  (Elveţia).  E  o  lucrare  de  colaborare,  editată  de  institutul  apo¬ 
logetic  al  bisericii  catolice  elveţiene ,  sub  supravegherea  lai  Dr.  Hermann 
Seiler ;  şi  ca  atare,  pretinde  pentru  sine  onorurile  cuvenite  studiilor 
documentate  temeinic. 

Din  nenorocire  pentru  patronii  şi  alcătuitorii  ei.  informaţiunea  ne¬ 
serioasă  pe  care  o  inserează  la  pagina  115,  este  de  aşa  natură  încât 
o  compromite  iremediabil.  Căci  iată  ce  citim  acolo,  sub  titlul  „Ver- 
heissungvolle  Unionsbewegungen “  (Mişcări  unioniste  pline  de  făgă¬ 
duind)  : 

„Fiir  eine  Wiedervereinigung  in  Massen  tauchten  in  letzter  Zeit 
gewisse  Hoffnungen  auf  in  Albanien  und  auch  in  Rumânien".  (Ro¬ 
mâneşte :  „Pentru  o  reunire  în  massă  s’au  ivit  anumite  nădejdi,  în 
vremea  din  urmă,  şi’n  Albania  şi’n  România'1/ 

Autentic!  Textul  este  de-o  claritate  desăvârşită. 

întâmplător,  posedăm  informaţiuni  proaspete  asupra  pretinselor 
mişcări  unioniste,  favorabile  Vaticanului,  cari  sar  manifesta  în  Albania. 
Odată  cu  lichidarea  administraţiei  militare  italiene,  care  încuraja  pe 

faţă  proselitismul  papist,  soarta  lor  a  fost  irevocabil  pecetluită.  Poporul, 
a  cărui  rezistenţă  faţă  de  violenţele  papiste  a  fost  exemplară,  respiră „ 
în  sfârşit,  de  două  ori  uşurat. 

La  noi  ?  Nici  vorbă  de  aşa  ceva.  Peste  tot,  nu  ne  putem  imagina: 
cum  ar  cuteza  un  om  cu  scaun  la  cap  să  păşească  în  public  cu  pro¬ 
puneri  de  intrare  sub  obedienţa  papii.  Ori  cât  de  sfielnic  ar  fi  for¬ 
mulate  şi  ori  câte  precauţiuni  ar  lua  imprecauţii  filo-papistaşi  de  cir¬ 
cumstanţă,  poporul  i-ar  sancţiona  prompt  şi  fără  menajamente ,  înainte 
de-a  intra  în  funcţiune  paznicii  legiuiţi  ai  dreptei  credinţe,  Credem  că 
încă  na  fost  dată  uitării  volbura  epicelor  lupte  de  desrobire  religioasă 
cari  au  umplut  istoria  Ardealului  în  veacul  al  XVIII-lea,  şi  nici  pa¬ 
ralelele  lor  de  dată  mai  recentă. 

Proverbialul  echilibru  sufletesc  a!  poporului  nostru  se  sprijineşte 
pe  fidelitatea  sa  faţă  de  dreapta  credinţă  şi  faţă  de  pământul  strămo¬ 
şesc.  Ori  cine  nesocoteşte  aceste  două  valori  intangibile,  îşi  aprinde 
paie  în  cap. 

Opinia  publică  elveţiană  e  bine  să  ştie  acest  lucru.  Nu  de  alta,., 
ci  ca  să  poată  cere  socoteală  informatorilor  ei  tendenţioşi  din  România, 
cari  îşi  dau  prea  bine  seama  că  nu  noi,  ortodocşii,  am  avea  motive  să 
ne  temem  de  adevăratele  mişcări  unioniste  —  acestea  de  revenire  la 
matca  părăsită  în  1700  —  ce  se  manifestă  de-o  vreme  încoace. 

Atâta,  deocamdată ! 

Dr.  GRIGORÎE  T.  MARCO 

KATHOLIZIERUNGSBESTREBUNGEN  IN  RUMĂNIEN?  1 

Eine  Berichtigung  fur  die  schweizerische  Presse  und  fur  die  Gerttchte- 

colportore 


Seit  einer  Zeit,  in  gewissen  christlichen  Kreisen  und  Presseorganen  der  Schweiz 
wurden  Nachrichten  verbreitet  die  behaupten  dass  in  unserem  Lande  gewisse  Be— 
strebungen  fur  eine  Vereinigung  der  orthodoxen  Kirche  mit  dem  Papstum,  bemerkbar 
sirrd. 

Diesem  lăcherlichen  Geriicht  wurde  unsererseits  keine  besondere  Aufmerk- 
samlceit  geschenkt,  da  wîr  der  Meinung  waren  einer  jener  verwerflichen  Inszenie- 
rungen  beizuwobnen  die  sich  periodisch  wiederhoîen  so  oft  Abgesandten  des  Vati- 
cans  und  dercn  Beruf-oder  Gelegenheitssoldner  aus  unserem  Lande  den  Boden  tmler 
den  Ftissen  zu  verlien  spiiren.  Dieses  Verfahien  ist  uns  wohlbekannf.  Es  gehort  zu 
den  beliebten  Werkzeugen  der  pâpstîichen  Offensive,  dte  ieder  Zeit  und  iiberall  iden- 
tisch  sind. 

Auch  diesmal  hatten  wir  unsere,  durch  das  vollkommene  Vertrauen  in  den 
festen  Anhang  unseres  Volkes  an  seine  Kirche  berechligte  Stciiungnahme  eines  na- 
tiirlichen  Unbekummertseins  nicht  verlassen,  hatten  wir  es  nicht  gemerkt  dass  der 
Scherz  Ernst  zu  nehmen  ist  und  mit  einer  Entsteliung  der  wahren  Tatsache  droht,v 
Worum  handelt  es  sich  eigentlich? 

1  Dcutsch  ubertrage*  von  Dr.  li' roi.  u.  Phii.  Nicolae  Terchilâ,  ProfeMBr  de  Theulejie. 

Vergangene  Tage  gelang  in  unsere  Hânde  das  vor  kurzem  itn  Rex-Vetiag  zu 
Luzern -Sehweiz  erschienene  Werk;  „Katholischer  Handbuch  der  Sehweiz0.  Es  ist 
•ein  vom  apologetischen  Institut  der  schweizerischen  katholischen  Kirche  herangege- 
benes  Mitwirkungswerk,  beaufischtigt  von  Dr,  Hermann  Seiler,  und  als  solches 
beansprucht  îiir  sich  die  den  wohlbegriindeten  Forschungen  gebuhrende  Ebre. 

Das  Buch  ist  aber  seinen  Verfassern  und  Schirmherren  zum  Verhăngniss  ge- 
worden.  Die  auf  der  Seite  115  sich  befindliche  oberflechtiche  Information  kompro- 
.mittiert  sie  verhehrend.  Dort  lesen  wir  unter  dem  Titel  „Verheissungsvolle  Unions- 
bewegungen"  folgendes : 

„Fur  eine  Wiedervereinigung  in  Massen  tauchten  in  tetzter  Zeit  gewisse  Hoff- 
.nungen  auf  in  Albanien  und  auch  in  Rumănien" . 

Autentisch !  Der  Text  ist  vollkommen  einleuchtend.  Zufălligerweise  besitzen 
•wir  frische  Informationen  iiber  die  angeblichen,  dem  Vatican  giinstigen  Unionsbe- 
wegungen  die  in  Albanien  sich  ăussern  sollen.  Gleichzeitig  mit  der  Beseitigung  der 
italieniscben  miiităriscben  Verwaltung,  welcbe  den  păpstlichen  Proselitismus  offen- 
sichtlich  unterstiitzte,  wurde  ihr  Schicksal  unwiederruflich  besiegelt.  Das  Volk  erwies 
-der  păpstlichen  Vergewaltigung  gegeniiber  einen  heldenmutigen  Wiederstand  und 
atmet  jetzt  endiich  erleichtert,  ja  zweimal  erleichtert  auf. 

Bei  uns?  Kann  von  so  etwas  gar  keine  Rede  sein,  Uberhaupt  konnen  wir  uns 
gar  nicht  vorstellen  wie  ein  intelligenter  Mensch  es  wagen  wiirde  offentlich  vorzu- 
schlagen  dem  Papste  unterwurfig  zu  werden,  Wâren  die  Anspriiche  noch  so  be- 
scheiden  formuliert  und  wiirden  die  unvorsichtigen  Gelegenheilsfreunde  des  Papstes 
noch  so  viele  Vorsichtsmassnahmen  wahren,  das  Volk  wurde  sie  sofort  und  ruck- 
-sichtslos  strafen,  noch  ehe  die  rechtmassigen  Hiiter  des  rechten  Glaubens  zur  Hand- 
lung  iibergehen.  Wir  glauben  dass  die  heldenhaften  Kâmpfe  fiir  die  religiose  Be- 
freiung,  welch  die  Gescbichte  Siebenbiirgens  im  XVUI-ten  Jhdt,  kennzeinet,  und 
deren  Paralelle  von  neuerer  Herkunft,  noch  nicht  der  Vergessenheit  angehoren. 

Das  sprichwdtlliche  seelische  Gleichgewicht  unseres  Volkes  stfitzt  sich  auf 
seine  Treue  dem  rechten  Glauben  und  der  văterlicben  Scholle  gegenuber.  Wer  drese 
zwei  unantastbaren  Werte  missachtet,  der  macht  sich  Holle  heiss. 

Es  ist  gut  wenn  der  schweizerischen  offentlichen  Meinung  diese  Tatsache  be- 
kannt  wird.  Nicht  aus  anderen  Grvinden,  sondern  nur  damit  sie  ihre  tendenziSsen 
Berichterstatter  im  Rumănien  zur  Rechenschaft  zieht.  Sie  sind  sich  dessen  woblbe- 
wusst,  dass  nicht  wir  Orthodoxen  uns  vor  den  Unionsbewegungen  zu  fiirchten  brâu- 
chen  —  dieîenigen  zur  Riickkehr  zu  der  im  Jahre  1700  verlassenen  Mutterkirche  — 
die  sich  in  der  letzten  Zeit  kundtun. 

Dr.  GRIGORIE  T.  MARCU 
Vcrantwortlicher  Scbriftleiter  der  „Revista  Teologica" 


IISUS  HRISTOS  ACTUAL 

In  anii  din  urmă  am  putut  constata,  cu  o  bucurie  pe  care  no 
ascundem,  că  marile  noastre  case  de  editară  manifestă  un  interes  deo¬ 
sebit  pentru  lucrările  cari  se  ocupă  de  Viaţa  lui  Iisus,  Obştea  citito¬ 
rilor  români  le  ducea  lipsa  de  mai  de  mult,  E  ceea  ce  s’a  putut  vedea 
din  succesul  de  librărie  pe  care  l-a  avut  versiunea  românească,  făurită 
de  dl  Prof..  Alexandru  Marca  dela  Universitatea  din  Bucureşti,  a  fai- 

moaşei  „ Storia  di  Cristo"  de  Giovanni  Papini,  urmată  curând  de  cartea 
asemănătoare  a  tui  Francois  Mauriac  dela  Academia  franceză  şi  de 
cea  a  Monseniorului  Em.  Bougaud. 

Ele  au  măturat  la  coş,  cu  o  iuţeală  de  bun  augur,  primejdioasa 
cărţulie  cu  aspect  de  literatură  ce  se  vinde  la  bâlciu,  extrasă  din 
Ernest  Renan,  ca  şi  infecta  monografie  romanţată  a  evreului  Ludwig 
Katz  (ulterior:  Emil  Ludwig)  din  Breslau,  singurele  vieţi  ale  lui  Iisus 
—  acestea  grosolan  maltratate  —  accesibile  cândva  în  româneşte  citi¬ 
torului  de  problematică  formaţie  intelectuală. 

Dela  traduceri  s’a  trecut  la  editarea  unor  lucrări  originale,  alcă¬ 
tuite  de  autori  români.  S’a  făcut  astfel  în  această  direcţie  un  pas  în¬ 
semnat,  dar  şi  greu.  Cât  de  greu  i-a  fost  să  birue  neîncrederea  edito¬ 
rilor  în  reuşita  unei  atari  întreprinderi,  va  trebui  să  ne  spună  cândva 
dl  Sterie  Diamandi.  In  faza  iniţială  a  tratativelor  purtate  pentru  edi¬ 
tarea  monumentalei  sale  lucrări  „Fiul  lui  Dumnezeu— Fiul  Omului1', 
renumele  distinsului  profesor  şi  publicist,  care  avea  la  activul  său  câ¬ 
teva  cărţi  de  mare  răsunet,  abia  a  răsbit  să- şi  vadă  manuscrisul  trimis 
la  tipografie.  Fireşte  că  succesul  de  librărie  pe  care  l-a  avut  primul 
volum  al  lucrării  dsale  a  răsturnat  situaţia  şi  a  răpus  pentru  totdeauna 
o  păgubitoare  prejudecată.  E  ceea  ce  s’a  putut  deduce  şi  din  înfrigu¬ 
rata  grije  cu  care  editura  „Cartea  Românească “  din  Bucureşti  s’a 
grăbit  să  tipărească  şi  celelalte  două  volume  ale  lucrării  dlui  Sterie 
Diamandi,  apărute  unul  după  altul  in  iarna  aceasta. 

Intre  timp,  a  scăpat  de  sub  teascurile  harnicei  tiparniţe  şaguniene 
dela  Sibiu  cartea  Părintelui  Rector  Dr.  D.  Stăniloae:  „Iisus  Hristos 
sau  restaurarea  omului"  („Seria  Teologică “  nr.  24,  Sibiu,  Tipografia 
Arhidiecezană  1943,  p.  404),  urmată  de  o  Viaţă  a  lui  Iisus  scrisă  de 
dl  Em.  Copăceanu,  asupra  căreia  o  să  zăbovim  cândva  mai  cu  dina¬ 
dinsul. 

Vieţile  lui  Iisus  apărute  până  acum  în  româneşte,  traduceri  sau 
originale,  sunt  lucrări  de  caracter  biografic.  Cea  a  Păr.  D.  Stăniloae 
face  excepţie.  Temeinica  pregătire  teologică  şi  filosofică  a  P.  C.  Sale. 
admirabil  servită  de-o  cugetare  profundă  şi  nuanţată,  ca  şi  de  excep¬ 
ţionale  aptitudini  scriitoriceşti,  ne-a  hărăzit  o  lucrare  de  Hristologie 
care  face  epocă  în  literatura  noastră  religioasă.  Părintele  D.  Stăniloae 
îl  plasează  pe  Iisus  Hristos  în  centrul  preocupărilor  omenirii  zilelor 
noastre,  îi  restitue  funcţiunea  de  inegalabil  pedagog  al  ei,  îl  actuali¬ 
zează.  Cartea  P.  C.  Sale  este  tot  atâta  cât  o  întoarcere  la  esenţial. 
In  Iisus  Hristos  îşi  află  răspunsul  definitiv  toate  întrebările  chinuitoare 
cari  sfâşie  periodic  inima  veacurilor.  Mai  ales  din  această  pricină  lu¬ 
crarea  P.  C.  Sale  este  şi  vie,  şi  nouă,  fără  ca  să  minimalizeze  câtuşi 
de  puţin  fondul  dogmatic  tradiţional,  în  valorificarea  personală  a  căruia 
noi  vedem  virtutea  de  căpetenie  a  cărţii  şi  a  autorului. 

Dar  na  fost  în  intenţia  noastră  să  recenzăm  aici  cel  mai  proa¬ 
spăt  rod  al  strădaniilor  omului  de  mare  talent  şi  de  optimă  seriozitate 
ştiinţifică  acceptat  astăzi  unanim  ca  cel  mai  dotat  gânditor  creştin  al 

nostru,  ci  doar  să  semnalăm  un  fenomen  din  cele  mai  îmbucurătoare „ 
L'am  cuprins  în  cele  b  ei  cuvinte  aşternute’n  fruntea  acestor  rânduri  r 
Iisus  Hristos  actual-  Se  scrie  mult  şi  bine,  şi  la  noi,  în  această  di¬ 
recţie,  iar  cărţile  cari  ni-l  prezintă  pe  Mântuitorul  lumii  sunt  solicitate 
insistent  de  obştea  cititorilor  români;  şi  de  aceea,  tot  mai  preţuite  de 
casele  editoare.  Înţelegem  să  justificăm  această  afirmaţie  chiar  cu 
splendida  carte  a  Păr.  D.  Stăniloae,  cea  mai  grea  dintre  toate,  tocmai 
pentru  că  lectura  ei  necesită  oarecari  eforturi,  şi  nu  numai  pentru  citi¬ 
torul  lipsit  de-o  elementară  pregătire  teologică  şi  filosofică :  aceasta,  cu 
toate  că  a  avut  un  tiraj  superior  celor  mai  multe  din  suratele  ei  înglo¬ 
bate  în  „Seria  Teologică",  a  fost  literalmente  svântată  de  pe  piaţa •: 
cărţii.  O  nouă  ediţie  este  cu  atât  mai  necesară,  ca  cât  bibliotecile  pa¬ 
rohiale  din  Arhiepiscopia  Sibiului  —  altminteri  foarte  bine  înzestrate  — 
aşteaptă  încă  s’o  orânduiască  între  achiziţiile  lor  de  preţ. 

De  sigur  că  prestigiul  deosebit  pe  care  şi  l-a  câştigat  Păr.  D. 
Stăniloae  in  rândurile  clerului  şi  ale  intelectualilor  noştri  mireni  de  pe 
tot  întinsul  ţării,  a  asigurat  în  primul  rând  categoricul  succes  de  li¬ 
brărie  repurtat  de  această  lucrare.  Dar,  pe  de  altă  parte,  nu  e  mai 
puţin  adevărat  că  Iisus  Hristos  e  actual.  FI  cere  sufletul  sbuciumat  al 
vremii  noastre.  Orice  ofertă  de  această  natură,  nu  se  va  isbi  niciodată 
de  nici  un  refuz. 

Păr.  D.  Stăniloae  a  luat  asupră-şi  sarcina  —  pentru  altcineva , 
astăzi,  la  noi,  tare  cu  anevoie  de  purtat  —  de-a  ne  arăta  în  ce  constă 
actualitatea  Lui. 

Căutaţi-o  de  sârg  in  cartea  „Iisus  Hristos  sau  restaurarea 
omului !" 

Dr.  GRIGORIE  T.  MARCU 

* 

LEGE  SI  DREPTATE 

„Dreptatea  umblă  cu  capul  spart"  —  aşa  se  zice.  dar  noi  credem 
că  aceasta  se  întâmplă  numai  atunci  când  dreptatea  „cade  între  tâl¬ 
hari"  —  după  cuvântul  Sf.  Scripturi.  $t  iot  după  cuvântul  Scripturii r 
numai  fiii  lui  Azazel  se  bucură  de  nedreptate  şi  se  întristează  de 
dreptate. 

Aceste  adevăruri  se  verifică  mereu,  ori  de  câte  ori  dreptatea  în¬ 
cearcă  să  se  impună  acolo  unde  era  absentă  cu  totul  sau  numai 
în  parte. 

Astfel  dacă  apare  o  lege,  care  tălmăceşte  o  parte  din  sfânta 
dreptate,  iată  că  nici  na  apucat  să  se  aplice  şi  hop  parabolanii  dau 
năvală  asupra  legiuitorului  cu  ciomege,  cu  praştii  şi  cu  alte  arme  mo¬ 
derne  şi  fiindcă  în  ziua  de  azi  mai  ştiu  să  şi  scrie,  nu-şi  mai  iau 
călimărtle  dela  brâu  ci  inundă  în  toate  părţile  cu  cerneală,  ba  „in  ex¬ 
tremi*'1  fac  uz  şi  de  călimări... 

Zavera  şi  gâlceava  produsă  de  una  din  legile  cari  au  apărut  mai 
pe  urmă  în  viaţa  statului  nostru  —  lege  cum  nu  se  poate  med  dreaptă 

—  îi  demască  pe  cei  ce  se  bucură  de  nedreptate.  Aceştia  au  inundat 
„fora"  cu  proteste  şi  cu  telegrame-praştii,  îndreptate  spre  toate  scau¬ 
nele  de  stăpânire,  inclusiv  scăunelul  căruia  i  se  mai  zice  şi  „ Sfântid 
Scaun “  (?!)  La  un  moment  dat,  oficiile  poştale  nu  mai  răsbeau  cu 
transmiterea  „ jelaniilor “  celor  pe  cari  îi  turburase  dreptatea  într’atât, 
încât  îşi  pierduseră  cumpătul. 

E  vorba  de  legea  Nr.  620  (din  21  Sept.  1943)  prin  care  se  com¬ 
pletează  art.  37  din  legea  cultelor  dela  1928. 

Completarea  pe  care  o  face  această  nouă  lege,  este  inspirată  din 
principiul  libertăţii  conştiinţa  şi  din  acela  al  egalităţii  cultelor  în  statul 
român,  care  constitue  principiile  de  temelie  ale  legii  din  1928,  dar  din 
cari  nu  s’au  tras  încă  toate  concluziile  cari  se  impun  şi  cari  decurg 
în  mod  firesc  din  ele.  Ba  din  contră,  chiar  cu  ocazia  votării  legii  din 
1928,  s’au  admis  împotriva  dreptăţii,  unele  dispoziţii  cari  contravin 
principiilor  de  bază  al  acelei  legi,  favorizându-se,  — •  prin  astfel  de 
dispoziţii  pozitive  sau  prin  lacune  intenţionate,  —  un  cult  minoritar. 

Prin  noua  lege  din  21  Sept.  1943,  se  impune  cea  mai  echitabilă 
măsură,  ca  normă  pentru  reglementarea  situaţiei  acelor  averi,  cari 
aparţin  anei  comunităţi  religioase  ce  trece  în  majoritatea  ei  la  alt  cult. 

„In  acest  caz,  bunurile  trec  de  drept  în  patrimoniul  comunităţii 
bisericeşti  locale  a  majorităţii  credincioşilor  cultului  părăsit,  fără  nici 
o  despăgubire11  (art.  1,  alin.  3  al  nouei  legi). 

In  expunerea  de  motive  pe  care  o  face  dl  ministru  I.  Petrovici, 
prin  raporhil  Nr.  2560  către  dl  Mareşal  Ion  Antonescu,  Conducătorul 
Statului,  raport  cât  se  poate  de  judiciar  şi  de  limpede,  se  spune  că 
art.  37  din  legea  dela  1928  „nu  se  ocupă  deloc  de  cazurile  numeroase 
când  majoritatea  credincioşilor  unui  cult  îmbrăţişează  spontan  sau 
succesiv  un  alt  cult,  lăsând  comunităţii  părăsite  toate  bunurile  agoni¬ 
site  cu  truda  lor". 

„Nu  este  nici  just,  nici  juridic  a  se  menţine  actualul  sistem,  con¬ 
trariu  principiilor  ce  stau  la  baza  înfiinţării,  organizării  şi  funcţio¬ 
nării  comunităţilor  bisericeşti  în  genere". 

E  limpede  că  o  astfel  de  lege  repară  o  nedreptate  şi  împlineşte  o 
lacună  prin  care  se  nedreptăţeau  credincioşii  cultelor  în  foarte  dese 
cazuri.  Ea  nu  favorizează  şi  nu  nedreptăţeşte  pe  nimeni. 

Impune  numai  o  concluzie  logică  din  principiul  libertăţii  conştiinţei 
şi  din  acela  al  egalităţii  cultelor  în  faţa  legilor  de  stat. 

De  ce  atâta  tânguire  şi  atâta  turburare  şi  agitaţie  culpabilă,  îm¬ 
potriva  unei  legi  drepte?  Nu  Vă  convine,  Domnilor,  principiul  egalităţii 
cultelor  ?  Renunţaţi  la  el !  Nu  vă  place  egalitatea  ?  Doar  vi  s’a  acordat 
această  egalitate  in  cel  mai  larg  spirit  creştinesc  şi  democratic,  deşi 
pentru  o  egalitate  cu  Biserica  străbună  nu  vă  ridica  starea  D  Voastră 
de  fapt,  care  e,  într’un  chip  prea  vădii,  minoră. 

Se  găsesc  unii  învăţaţi  cari  vor  să  arate  cu  orice  preţ  că  drep¬ 
tatea  e  nedreptate  şi  că  averea  bisericească  nar  fi  un  simplu  instru- 

meat  in  slujba  credinţii,  ci  că  această  avere  ar  îndeplini  o  funcţiune 
esenţială  în  biserică,  ba  chiar  şi  aceea  că  bieţii  credincioşi  constituiţi 
în  comunitate  religioasă  nau  nicun  drept  de  proprietate  asupra  bunu¬ 
rilor  comunităţii,  cari  trebue  să  rămână  „ cultului “  (se  înţelege :  gremiului) 
de  care  au  ţinut,  în  caz  de  trecere  Ia  alt  cult.  In  acest  scop,  probabil 
că  unii  învăţaţi  nu  s’ar  mulţumi  numai  cu  citate  din  felurite  cărţi  or¬ 
todoxe,  făcând  pe  apărătorii  ortodoxiei  în  materie  de  arginţi  —  (semni¬ 
ficativă  preferinţă)  —  ci  ar  merge  mai  departe,  în  pledoaria  lor  pentru 
averi,  declarând  că  ei  şi  „ cultul “  lor  se  mulţumesc  cu  averile  credin¬ 
cioşilor  în  schimbul  sufletelor  pe  cari  le  pierd,  sau  că  preferă  chiar 
aceste  averi,  cari  nu  le  mai  dau  atâtea  griji  câte  le  dau  sufletele  celor 
ce  le-au  adunat. 


E  atât  de  clar  adevărul  că  rostul  averilor  bisericeşti  e  numai 
acela  de  a  servi  credinţa  religioasă  şi  nu  acela  de  a  aservi  această  cre¬ 
dinţă,  şi  că  prin  urmare,  din  averea  unei  comunităţi  religioase,  adunată  prin 
truda  acelei  comunităţi,  poate  şi  trebue  să  se  servească  numai  credinţa 
respectivei  comunităţi,  şi  dacă  o  comunitate  îşi  schimbă  credinţa,  tre¬ 
când  dela  un  cult  la  altul,  atunci  şi  averea  ei  trebue  să  treacă,  pen¬ 
tru  că  ea  nu  poate  avea  altă  destinaţie  decât  aceea  de  a  servi  credinţei 
acelora  cari  au  agonisit-o.  Averea  urmează  credinţa  şi  nu  credinţa 
averea,  căci  nu  e  credinţa  în  slujba  averii,  ci  averea  în  slujba 
credinţii. 

Dr.  LIVIU  STAN 


* 


ORIENTAREA  RELIGIOASĂ  A  TINERETULUI  NOSTRU 

Este  îndeobşte  cunoscută  însemnătatea  pe  care  o  are  tineretul  în 
urzirea  istoriei  unui  popor.  El  este  cumpăna  care  trebue  să  se  ridice 
în  chip  firesc  atunci  când  balanţa  generaţiei  vârstnice  se  pleacă  spre 
asfinţit.  Vreau  să  zăbovesc  aci  asupra  problemei  spirituale  a  acestor 
„oameni  de  veac  nou'1,  asupra  puterii  care  le  va  întări  şi  accentua 
personalitatea  în  toată  acţiunea  lor  şi  de  care  va  depinde  prelungirea 
vieţii  neamului  peste  veacuri. 

Epoca  de  experienţe  incerte  în  plămădirea  spirituală  a  generaţiei 
tinere,  a  trecut.  Mă  gândesc  în  special  la  studenţimea  noastră  univer¬ 
sitară  din  trecut,  care  rămânând  la  datele  reci  ale  ştiinţei  experimen¬ 
tale  şi  ale  gândirii  raţionaliste,  a  lăsat  grija  de  suflet  pe  planul  al 
doilea,  ca  pe  o  chestiune  străină  de  tot  ceea  ce  învaţă  şi  lucrează.  In 
viaţa  studenţească  de  pretutindeni,  după  primul  răsboiu  mondial,  s'a 
manifestat  un  proces  de  revizuire  şi  definire  a  drepturilor  şi  datoriilor 
unora  sau  altora.  Se  străduiau  deci  spre  împlinirea  unui  ideal,  căci  un 
tineret  nu  poate  fi  lipsit  nici  odată  de  această  ţintă.  Şi  idealul  şi-l 
făureşte  totdeauna  în  legătură  cu  ceea  ce  îi  lipseşte  şi  ar  dori  să  aibă. 
Aşa  se  explică  de  ce  mai’nainte  tineretul  era  atât  de  preocupat  de 
problemele  vieţii  noastre  naţionale  şi  a  purităţii  sângelui  străbun.  Ca¬ 
racteristica  vieţii  tinereşti  este  avântul  spre  înnoire,  spre  culmi,  ori 

care  ar  fi  ele.  Cheia  succesului  în  îndrumarea  tineretului  constă  in  a 
şti  capta  la  timp  elanurile  tumultuoase  şi  a  le  canaliza  încotro  trebuie. 

O  altă  caracteristică  a  sufletului  tânărului  ajuns  „cetăţean  aca- 
demic“,  este  acea  libertas  academica,  în  virtutea  căreia  se  mişcă  şi 
acţionează  spre  a-şi  ajunge  idealul  urmării.  Dar  adevărata  libertate 
trebue  să  se  manifeste  în  cadrele  unei  discipline  interioare ,  sufleteşti, 
singura  în  stare  să  te  oţelească  în  misiunea  sau  cariera  pe  care 
ţi-ai  ales-o.  „Unde  este  Duhul  lui  Dumnezeu,  acolo  este  liber¬ 
tatea ",  iar  acest  Duh  se  coboară  totdeauna  acolo  unde  este  chemat  şi 
cerut  (Luca  11,  13).  Este  chemat  îndeobşte  acolo  unde  este  hărnicie , 
coştiinciositate,  ordine  şi  disciplină.  Urmările  indisciplinei  se  răsbună 
totdeauna  asupra  sufletului  neamului. 

Zilele  de  grea  strâmtoare  pentru  ţara  cu  hotare  ciuntite  şi  nos¬ 
talgia  unei  vieţi  noui,  care  irebue  să  vină,  a  curmat  vremea  dibuelilor 
in  îndrumarea  sufletească  a  tineretului  român.  Experienţele  trecutului 
nu  prea  îndepărtat  au  sporit  conştiinţa  răspunderii  îndrumătorilor  ti¬ 
neretului  pe  deoparte,  iar  pe  pe  altă  parte  a  deşteptat  în  generaţia  tâ¬ 
nără  dorul  după  un  veac  nou,  cu  idealuri  noui,  în  aşa  măsură  încât 
tineretul  nostru  universitar  este  azi  în  plin  marş  duhovnicesc. 

Pentru  ca  o  generaţie  tânără  să  se  înflăcăreze  de  un  anumit  ideal, 
irebue  să  întrunească  două  condiţiuni:  să  aibă  o  înclinare  moştenită, 
un  bob  ascuns  în  suflet  şi  în  sânge,  care  s'o  predispună  spre  orientări 
superioare  şi  s’o  facă  aptă  de  rezistenţă  şi  înfăptuiri  mari.  Aici 
trebue  să  spunem  că  in  sufletul  tineretului  nostru  clocoteşte  sângele 
strămoşilor  noştri  şi  răsună  încă  glasul  tainic  al  clopotelor  din  satul 
românesc,  precum  şi  poveţele  de  sănătoasă  îndrumare  morală  ale  pă¬ 
rinţilor.  A  dom  condiţiune  ar  fi  de  ordin  extern,  ca  factorii  dinafară 
să-i  canalizeze  şi  alimenteze  predispoziţiile  sufleteşti  spre  idealul  su¬ 
prem  care  se  găseşte  dincolo  de  lumea  aceasta.  Au  trebuit  doar  oameni 
cari  „să-l  arunce  în  scăldătoarea “  harului  lui  Dumnezeu.  A  trebuit  şi 
aici  un  deschizător  de  orizonturi  noui  care  să-l  facă  să  înţeleagă 
că  valoarea  unei  generaţii  zace  în  comorile  sale  sufleteşti,  şi  nu  alt¬ 
undeva. 

Primul  Mitropolit  al  Ardealului  restituit  României  Mari,  I.  P.  Sf. 
Sa  Dr.  Nicolae  Bălan,  împreună  cu  înalţii  diregători  ai  Statului,  au 
oferit  generaţiei  tinere  de  azi  noui  „legi  şi  datini “.  In  incinta 
Almei  Mater  Napocensis  străjueşte  astăzi  Cartea  cărţilor,  Biblia  dă¬ 
ruită  Universităţii  pribege  de  către  Înaltul  Ierarh.  In  instituţia  de  înaltă 
cultură  răsărită  din  osârdia  Regelui  Ferdinand  I,  tronează  azi  Mân¬ 
tuitorul  nostru  lisus  Hristos,  realizându-se  între  Biserică  şi  neam  o 
întrepătrundere  ale  cărei  rădăcini  isiorice  se  cufundă  în  negura  trecu¬ 
tului,  deschizându-ne  orizonturi  noui  pentru  viitor.  Credinţa  religioasă 
între  zidurile  Universităţilor  este  garanţia  supremă  că  acolo  se  face 
şiiinţă.  Adevărata  ştiinţă  este  aceea  care  te  conduce  şi  dincolo  de  lumea 
sensibilă,  unde  te  regăseşti  în  idealul  suprem  care  nu  ie  desamâgeşie 
niciodată. 

Strădaniile  spirituale  şi  româneşti  ale  studenţimii  sibiene  se  vă¬ 
desc  în  activitatea  ce-o  desfăşoară  ea  în  diferite  grupări  studenţeşti  şi 
în  special  în  Asociaţia  religioasă  F.  O.  R.  S.,  care  îi  imprimă  un  stil 
de  viaţă  creştinesc  şi  naţional. 

întruna  din  Duminecile  lui  Februarie  a.  c.,  grupările  studenţeşti 
dela  Universitatea  Ardealului  au  prezentat  publicului  sibian  un  mă- 
nunchiu  din  strădaniile  lor  recente.  In  vorbirea  de  deschidere,  dl  stu¬ 
dent  loan  Oana,  secretarul  general  al  studenţilor  ardeleni ,  a  prezentat 
munca  lor  în  linii  mari  astfel :  „Biserica  neamului  e  coloana  vertebrală 
a  naţiunii.  Trăirea  creştină  se  întâlneşte  ca  un  fenomen  viabil  la  Uni¬ 
versităţile  cu  o  veche  tradiţie.  Alături  de  credinţă,  ne  însoţesc  comanda¬ 
mentele  naţionale,  cari  nu  se  manifestă  prin  a  striga,  ci  printr'o  muncă 
asiduă  a  fiecăruia  acolo  unde  este  chemat  să  stea...  De  aceea,  aceste 
grupări  studenţeşti  au  un  avânt  moderat,  în  spirit  academic.  Univer¬ 
sitatea  trăieşte  în  tăcere,  fiindcă  un  neam  nu  trăieşte  prin  ceea  ce  di¬ 
struge,  ci  prin  ceea  ce  se  clădeşte.  Iar  reclădirea  Patriei  se  poate  face 
numai  prin  muncă  dusă  în  spirit  religios  şi  naţional1'. 

înălţător  program  de  viaţă!  Mijloacele  prin  cari  îşi  împlinesc  ti¬ 
nerii  aceştia  programul,  sunt  multe  şi  frumoase.  Mai  amintesc  unul, 
isvorît  tot  din  marele  spirit  de  vizionar  al  Arhipăstorului  dela  Sibiu  : 
acela  de-a  face  legătura  directă  cu  Biserica  lui  Hristos  şi  cu  clerul 
acestei  Biserici,  ştiind  că  alături  de  laboratoare  şi  biblioteci  trebue 
deschisă  intrarea  tineretului  şi  spre  altarul  casei  Domnului.  In  Capela 
ospitalieră  a  Academiei  teologice  „Andreiane“  din  Sibiu,  se  întâlnesc  în 
faţa  sfântului  altar,  săptămână  de  săptămână,  studenţii  universitari  şi 
studenţii  teologi.  Aici  îşi  dau  mâna  „oamenii  veacului  nou“,  în  tainice 
clipe  de  rugăciune  şi  spiritualitate  creştină.  Aici  îşi  topesc  cetăţenii  aca¬ 
demici  —  studenţii  teologi  şi  universitarii  teofili  —  sufletul  în  înge¬ 
nunchere  smerită  către  Maica  Domnului,  ascultând  meditaţiile  duhov¬ 
nicilor  lor,  ca  unii  cari  se  pregătesc  pentru  marea  Liturghie  a  neamului, 
ce  va  să  vie. 

Cunoaştem  şi  strădaniile  duhovniceşti  ale  altor  centre  studenţeşti. 
Distinsul  profesor  universitar  d.1  Dr.  loan  Mateiu,  îndrumătorul  în  duh 
şi  adevăr  al  studenţimii  pribege  din  Braşov,  ne  oferă  în  broşura  dsale 
întitulată :  „Educaţia  religioasă  a  studenţimii  noastre luminoase  poveţe 
în  acest  sens,  indicând  metode  de  lucru  pentru  realizări  practice.  Pro¬ 
gramul  acesta  este  isvorît  din  chibzuitele  preocupări  ale  încercatului  dascăl, 
care  ştie  că  un  neam  trăeşte  în  măsura  încreştinării  tineretului  său. 
Braşovenii,  dascăli  şi  preoţi  harnici  deopotrivă,  sunt  în  plin  lucru.  Ca 
primă  roadă,  ne-au  dat  în  broşură  un  ciclu  de  meditaţii  ţinute  în  postul 
Crăciunului  din  1942,  în  biserica  din  Braşov-Cetate. 

Nu  ne  îndoim  că  evanghelizarea  tineretului  universitar  constitue 
azi  o  preocupare  de  căpetenie  şi  pentru  alte  centre  studenţeşti,  pentru 
că  numai  printr’un  tineret  plin  de  energie  morală  se  poate  asigura 
permanenţa  neamului.  Grija  aceasta  trebue  să  imprime  educaţiei  tine¬ 
retului  o  orientare  specială.  Biserica  lui  Hristos  ştie  acest  lucru  şi  îşi 

ia  oricând  asupra  sa  atât  legiuita  îndreptăţire  de  a-şi  creşte  fiii,  cât 
şi  marea  răspundere  ce  decurge  dintrânsa. 

Neamul  nostru  atâta  va  preţui  în  viitor,  cât  va  sorbi  azi  tine¬ 
retul  Iui  din  Evanghelia  lui  Hristos.  /w  NICODIM  BELEA 

S' 

ORTODOXIA  ROMÂNĂ  CA  FUNCŢIUNE.  EUROPEANA 

Numărul  pe  Ianuarie  al  revistei  „ Gândirea “  aduce  un  eseu  al 
marelui  vizionar  de  destin  românesc.  Nichifor  Crainic,  de  o  clasică 
limpezime  de  gând  şi  formă,  despre  „ Ortodoxia  română  ca  funcţiune 
europeană Sunt  adevăruri  spuse  răspicat,  realităţi  de  o  evidenţă  stră¬ 
lucitoare,  turnate  într'o  expresie  căreia  simţi  că  nu-i  poţi  adăoga  nimic  : 
■e  plină  de  miezul  adevărului  ce-l  închide,  asemenea  florilor  ce  cuprind 
în  potirul  lor  dulceaţa  nectarului.  Dacă  ne  încumetăm  să  smulgem  din 
ansamblul  lor  ideile  ce  ni  se  par  esenţiale  şi  să  facem  o  prezentare 
rezumativă  a  eseului,  este  pentru  că  ne  dăm  seama  de  importanţa  şi 
actualitatea  lor  şi  mai  ales  cu  gândul  de  a  îndrepta  pe  cititor  la  ori¬ 
ginalul  însuşi.  N'avem  alt  gând  decât  acesta:  a  fi  o  călăuză  spre  iz¬ 
vorul  limpede  ca  lacrima  cerului,  din  care  se  hrăneşte  inima  neamului. 

Nimic  nu  este  mai  necesar  astăzi  decât  luminarea  orizonturilor 
sub  care  trebue  să  ne  făurim  istoria.  E  neîndoielnic  că  toate  războa¬ 
iele  noastre  au  avut  un  caracter  defensiv.  Şi  în  general:  „orice  pri¬ 
mejduire  a  fiinţei  noastre  etnice  a  coincis  cu  o  primejduire  credinţei 
noastre  religioase.  Ca  urmare,  orice  apărare  a  românismului  a  coincis 
cu  o  apărare  a  creştinismului  nostru . ..  Pe  toate  câmpurile  de  luptă, 
Ortodoxia  ne-a  însoţit  ca  un  tainic  acoperemânt  al  Maicii  Domnului 
Ea  a  fost  în  permanenţă  una  cu  neamul.  Astăzi  continuăm  linia  ace¬ 
stei  tradiţii  româneşti,  luptând  totdeodată  pentru  „neam  şi  lege",  sin¬ 
gurii  dintre  toate  popoarele  cari  dăm  acestei  lupte  caracterul  de  război 
sfânt. 

Cu  toate  acestea,  „dintr’o  anumită  tabără  a  adversarilor  neamului 
nostru “  ortodoxia  românească  a  fost  prezentată  ,,ca  un  instrument  cl 
panslavismului  împotriva  culturii  şi  ordinei  occidentale “  şi  „ca  o  com¬ 
plice  a  anglo-americanismului “  împotriva  puterilor  Pactului  Tripartit. 
Sunt  absurdităţi  cari  se  topesc  în  faţa  adevărului  „ca  nişte  fulgi  de 
zăpadă  pe  fierul  înroşit  in  foc". 

In  primul  rând:  are  ortodoxia  românească  o  politică  proprie, 
deosebită  de  aceea  a  statului  român  sau  în  opoziţie  cu  ea  ?  Aceasta  se 
poate  susţine  despre  papalitate,  ca  organizaţie  internaţională  suprasta¬ 
tală:  ea  are  o  politică  proprie,  deosebită  de  a  statelor  în  care  fiinţează 
catolicismul.  Biserica  ortodoxă  română,  „liberă  de  această  sarcină  emi¬ 
namente  lumească n'are  nici  un  fel  de  politică  proprie,  ci  , .binecu¬ 
vântează  orice  politică  de  stat  care  tinde  la  desăvârşirea  vieţii  popo¬ 
rului  român".  Conflictele  dintre  stat  şi  Biserica,  atât  de  frecvente  în 
romano- catolicism,  se  datoresc  faptului  că  romano-catolicismul  nu  ţine 

seamă  „de  criteriul  naţional  indicat  de  însăşi  ordinea  făpturii".  Orto¬ 
doxia  dimpotrivă  —  respectând  ordinea  naturii  —  se  modelează  după 
natura  diferită  a  neamurilor:  e  aceeaş  lumină  divină  care  altfel  se 
aprinde  într’un  neam  şi  altfel  luminează  în  alt  neam.  Ea  e  naţională 
şi  românească  nu  prin  dogma  ecumenică  la  care  aderăm,  ci  ca  „forma 
de  viaţă  spiritual-naţională  desvoltată  de  energia  noastră  etnică,  fruc¬ 
tificată  de  dogma  ecumenică" .  De  aceea  —  din  această  fuziune  cu 
neamul  —  „toate  strădaniile  Statului  de  a  menţine  şi  a  rotunji “  hota¬ 
rele  poporului  românesc  „ interesează  de  aproape  Biserica".  „Pe  planul 
politic . . .,  Biserica  naţională  iese  în  largul  istoriei  cu  trupul  ei  concret 
care  este  naţiunea  română".  Aşa  dar,  din  însuşi  principiul  de  bază  al 
Ortodoxiei,  se  exclude  dela  sine  o  altă  politică  decât  aceea  a  neamului 
însuşi,  din  partea  Bisericii,  care  e  sufletul  acestui  neam.  Acuzaţia  este 
aşa  dar  ridicolă  şi  fără  sens.  In  ce  constă  actualmente  funcţiunea  euro¬ 
peană  a  Ortodoxiei  româneşti?  Nu  numai  în  faptul  că  „ea  asistă  cu 
toate  puterile  ei  spirituale  strădania  acestui  popor  încadrat  în  apărarea 
Europei ",  ci  şi  —  mai  ales  aceasta  se  cuvine  s'o  subliniem  —  pentru  că 
Ortodoxia  românească  este  izvorul,  este  temelia  sentimentului  de  solida¬ 
ritate  creştină  în  faţa  pericolului  comun,  care  ne-a  incadrat  întotdeauna 
şi  ne  încadrează  şi  astăzi  în  drama  ce  hotărăşte  destinul  Europei . 
„Numai  lumina  zilei  mi  se  pare  aşa  de  limpede  —  afirmă  dl  Nichifor 
Crainic  —  ca  acest  adevăr  că,  mulţumită  conştiinţei  noastre  de  creşti¬ 
nătate  şi  sentimentului  nostru  de  solidaritate  interconfesională  in  faţa 
primejdiei  comune,  ortodoxia  româneasca  e  o  funcţie  a  Europei,  activă 
şi  dinamică  până  la  sacrificiul  de  sânge".  In  această  privinţă  ortodoxia 
românească  se  deosebeşte  profund  şi  de  slavofilismul  pravoslavnic  rus 
şi  de  romano-catolicism.  Slavofilismul  e  pătruns  de  dispreţ  şi  de  ură 
fanatică  faţă  de  creştinismul  occidental",  Slavofilii  „au  căutat  să  mo¬ 
nopolizeze  ortodoxia  pe  seama  slavismului,  să  facă  un  orgoliu  de  rasă 
din  puritatea  şi  eminenţa  dogmei  ecumenice  faţă  de  celelalte  confesiuni 
şi  s’o  transforme  într’un  instrument  al  imperialismului  moscovit  împo¬ 
triva  Europei  occidentale"...  „Rolul  mesianic  al  Rusiei  e  să  cucerească 
occidentul  cu  sabia  ca  să-l  regenereze,  încreştinându-l  după  modul 
pravoslavnic" .  Ortddoxia  rusă  devenia  astfel  „un  pretext  al  imperialis¬ 
mului  moscovit  împotriva  Europei".  Romano-calolicismul,  vrând  să  facă 
un  monopol  din  cultura  bizantină  pentru  a  se  opune  lumii  ortodoxe  de 
azi,  face  aceeaş  greşală  ca  slavofilii  ruşi,  numai  cu  atitudinea  inversă 
decât  a  lor :  cucerirea  şi  subjugarea  răsăritului  cu  orice  mijloace.  Şi’n- 
tr’un  caz  şi’n  celălalt  e  o  perspectivă  îngustă,  sectară,  care  nare  nici  o 
legătură  cu  lărgimea  de  înţelegere  şi  cuprindere  a  duhului  autentic 
creştin.  Dogma  ecumenică  „nu  e  proprietatea  rasei,  proprietatea  noa¬ 
stră,  ci  a  lui  Dumnezeu:  Noi  putem  deveni  proprietatea  ei  în  măsura 
în  care  ne  făurim  o  viaţă,  fie  individuală,  fie  naţională,  cât  mai  ase¬ 
mănătoare  cu  ea".  Noi  —  românii  —  „ne-am  asimilat  ortodoxiei  ecu¬ 
menice  ca  un  fragment  de  unitate  într’un  întreg  spiritual  universal. 
De  aceea  n’am  căzut  în  aberaţia  de  a  face  un  monopol  românesc  dtrs 

ortodoxie  şi  de  a  canstrui  pe  iluzia  aceatur  monopol  vreun  mesianism * 
agresiv  faţă  de  popoarele  de  altă  credinţă.  In  raport  eu  ele  noi  ne- 
apărăm  ortodoxia,  in  care  suntem  integraţi,  cu  conştiinţa  că  aparţinem- 
unei  sfere  spirituale  din  ce  în  ce  mai  largi ,  până  la  spiritualitatea  ge¬ 
nerală  a  creştinătăţi i“.  Sentimentul  acesta  moral  al  solidarităţii  general - 
creştine ,  care  e  specific  ortodoxiei  româneşti  este  puterea  prin  care  ea 
devine  funcţie  europeană  şi  integrează  şi  poporul  român  într’o  mare 
misiune  europeană.  Conştiinţa  aceasta  a  solidarităţii  „cu  lumea  orto¬ 
doxă  şi  lumea  creştină  apuseană“  a  făcut  din  marii  noştrii  voevozi 
ortodocşi  atleţi  ai  lui  Hristos,  in  slujba  mar  ei  comunităţi  „de  cruce  a 
continentului".  Astăzi  aceeaş  conştiinţă  glăsaeşte  în  mărturisirea  solda¬ 
tului  român :  „ Luptăm  pentru  ţară  şi  pentru  creştinătate ",  „ integrând 
cu  instinctul  celei  mai  largi  înţelegeri  ţara  în  marea  unitate  spirituală 
a  Europei".  „Conştiinţa  aceasta  a  creştinătăţii  nu  se  confundă  cu  con¬ 
ştiinţa  specifică  a  ortodoxiei  lui“  (pe  care  ştie  s’o  deosebească  de  ca¬ 
tolicism,  protestantism  sau  sectarism),  „ci  e  vorba  numai  de  un  senti¬ 
ment  de  solidaritate  care  îngăduie  diferenţele  confesionale  în  faţa  pri¬ 
mejdiei  comune,  ce  ameninţă  întreaga  lume  creştină".  Cu  toate  acestea, 
ca  şi  voevozii  de  altădată,  „ făcând  din  această  energie  ortodoxă  pa¬ 
văză  Occidentului,  ne  găsim  defăimaţi  de  unii  ca  instrumente  ale  duş¬ 
manilor  Europei". 

„In  ce  priveşte  cultura  ortodoxă  desvoltată  sub  imperiul  dogmei' 
ecumenice,  această  cultură  nu  e  slavă,  ci  bizantină".  Slavii,  ca  şi  Ro¬ 
mânii,  sunt  întru  totul  tributari  Bizanţului.  Dar  această  cultură  bizan¬ 
tină  (filosofic  religioasă,  ca  şi  dogmele )  stă  „la  temelia  culturii  cre¬ 
ştine  occidentale,  ca  şi  la  temelia  culturii  noastre,  oricari  ar  fi  dife¬ 
renţele  de  credinţă  ce  ne  despart.  Tot  ceea  ce  ne  uneşte  cu  occidentul 
în  aceeaş  comunitate  spirituală  intercotifesională,  care  se  numeşte  Eu¬ 
ropa  creştină,  e  substanţă  bizantină".  „Pentru  noi  Românii,  cultura 
bizantină  e  temelia  comună  a  spiritualităţii  creştine  europene,  care  în 
duhul  Evangheliei  şi  al  Liturghiei,  trebue  să  fie  izvorul  dragostei  şi  al 
solidarităţii  interconfesionale,  în  faţa  primejdiilor  ce  ne  ameninţă  pe 
foţi".  Iată  a!  doilea  element  prin  care  ortodoxia  românească  ne  înca¬ 
drează  în  marea  comunitate  de  destin  a  Europei,  prin  care  iese  în  evi¬ 
denţă  funcţia  ei  europeană:  cultura  bizantină. 

In  sfârşit,  suntem  legaţi  de  comunitatea  europeană  prin  rasă.. 
,. Europa  ■ —  scrie  dl  Nichifor  Crainic  într’o  formulare  inegalabilă  — 
îşi  trage  fiinţa  spirituală  dela  cele  două  cetăţi  imperiale,  Roma  şi  Bi¬ 
zanţul,  centrele  politice,  culturale  şi  religioase  ale  aceleiaşi  împărăţie 
continentale.  Ele  luminează  din  adâncul  istoriei  lumii  noastre  ca  două: 
focare,  fără  de  care  nu  se  poate  imagina  cultură,  civilizaţie  şi  spritua- 
litate  europeană.  Viaţa  noastră  românească  e  sinteza  vie  a  spiritului 
acestor  două  cetăţi.  Suntem,  prin  sângele  nostru,  moştenitorii  Romei,, 
care  a  fost  faţa  apuseenă  a  imperiului  roman;  suntem  prin  credinţa 
noastră  ortodoxă,  moştenitorii  Bizanţului,  care  a  fost  faţa  răsăriteană:- 
a  aceluiaş  imperiu  roman.  Suntem  unicul  popor  de.  rasă  latină  şi  de.- 

credinţă  ortodoxă.  Lamura  europeană  nu  se  găseşte  la  nici  un  alt  neam 
de  pe  continent  mai  deplină  decât  în  această  sinteză,  vie  de  două  mii 
de  ani,  a  Romei  şi  a  Bizanţului,  încarnată  în  fiinţa  noastră  româ¬ 
nească.  Fie  că  ne  dăm  seama,  fie  că  nu  ne  dăm  seama,  aderenţa 
noastră  la  comunitatea  europeană,  prezentă  efectiv  în  toată  existenţa 
noastră  ca  neam,  emană  din  adâncimile  acestei  fuziuni  în  nota  celor 
mai  nobile  elemente  din  istoria  Europei".  „Ne  leagă  de  această  comu¬ 
nitate  rasa  noastră  cu  repercursiuni  până  la  cealaltă  extremitate  a 
Europei;  ne  leagă  aceeaş  temelie  culturală,  care  e  cea  bizantină;  ne 
leagă  sentimentul  moral,  al  solidarităţii  inter  confesionale,  în  faţa  ace¬ 
leiaşi  ameninţări" .  De  aceea  în  furtuna  aceasta  a  războiului  care  ho¬ 
tărăşte  soarta  continentului,  nu  putem  fi  decât  de  partea  Europei.  Nu 
numai  ca  latini,  dar  şi  ca  ortodocşi.  Ortodoxia  românească  nu  este 
ură  împotriva  Europei,  ci  energie  care  transformă  eroismul  românesc 
într’o  faptă  de  proporţii  europene. 

In  faţa  acestor  realităţi  de  o  atât  de  copleşitore  importanţă,  că¬ 
rora  dl  Nichifor  Crainic  le-a  dat  o  expresie  atât  de  magistrală  (de 
aceea  prezentarea  noastră  e  o  înşirare  de  citate ),  acuzaţiile  de  instru¬ 
ment  al  panslavismului “  (care  „e  negaţia  fiinţei  noastre  etnice" )  şi  de 
„complice  a  anglo-americanismului"  ce  se  aduc  ortodoxiei  româneşti,  se 
dovedesc  a  fi  lipsite  de  orice  temei  serios :  ,, pitice  opintiri  împotriva  evi¬ 
denţei cari  „se  destramă  dela  sine".  Iar  încercarea  de  a  pescui  în 
apa  tulbure  a  vremii  prin  invitaţia  —  venită  dintr'o  tabără  interesată  — 
de  a  părăsi  ortodoxia  şi  a  deveni  aderenţii  unei  alte  confesiuni  creştine 
(sub  pretextul  unui  iluzoriu  pericol  ce  ar  constitui  ortodoxia  pentru  ro¬ 
mânism),  mărturiseşte  numai  despre  spiritul  îngust  al  unui  confesio- 
nalism  care  este  anacronic  şi  în  vădită  contradicţie  cu  duhul  larg  de 
înţelegere  al  ortodoxiei  române.  Intr'o  vreme  în  care  Apusul  luptă 
pentru  salvarea  culturii  şi  a  civilizaţiei  europene  (creştinătatea  nu-l  in¬ 
teresează)  şi  românii,  datorită  ortodoxiei  strămoşeşti,  sunt  singurul 
neam  ce  sângerează  • —  ca  odinioară  voevozii  —  pentru  crace  şi  cre¬ 
dinţă,  tulburarea  conştiinţelor  cu  astfel  de  probleme  este  condamnată 
dintru  început  de  însăşi  logica  faptelor.  Imperativul  vremii,  nu  este 
confesionalismul  sectar  care  nu  vede  creştinism  decât  la  Roma,  ci  cul¬ 
tivarea  sentimentului  de  dragoste  şi  solidaritate  interconfesională,  spre 
a  realiza  un  front  unitar  în  faţa  primejdiei  comune,  Ortodoxia  româ¬ 
nească  o  dovedeşte  faptic.  Orice  încercare  de  prozelitism  e  şi  deplasată 
şi  e  şi  lipsită  de  sorţi  de  isbândă;  Ortodoxia  este  una  cu  duhul  nea¬ 
mului.  „Efnicitatea  noastră  e  pătrunsă  de  duhul  ortodox  până  la  fu¬ 
ziunea  intimă  a  corpului  cu  sufletul  de  care  este  impregnat".  Am  fost 
şi  rămânem  ortodocşi.  Şi  ortodoxia  românească  este  duhul  cel  din 
adânc  prin  care  ne  simţim  apăsaţi  de  responsabilitatea  unei  misiuni 
europene  şi  prin  ea  avem  zările  şi  energia  de  a  sângera  —  iarăşi  şi' 
iarăşi  —  pentru  creştinătate. 

Diacon  NICOLAE  MLADtN 

Prot.  Stavr,  Dr.  Dumitru  Stăniloae,  Rectorul  Academici  teolo¬ 
gice  „Andrei ane" :  IISUS  HRISTOS  SAU  RESTAURAREA  OMULUI 
(„Seria  Teologică11  Nr.  24),  Sibiu,  1943,  p,  406. 

Dacă  este  adevărat  că  teologia  dogmatică  stă  în  centrul  disci¬ 
plinelor  teologiei  creştine,  apoi  nu  este  mai  puţin  adevărat  că  cele¬ 
lalte  discipline  teologice  au  ajuns  uneori  să  înnăbuşe  studiul  dogma¬ 
ticii  prin  desvoltarea  ne  proporţională  la  care  au  ajuns.  In  teologia 
românească  de  pildă,  unde  suntem  încă  tributari  servili  marilor  dog- 
matişti  ruşi,  avem  nu  numai  întinse  cercetări  de  istorie  bisericească, 
ci  de  curând  a  apărut  chiar  o  foarte  serioasă  publicaţie  periodică  în¬ 
chinată  exclusiv  studiilor  de  istorie  bisericească,  sub  conducerea 
dlui  T.  Bulat,  profesor  la  Facultatea  de  Teologie  din  Bucureşti. 
Există  de  sigur  la  noi  şi  un  tratat  mai  vast  de  teologie  dogmatică, 
sub  titlul  Prelegeri  academice  din  dogmatica  ortodoxă  (2  voi-),  al¬ 
cătuit  de  profesorul  cernăuţean  Alexiu  Comoroşan,  decedat  dia 
nefericire  mult  prea  tânăr-  Dar  este  prea  puţin.  I.  P-  Sf.  Mitro¬ 
polit  Irineu  Mihălcescu  ne-ar  fi  putut  da  ceva  mai  mult,  dar  preo¬ 
cupările  sale  apologetice  şi  îndatoririle  bisericeşti  l-au  făcut  să  lase 
şi  până  acum  în  cursuri  litografiate  şi  fragmente  risipite  lucrări  dog¬ 
matice  utile  teologiei  româneşti.  Aşa  că,  în  afară  de  unele  începuturi 
frumoase  tinereşti,  legate  de  nume  ca  N.  Chiţescu,  Petru  Rezuş,  Olimp 
Căciulă,  etc.,  teologia  românească  nu  se  poate  sprijini  cu  încredere 
decât  pe  eforturile  Părintelui  Rector  D.  Stăniloae,  a  cărui  operă 
dogmatică  se  anunţă  de  vaste  proporţii  şi  de  o  adâncime  pe  care 
teologia  românească  na  cunoscut-o  până  acum. 

Intr'adevăr,  începând  cu  eseurile  publicate  în  revista  Gândirea, 
ba  încă  mai  de  mult,  dela  teza  de  doctorat  cu  un  subiect  mai  degrabă 
istoric,  şi  sfârşind  cu  puternica  lucrare  întitulată  lisus  Hristos  sau 
restaurarea  omului,  Părintele  Rector  D.  Stăniloae  şi-a  perfecţionat 
necontenit  mijloacele  de  lucru  prin  cunoaşterea  temeinică  a  mai  multor 
limbi  vechi  şi  nonă,  prin  frecventarea  asiduă  a  cugetării  patristice 
şi  a  marilor  filosofi,  dar  mai  ales  printr’o  adâncită  meditaţie  perso¬ 
nală  asupra  adevărurilor  de  căpetenie  ale  creştinismului.  Rodul  plin 
al  acestei  pregătiri  îl  avem  cules  în  lucrarea  sa  ultimă  7/sus  Hristos 
sau  restaurarea  omului,  care  reprezintă  o  piatră  de  hotar  nu  numai 
în  teologia  dogmatică,  ci  chiar  în  teologia  românească  în  general, 
atât  prin  felul  personal  şi  original  de  a  pune  şi  rezolva  problemele, 
cât  şl  prin  subiectul  însuşi:  lisus  Hristos,  persoana  şi  opera  sa,  adică 
cel  mai  de  seamă  subiect  al  teologiei  creştine. 

De  sigur,  autorul  mărturiseşte  în  prefaţa  cărţii  că  nu  este  vorba. 
de  o  lucrare  de  dogmatică  propriu  zisă,  ci  de  o  carte  „de  gândire,- 
de  meditaţie  creştină  în  sens  larg".  Numai  astfel  se  explică  de  altfel 
şi  fapittl  că  îmi  îngădui  aici  câteva  consideraţii  marginale.  Altfel, 
dacă  era  vorba  de  o  migăloasă  ţesătură  de  controverse  ştiinţifice  pe 
cele  mai  aride  teme  ale  dogmaticii  creştine,  mi-aş  fi  declinat  compe¬ 
tenta,  cum  se  spune  în  astfel  de  împrejurări. 

Şi  totuşi,  cartea  Părintelui  Rector  D,  Stăniloae  nu  este  o  simplă 
meditaţie  pioasă  şi  cu  atât  mai  puţin  o  operă  de  literaturizare,  în 
genul  numeroaselor  Vieţi  ale  lui  Iisus,  care  au  Început  să  apară  şi 
pe  la  noi.  Dar  nu  este  nici  un  manual  de  dogmatică  în  sensul  obiş¬ 
nuit  al  cuvântului,  ci  o  iubitoare  ap'ecare  intelectuală  spre  înţele¬ 
gerea  şi  actualizarea  marelui  mister  al  întrupării  Domnului.  Dogma 
hristologică  formează  aici  punctul  de  plecare  pentru  apropierea  doc¬ 
trinei  creştine  de  viaţă.  Dar  găsim  în  acelaşi  timp  în  cartea  Părintelui- 
Rector  D.  Stăniloae  şi  aprofundarea  şi  trăirea  dogmei  hristologice  cu 
mijloacele  oferite  de  viaţa  însăşi.  Mai  ales  sub  acest  raport  cartea  de 
care  ne  ocupăm  reprezintă  ceva  neobişnuit  în  teologia  românească. 
Până  acum  a  trebuit  să  ne  mulţumim  cu  compilaţii  bune  sau  mai 
puţin  bune,  iar  iilosofiei,  când  nu  i  s’a  aruncat  o  privire  duşmănoasa, 
i  sa  minimalizat  folosul  pentru  studiul  teologiei.  Părintele  Rector  D. 
Stăniloae  a  rupt- o  însă  cu  acest  tradiţionalism  rău  înţeles  şi,  inspi- 
rându-se  din  adevărata  tradiţie  a  creştinismului  răsăritean,  care  este 
mai  speculativ  decât  cei  occidental,  umple  de  viaţă  scheletul  rigid  al 
dogmelor,  gândind  cu  mintea  unui  om  din  secolul  al  XX-lea  şi  cu 
mijloacele  culturale  ale  vremii  noastre  adevărurile  de  căpetenie  ale 
învăţăturii  creştine.  Adică  aşa  cum  sfinţii  Părinţi  şi  scriitorii  biseri- 
ceşîi  din  primele  opt  veacuri  creştine  foloseau  filosofia  şi  ştiinţa 
vremii  lor  pentru  a  formula  şi  apăra  adevărurile  creştinismului.  Şi 
astfel,  Părintele  Rector  D,  Stăniloae  pune  la  contribuţie  nu  numai  lu¬ 
minile  marilor  cugetători  creştini  răsăriteni,  în  frunte  cu  sf,  Maxim 
Mărturisitorul,  cel  mai  de  seamă  cugetător  creştin  dela  sfârşitul  epocii' 
patristice,  ci  şi  luminile  filosofiei  existenţialiste,  fie  de  factură  ger¬ 
mană  (Heidegger,  Jaspers,  Buber,  etc.},  fie  de  factură  franceză  (Gabriel 
Marcel,  Louis  Lavelle,  Rene  Le  Senne,  etc,).  De  asemenea,  cu  rezer¬ 
vele  necesare,  Părintele  Rector  D.  Stăniloae  pune  la  contribuţie  de  o- 
parte  cugetarea  marilor  gânditori  creştini  ruşi  S.  Bulgacov,  P.  Flo- 
renski,  N.  Berdiaeff,  etc.,  de  altă  parte  cugetarea  teologilor  romano- 
catolici  şi  protestanţi,  în  deosebi  aceea  a  „teologiei  dialectice"  sau  a 
„teologiei  crizei"  (Karl  Barth,  Fr,  Gogarten,  Em,  Brunner,  Griesebach,. 
etc.),  care  a  adus  o  mare  înviorare  în  teologia  protestantă  contimpo¬ 
rană.  Ceea  ce  nu  înseamnă  că  P.  C.  Sa  s'ar  fi  subordonat  acestor  cu¬ 
rente  şi  gânditori,  ci  numai  s'a  ajutat  în  propriile  sale  meditaţii  în. 
legătură  cu  persoana  şi  opera  Mântuitorului  lisus  Hristos.  Ceea  ce  a 
folosit  în  chip  deosebit  Părintele  Rector  D.  Stăniloae  din  filosofia 
existenţialistă  este  pătrunzătoarea  analiză  a  raportului  de  eu-tu  dela 
em  la  om  şi  între  Dumnezeu  şi  om.  Aceasta  este  leit-motivul  asupra. 

<căruia  se  revine  necontenit  şi  care  aruncă  o  lumină  cu  totul  nouă  şi 
o  înţelegere  mult  mai  apropiată  asupra  celor  mai  grele  adevăruri 
dogmatice  legate  de  întruparea  Domnului.  Acolo  unde  mintea  stu¬ 
dentului  teolog  sau  chiar  şi  a  teologului  ceva  mai  consumat  se  îm¬ 
piedecă  la  fiecare  pas  în  greutăţile  de  înţelegere  a  adevărurilor  de 
credinţă,  teologul  român  inspirat  din  filosolia  existenţialistă  simplifică 
lucrurile  printr’un  fundamental  raport  de  comuniune,  de  iubire  între 
mine  şi  tine,  între  mine  şi  semenii  mei,  între  Dumnezeu  şi  lume.  Şi 
astfel  lectura  cărţii  te  prinde  de  suflet  şl  nu  te  lasă  până  nu  aderi 
la  propria  experienţă  religioasa  a  autorului. 

Căci  aceasta  mf  se  pare  a  fi  taina  cărţii  Părintelui  Rector  D.  Stă- 
niloae:  o  intensă  experienţă  religioasă.  O  carte  scrisă  în  felul  acesta, 
o  carte  care  te  poartă  pe  nesimţite  spre  credinţa  în  întruparea  Ini 
Dumnezeu  şi-ţi  creşte  puterile  sufleteşti  prin  sentimentul  de  comuni¬ 
une  cu  Dumnezeu,  o  astfel  de  carte  n'a  fost  alcătuită  de  un  scrib 
oarecare,  ci  de  un  om  purtat  el  însuşi  pe  aripile  credinţei  spre  în¬ 
ţelegerea  tainelor  celor  mai  înalte. 

Aşa  se  face  că  probleme  de  dogmatică  din  cele  mai  grele* 
printre  care  putem  aminti  problema  uniunii  ipostatice,  a  chenozei,  a 
^comunicării  însuşirilor,  pururea  fecioria  Măriei,  jertfa  pe  cruce,  co- 
borîrea  la  iad,  învierea  şi  înălţarea  Domnului  la  cer,  se  luminează 
măcar  în  parte  prin  referirea  la  raportul  eu-tu  dintre  ipostazele  di¬ 
vine  şl  dintre  Dumnezeu  şi  om.  Până  la  urmă,  toate  marile  probleme 
ale  întrupării  se  resorb  în  iubire.  Din  iubire  a  creat  Dumnezeu  lumea, 
din  iubire  se  ocupă  de  ea,  din  iubire  îi  trimite  pe  însuşi  Fiul  său, 
prin  iubire  intrăm  în  comuniune  cu  Dumnezeu-Omul  şi  prin  el  cu 
Dumnezeu  însuşi  şl  cu  semenii  noştri.  Chiar  din  introducerea  cărţii, 
în  care  Părintele  Rector  D,  Stăniloae  vorbeşte  despre  revelaţie  ca 
împlinire  a  omului,  înţelegem  axa  pe  care  se  va  învârti  tot  restul 
lucrării!  Iubirea,  adică  sentimentul  de  comuniune,  sentiment  care  a- 
duce  o  îmbogăţire,  o  depăşire  de  sine  a  omului,  intrarea  sa  în  legă¬ 
tură  cu  sursa  energiilor:  Dumnezeu.  Niciodată  nu  mi-a  fost  dat  sâ 
citesc  cuvinte  mai  frumoase  despre  iubire,  ca  în  acest  capitol  intro¬ 
ductiv  al  lucrării  Părintelui  Rector  D.  Stăniloae,  unde  în  fond  este 
analizat  actul  credinţei.  Cu  întăriri  din  cartea  intitulată  De  l' Acte 
a  filosofului  francez  contimporan  Louis  Lavelle,  P.  C,  Sa  arată  cum 
Ia  temelia  actului  credinţei  sta  nevoia  de  comuniune.  In  singură¬ 
tate,  în  egoism,  sufletul  se  piperniceşte,  se  secătueşte,  în  vreme  ce 
în  comuniune  cu  aproapele  şi  cu  Dumnezeu  ajunge  la  maximum  de 
desvoltare  a  potenţelor  puse  de  Dumnezeu  în  el.  Revelaţia  este  a- 
propierea  lui  Dumnezeu  de  om,  pentru  ca  omul  să  intre  in  comu¬ 
niune  cu  Creatorul  său.  Comuniunea  cu  Dumnezeu  se  realizează  prin 
Dumnezeu-Omul  Iisus,  a  cărui  înomenire  este  supremul  gest  de  aple¬ 
care  a  Iui  Dumnezeu  spre  creatura  Sa,  pentru  ca  aceasta  să  fie  res¬ 
taurată  în  demnitatea  primordială.  Prin  destinaţia  sa  fundamentală, 
omul  este  deci  subiect  al  dragostei  şi  a  primit  pentru  aceasta  pecetea 
•chipului  Iui  Dumnezeu.  Mântuirea  nu  urmăreşte  altceva  decât  ridi- 

carea  omului  din  starea  de  natura  Ia  aceea  de  subiect  al  comuniunii 
cu  Dumnezeu,  la  asemănarea  cu  Fiul  lui  Dumnezeu.  Pentru  aceasta 
a  fost  nevoie  ca  Fiul  lui  Dumnezeu  să  se  întrupeze,  să  se  nască  din 
Fecioară,  adică  dintr’o  fiinţă  omenească  deslegată  de  starea  de  poftă 
legată  de  tendinţa  după  procreaţie,  şi  să-şi  împlinească  cele  trei  dem¬ 
nităţi  ale  sale  s  profetică,  arhierească  şi  împărătească. 

Poate  ca  ar  trebui  să  introduc  pe  cititorul  acestor  rânduri  ma 
în  amănuntele  minunatelor  analize  existenţialiste,  Ia  care  sunt  supuse 
în  cartea  de  care  mă  ocup,  diferitele  faze  din  viaţa  şi  activitatea 
Domnului  nostru  Iisus  Hristos.  N'o  fac  însă,  pentru  că  astfel  de  lu¬ 
cruri  nu  se  spun  în  câteva  cuvinte  şi  nu  pot  fi  gustate  decât  în 
meditarea  cărţii  filă  cu  filă,  împreună  cu  autorul  ei.  Şi,  oricât  ne-ar 
fi  prevenit  autorul  că  nu  este  vorba  de  o  carte  de  dogmatică  în  în¬ 
ţelesul  restrâns  al  cuvântului,  găsim  totuşi  atinse  aici,  ba  chiar  adân¬ 
cite,  mat  toate  problemele  hristologice,  stabilindu-se  adevărul  ortodox 
atât  faţă  de  unele  învăţături  greşite  romano-catolice  şi  protestante, 
cât  şi  faţă  de  unii  teologi  ortodocşi  mai  noui,  care  s’a  abătut  dela 
interpretarea  tradiţională  a  dogmelor,  cum  este  de  pildă  cazul  teo¬ 
logului  rus  Sergiu  Balgakov,  mare  gânditor,  dar  în  acelaşi  timp  fău¬ 
ritorul  unui  al  patrulea  ipostas  în  fiinţa  divină.  In  deosebi  este  inte¬ 
resant  felul  cum  este  rezolvată,  în  chip  ortodox,  problema  sacrifi¬ 
ciului  pe  cruce  al  Mântuitorului,  împotriva  teoriei  satisfacţiunii,  for¬ 
mulată  de  Anselm  de  Canterbury  şi  inspirată  din  moravurile  cava¬ 
lerismului  medieval.  Teorie  cu  totul  neadecvată  ideii  pe  care  ne-o 
facem  noi  ortodocşii  despre  Dumnezeu.  De  asemenea,  nici  nu  se  putea 
o  mai  luminoasă  expunere  a  felului  de  a  vedea  ortodox  în  delicata 
problemă  a  coborîrii  la  iad  şi  aceea  a  înălţării  Domnului  cu  trupul 
ia  Tatăl.  Cred  că  dacă  o  astfel  de  lucrare  ar  fi  apărut  într’o  limbă 
cu  largă  circulaţie,  ar  fi  dat  naştere  Ia  ample  comentarii  şi  discuţii. 
La  noi  însă,  din  nefericire,  nu  s'au  produs  încă  astfel  de  comentarii 
şl  probabil  că  nu  se  vor  produce.  Spre  paguba  teologiei  româneşti, 
de  sigur,  fiindcă  nu  apar  in  fiecare  zi  astfel  de  cărţi. 

Cât  despre  curajul  Părintelui  Rector  D.  Stăniioae,  de  a  se  fi 
folosit  de  filosofie  şi  de  cugetarea  personala  în  cercetarea  proble¬ 
melor  de  dogmatică,  rugăm  pe  apărătorii  unui  tradiţionalism  rău  în¬ 
ţeles  să  n'aibă  nici  o  grije.  Teologii  de  talia  Părintelui  Rector  D.  Stă- 
niloae  ştiu  ce  este  ortodoxia  şi  n'o  vor  trăda  niciodată  de  dragul 
vreunei  filosofii  la  modă  sau  al  iucifericei  cugetări  personale.  Lucrări  ca 
Iisus  Hristos  sau  restaurarea  omului  deschid  teologiei  româneşti  drumul 
spre  triumful  asupra  rutinei  şi  repeţirilor  sterile.  Ele  leagă  firul  în¬ 
trerupt  al  cugetării  patristice  şi  aduc  sânge  nou  în  vechile  artere 
ale  trupului  lui  Hristos.  Cu  astfel  de  lucrări  teologia  românească  se 
poate  pe  drept  mândri  şi  poate  nădăjdui  într'o  strălucire  pe  care 
credem  că  Dumnezeu  i-o  va  hărăzi,  dincolo  de  îngrijorările  clipei 
de  faţă.  Diacon  Dr.  EMILIAN  VASILESCU 

Arhidiacon  Dr.  Orest  Bucevschi,  Profesor  ia  Facultatea  de  Teologie: 
din  Cernăuţi :  IUBIREA  FAŢA  DE  APROAPELE  I.  Extras  din  Re¬ 
vista  „Candela"  pe  anii  1939-1941.  p,  315-371.  Cernăuţi,  Tipografia 
Glasul  Bucovinei  1942. 

O  deosebită  satisfacţie  şi  bucurie  ne  inundă  sufletul  ori  de  câte  ori 
înregistrăm  apariţia  de  noui  lucrări  teologice  datorite  profesorilor 
Facultăţii  de  Teologie  din  Cernăuţi,  cari  —  cu  toată  vitregia  împre¬ 
jurărilor  create  de  ocupaţia  bolşevică  —  se  străduesc  a  se  menţine  pe 
linia  glorioasei  tradiţii  a  acestui  vechiu  aşezământ  românesc  de 
înaltă  cultură  teologică. 

Printre  studiile  care  umplu  paginile  masivului  volum  al  „Candelei" 
pe  anii  1939-1941,  se  înşirue  şi  lucrarea  cu  titlul  de  mai  sus,  datorită 
unui  specialist  în  materie.  In  introducere,  autorul  îşi  legitimează  între¬ 
prinderea  acestui  studiu  prin  câteva  juste  şi  subtile  consideraţii  asupra 
iubirii  ca  factor  de  asanare  a  crizei  în  care  se  sbate  azi  omenirea. 
Criza  actuală,  sub  toate  aspectele  ei,  e  în  fond  o  criză  morală.  Cauza 
ei  e  lipsa  de  iubire  şi  de  aceea  tămăduirea  ei  se  poate  face  numai 
prin  „reintroducerea  conţinutului  moral-creştin  in  sufletul  omenesc". 

Trecând  apoi  la  unele  consideraţiuni  de  ordin  general,  autorul 
înfăţişează  excelent  raportul  dintre  iubire  şi  dreptate,  ca  cele  două 
virtuţi  de  temelie  ale  vieţii  sociale,  şi  desăvârşirea  lor  în  creştinism: 
„Creştinismul  afirmă  dreptatea  prin  iubire Porunca  iubirii,  aşa  cum 
o  propovădueşte  Biserica  ortodoxă,  este  un  percept  specific  creşti¬ 
nismului. 

Ca  o  cerinţă  ancorată  în  legea  naturală,  iubirea  s’a  manifestat 
într'o  formă  oarecare  şi  în  afară  de  religia  adevărată,  dar  cunoaşterea 
valorii  sale  era  foarte  întunecată.  Faptul  prezenţei  unor  indicaţii  de 
comportare  „binevoitoare"  faţă  de  semeni,  întâlnit  înainte  şi  în  afară 
de  creştinism,  i-a  determinat  pe  unii  să  conteste  originalitatea  poruncii 
creştine  a  iubirii  faţă  de  aproapele.  De  aceea  autorul  dă  mai  întâiu  o 
„schiţă  asupra  ideilor  călăuzitoare  în  comportarea  faţă  de  semeni,  în¬ 
tâlnite  în  afară  de  creştinism",  schiţă  care  constitue  prima  parte  a 
lucrării  şi  formează  conţinutul  prezentului  extras. 

După  interesante  şi  preţioase  comunicări  asupra  originei  aşa  nu¬ 
mitei  „regule  de  aur“,  cari  sintetizează  ideile  mai  sus  pomenite,  autorul 
ne  dă  câteva  date  despre  existenţa  şi  valorificarea  acestei  reguli  în 
afară  de  creştinism,  cu  scopul  de  a  evidenţia  originalitatea  percep- 
tului  moral  formulat  în  porunca  creştină  despre  iubirea  faţă  de  aproa¬ 
pele.  Cercetările  privitoare  la  concepţia  păgână  antică  despre  atitu¬ 
dinea  faţă  de  semeni,  duc  la  concluzia :  Perceptul  moral  formulat  de 
Mântuitorul  în  porunca  iubirii  faţă  de  aproapele  na  fost  cunoscut  de 
antichitate.  Dimpotrivă,  comportarea  faţă  de  semeni  e  normată  aici  de 
dreptatea  rece  şi  calculată,  prinsă  în  conceptul  negativ  al  „regulei 
de  aur"  şi  purtând  amprenta  vizibilă  a  egoismului.  Glasurile  unor  în¬ 
ţelepţi  ai  antichităţii,  cari  cereau  îndulcirea  relaţiilor  sociale  dintre 
oameni  şi  puţină  iubire  şi  pentru  duşmanii  înşişi,  n’au  fost  ascultate- 

Cât  priveşte  comportarea  faţă  de  semeni  după  morala  T.  V.r 
-aceasta  e  în  mod  firesc  superioară  celei  păgâne.  După  analiza  suc¬ 
cintă  şi  judicioasă  a  unora  dintre  acuzele  aduse  moralei  T.  V.  în 
această  privinţă,  autorul  ajunge  la  concluzia  următoare !  „Legea  morală 
.a  T.  V.  cunoaşte  iubirea  faţă  de  aproapele  cu  obligaţiile  ei  şi  moti¬ 
vată  religios,  chiar  în  forma  unei  porunci  pozitive,  ceea  ce  de  sigur  ii 
imprimă  o  notă  de  evidentă  superioritate  morală  faţă  de  ideile  călăuzi¬ 
toare  în  comportarea  faţă  de  semeni,  întâlnite  în  sistemele  morale  ale 
antichităţii  păgâne.  Totuşi,  la  înălţimea  morală  a  concepţiei  creştine 
despre  iubirea  faţă  ăe  aproapele,  T.  V,  nu  se  ridică  nicidecum,  deşi 
porunca  sa  are  aceeaş  formulare  literară".  Faptul  acesta  îl  eviden¬ 
ţiază  chiar  analiza  noţiunii  de  aproapele.  Lipsind  puterea  harului  divin 
şi  pilda  vie  a  Mântuitorului,  iubirea  faţă  de  aproapele  din  T.  V.  nare 
semnificaţia,  puterea  morală  şi  spiritul  de  jertfelnicie  din  T.  N. 

Scrisă  cu  competenţă  şi  într'un  stil  cu  totul  adecvat,  lucrarea 
promite  a  fi  cel  mai  valoros  studiu  despre  iubirea  faţă  de  aproapele, 
apărut  la  noi.  De  aceea  o  recomandăm  cu  toată  stăruinţa  mai  ales 
juraţilor  preoţi,  ca  pe  o  lucrare  de  necontestată  actualitate.  Şi  aşteptăm 
cu  legitimă  nerăbdare  apariţia  părţii  a  doua. 

Preot  Dr.  CORNELiU  SÂRBU 

<£> 

Preot  Dr.  Petru  Al.  Rezuş,  profesor  la  Academia  teologică  din 
Caransebeş ;  DESPRE  DUHUL  SFÂNT.  Sinteză  pnevmatologică,  („Seria 
Teologică"  Nr.  21),  Sibiu,  Tipografia  Arhidiecezană  1941,  p,  XIV  +  122. 

Pâr.  Prof.  Dr.  P.  A.  R.  reprezintă,  în  şiragul  fruntaşilor  gene¬ 
raţiei  noastre  tinere  de  teologi,  una  din  cele  mai  frumoase  pilde  de 
-devoţiune  totală  preocupărilor  ştiinţifice.  Spuneam  nu  de  mult,  tot 
aici,  că  puterea  sa  de  muncă  este  deadreptul  uimitoare.  Din  1937 
încoace,  a  publicat  an  de  an  câte  una  sau  mai  multe  lucrări,  cari  se 
disting  mai  ales  prin  bogăţia  şi  preciziunea  amănuntului  documentar. 
P.  C.  Sa  face  uz,  în  genere,  de-o  bibliografie  amplă.  Modul  in  care 
o  pune  la  contribuţie,  vădeşte  o  neostoită  pasiune  cărturărească. 

Tărâmurile  pe  cari  se  afirmă  de  predilecţie  P.  C.  Sa  —  Teologia 
•dogmatică  şi  Teologia  fundamentală  —  îi  datoresc  până  acum  nu- 
znăroase  contribuţiuni  de  merit.  Intre  ele,  şi  monografia  de  faţă. 

Când  a  tipărit-o,  autorul  vorbia  în  prefaţă  (p.  V),  de  „actuali- 
.atea  confesională"  pe  care  o  prezintă  studiul  său  despre  Duhul  Sfânt. 
De-atunci  s’au  scurs  aproape  trei  ani,  în  care  timp  lucrarea  sa,  de¬ 
parte  de-a  se  învechi,  a  devenit  de-o  actualitate  acută.  Cu  toate 
consemnele  primite  din  locuri  inalte,  cari  recomandau  —  cu  con¬ 
siderare  la  starea  actuală  de  râsboiu  —  domolirea  sau  chiar  înce¬ 
tarea  ostilităţilor  interconfesionale,  tendinţele  prozelitiste  ce  domnesc 
în  cealaltă  strană,  cu  ecouri  suspecte  peste  hotare,  ne  obligă  să  în¬ 
teţim  străjile  dreptei  credinţe. 

Am  crezut  totdeauna,  şl  n'am  pregetat  a  o  spune,  că  cea  mai 
«eficace  armă  de  apărare  rămâne,  pe  tărâm  confesional,  cunoaşterea 

aprofundată  a  doctrinei  proprii,  mai^  ales  în  acele  puncte  ale  ei  cari 
fac  de  obiceiu  obiectul  discurilor  în  contradictoriu, 
învăţătura  despre  Duhul  Sfânt  aparţine  acestora. 

Păr.  Prof,  Dr,  P.  A.  R.  o  expune  cu  deamănuntul  în  cele 
patru  capitole  ale  lucrării  de  faţă.  Despre  persoana,  divinitatea  şi 
activitatea  sf.  Duh  se  rosteşte  clar  şi  concis.  Purcederea  sf.  Duh  este 
■tratată  în  schimb  mult  mai  amplu,  din  motive  lesne  de'nţeles.  Vulne¬ 
rabilitatea  tezei  reprezentate  în  această  chestiune  de  teologia  papis- 
taşe,  ii  oferă  autorului  prilejul  de-a  răpune  una  din  cele  mai  eclatante 
-erori  dogmatice  ale  inventivilor  noştri  fraţi  de  peste  drum. 

Scrisă  în  prima  linie  pentru  teologi  şi  pentru  preoţi,  lectura 
acestei  cărţi  este  instructivă  pentru  orice  creştin  ortodox  cu  ştiinţă 
•de  carte.  Dr.  GRIGORIE  T.  MARCU 

* 

Ovidiu  Papadima  ■.  0  VIZIUNE  ROMÂNEASCĂ  A  LUMII.  Studiu 
de  folclor.  Bucureşti  1941,  p.  226,  Lei  150. — 

In  haosul  contimporan  lăsat  de  atâtea  încercări  de  reforme  ne¬ 
reuşite,  naţiunile  caută  indicaţii  pentru  stabilizarea  vieţii  lor  în  acele 
temeiuri,  în  acele  rânduieli  cari  au  păstrat  în  curs  de  milenii  poporul, 
cari  au  fost  verificate  de  înţelepciunea  îndelung  cristalizată  a  stratului 
poporal.  Această  necesitate  arzătoare  a  dat  impuls  de  desvoltare,  la 
toate  popoarele,  unei  ştiinţe  a  manifestărilor  poporului,  care  e  che¬ 
mată  să  aducă  luminile  cele  mai  hotărâtoare  pentru  înţelegerea  su¬ 
fletului  naţional,  care  e  sortită  să  lămurească  temeiurile  cele  mai 
potrivite  ale  organizării  sociale  şi  politice  a  statului  naţional,  care 
poate  să  ofere  cele  mai  importante  indicaţitmi  pentru  o  educaţie 
sănătoasă  a  nouilor  generaţii  în  spirit  naţional. 

In  slujba  acestei  înalte  misiuni  a  ştiinţei  se  încadrează  prezentul 
studiu  de  folclor  al  dlui  O.  Papadima,  care  reuşeşte  pe  deplin  să  ne 
dovedească  faptul  de  o  importanţă  vitală  pentru  viitorul  neamului 
nostru,  anume  că  felul  în  care  poporul  român  vede  lumea  este  or¬ 
ganic  creştin.  Lumea  aceasta  este  întru  totul  faptul  sfânt  al  manilor 
lui  Dumnezeu.  Veghea  milostivă  a  celui  de  Sus  este,  fără  odihnă, 
înclinată  peste  zbuciumul  de  fiecare  clipă  al  firii  (p.  12  urm.).  Cre¬ 
ştinească  este  concepţia  Românului  despre  începutul  şi  sfârşitul  vieţii 
omeneşti,  despre  moarte  (p.  161),  despre  soarta  trupului  şi  a  sufle¬ 
tului  după  moarte  (p.  50),  Viziunea  noastră  mistică  e  o  neconte¬ 
nită  înălţare  a  materiei  în  spirit.  Omul  va  învinge  toate  piedecile 
fizice  prin  trecutul  său  moral.  In  ajutorul  lui  vor  veni  faptele  lui 
bune  din  viată,  rugăciunile  pe  cari  le-au  înălţat  sincer  cătră  cer,  el 
şi  ai  lui,  vietăţile  şi  uneltele  pe  cari  le-a  dat  odinioară  de  pomană. 
Crucea,  simbolul  creştinismului,  este  valoarea  supremă  care  do¬ 
mină  concepţia  despre  lume  şi  viaţă  a  Românului.  De  aceea  o  în¬ 
tâlnim  în  cugetarea  poporului  la  rezolvîrea  tuturor  problemelor  exis¬ 
tenţei.  Nici  chiar  facerea  lumii  nu  poate  fi  explicată  fără  cruce  (p. 

15,  137).  Creştinească  este  şi  candela,  simbolizând  prin  luminiţa  ei 
mistică  lumina  vieţii  alimentată  de  untul  de  lemn  al  faptelor  bune  [p. 
138],  simbol  împrumutat  din  pilda  Evangheliei  despre  cele  zece 
fecioare. 

In  studiul  său  bine  documentat  dl  0.  P.  combate  concepţia  gre¬ 
şită  că  folclorul  ar  fi  un  conglomerat  de  firimituri  de  primitivitate,. 
că  folclorul  ar  fi  lot  ce  a  mai  persistat  haotic  din  sufletul,  din  viaţa 
omului  preistoric,  aproape  de  caverne :  superstiţii,  magie,  animism, 
eresuri,  şi  ne  dovedeşte  că  viziunea  folclorică  a  lumii  nu  e  numai  O' 
imagine,  grandioasă  şi  amănunţită  în  acelaş  timp,  a  întregii  vieţi  cos¬ 
mice,  ci  totodată  e  şi  o  ordine  desăvârşită  a  vieţii  pământeşti.  Lumea 
e  o  imensă  armonie  de  ordine  şi  ierarhii,  în  care  până  şi  lupii  îşi  au 
locul  lor  de  datorie  şi  ascultare  [p.  4]. 

Cu  alte  cuvinte  viziunea  folclorică  nu  e  numai  un  fel  de  a 
gândi  al  ţăranului  nostru,  ci  şi  un  fel  de  a  trăi.  Ea  nu  se  organizează 
în  adevăruri  abstracte,  ci  în  chipuri  din  viaţă  şi  pentru  viaţă.  De 
aceea  e  o  ordine  etică  în  adâncul  ei  şi  estetică  în  expresiile  sale. 
Poate  fi  astfel  fiindcă  nu  e  numai  o  '  ordine  etnică  de  viaţă,  ci  în 
acelaş  timp  şi  o  ordine  creştină,  adică  puternic  orientată  spre  tran¬ 
scendent. 

Dar  creştinismul  său  e  ortodoxie  şi  ortodoxia  sa  e  românească 
(p.  XI).  In  consecinţă,  nu  va  căuta  deloc  să-l  despartă  pe  om  de 
trupul  lui,  de  viaţă,  de  pământ.  Perspectivele  sale  sunt  totdeauna 
cosmice  şi  totuşi  necontenit  umane.  Omul  consideră  deopotrivă  ca  fiind 
a  lui  Dumnezeu  lumea  pământului,  ca  şi  cea  cerească.  Prin  folclor, 
omul  satului  ajunge  un  adânc  simţitor  al  transcendentului,  un  credin¬ 
cios  şi  un  desăvârşit  cunoscător  al  lumii  sale  reale.  Prin  ştiinţa  mo¬ 
dernă,  orăşanul  adeseori  ajunge  un  ateu  în  neliniştile  sale  intelectuale,, 
un  chinuit  în  singurătăţile  sale  sufleteşti  şi  un  incapabil  în  raportu¬ 
rile  sale  cu  natura  şi  cu  viaţa. 

Cele  trei  mari  idei  pe  cari  se  reazimă  viziunea  românească  a 
lumii  în  lucrarea  dlui  0.  Papadima  sunt :  conştiinţa  armoniei  perfecte 
în  care  Dumnezeu  a  îmbinat  toate  aşezările  firii;  conştiinţa  muncii ^ 
nu  ca  efort  de  schimbare  a  pământului,  cum  e  tehnica  modernă,  ci 
ca  împlinire  a  legilor  naturii;  şi  ideea  de  milostenie,  pentru  a  reda 
lumii  ce  prisoseşte  omului,  ceva  deci  iarăşi  opus  cu  totul  îngrămădirii 
de  avuţii  ce  caracterizează  vremea  de  azi. 

Viziunea  creştină  a  lumii  la  Români  s’a  contopit  în  cea  folclo¬ 
rică,  —  în  atâta  măsură  câtă  i-a  îngăduit-o  înălţimea  spirituală  a 
etnicului  care  o  purta  prin  veacuri.  In  folclorul  nostru  românesc 
această  contopire  a  fost  extrem  de  adâncă,  —  ducând  la  una  din 
cele  mai  frumoase  înfloriri  spirituale.  Aceasta  datorită  caracterului 
de  limpede  organicitate  al  ortodoxiei  {p.  221). 

DI  O.  Papadima  mărturiseşte  [p.  44]  ca  un  preot  adevărul  prin, 
care  viază  neamul  românesc,  anume  că  factorul  cel  mai  activ  în  for¬ 
marea  sufletului  nostru  etnic  —  şi  deci  şi  al  folclorului  —  a  fost: 

Biserica.  Atât  cea  înaltă  prin  cărţile  ei,  cât  şi  mai  ales  cea  măruntă, 
preotul  umil  din  fiecare  sat.  Prezenţa  gândului  preotului,  străduinţa 
lui  plină  de  zel  de  a-şi  convinge  şi  influinta  poporenii  spre  bine, 
pentru  a-le  converti  firesc  mentalitatea  veche  cătră  lumile  mai  blânde 
ale  creştinismului,  se  întrevede  clar  în  tot  folclorul  nostru. 

Cartea  aceasta  e  de  o  actualitate  nebănuită  şi  de  aceea  trebue 
citită  şi  adâncită  de  fiecare  bun  român. 

Preot  Dr.  N.  TERCHILĂ 

* 

Prof.  Dr.  Grigore  Popa,  asistent  universitar  :  EXISTENŢIA¬ 
LISMUL.  Sibiu  1943. 

Sunt  două  moduri  esenţiale  de  a  filosofa :  construind  sau  anali¬ 
zând  realitatea.  Majoritatea  filosofilor  se  plasează  pe  linia  sintezei, 
pentru  că  realitatea,  aşa  cum  ne-o  prezintă  ei,  nu  este  realitatea 
însăşi,  realitatea  ultimă,  ci  este  o  viziune  de  ansamblu,  o  sinteză  crea¬ 
toare  a  punctelor  de  vedere  logice,  epistemologice,  ontologice  sau 
cosmologice,  dela  care  au  plecat  autorii  ei.  Aşa  că  este  foarte  greu 
de  stabilit  în  ce  constă  realitatea  ultimă,  ca  ultimă  expresie  a  filoso¬ 
fici,  pentru  că  filosofia,  din  acest  punct  de  vedere  sintetic,  este  fatal  şi 
organic  redusă  la  o  multiplicitate  ireductibilă  de  sisteme  filosofice. 
Nu  filosofia,  nu  adevărul,  nu  rezultatul  ca  atare  este  esenţial,  ci  faptul 
de  a  filosofa,  aventura  creatoare  a  spiritului,  aflarea  unei  formule 
sintetizatoare.  De  aceea  nu  mai  poate  fi  vorba  aci  de  o  filosofie 
unică,  universală,  ci  numai  de  o  sumă  de  filosofii,  de  sisteme,  mai 
mult  sau  mai  puţin  monadic  încercuite.  Unicul,  indivizibilul,  reali¬ 
tatea  ultimă,  absolută,  în  integritatea  sa,  scapă  cercetărilor  acestei 
filosofii  diversificatoare,  fatal  contaminată  de  ceea  ce  numeşte  Ortega 
y.  Gaset  „perspectivism".  Din  punct  de  vedere  al  adevărului,  ca  ex¬ 
presie  a  realităţii,  ea  este  mai  mult  o  artă  decât  o  veritabilă  filosofie. 

Totuşi  unicul,  indivizibilul,  realitatea  ultimă,  absolută,  trebue  să 
existe  dincolo  de  orice  afirmaţie  a  subiectivităţii  creatoare,  ca  un 
fapt  obiectiv  şi  transcendent  eului  cugetător.  Deci  e  necesară  o  schim¬ 
bare  de  atitudine  cognitivă,  căutarea  unui  mod  oarecum  analitic  de 
a  filosofa,  adoptarea  unei  poziţii  „analitice"  faţă  de  realitate.  Iluzia 
eului  absolut,  depozitar  şi  creator  al  realităţii,  trebue  răsturnată  şi 
înlocuită  cu  singura  poziţie  ontologic  valabilă :  aceea  a  eului  depen¬ 
dent  de  ceva  de  dincolo  de  sîne,  a  eului  care  nu  crează  ci  el  însuşi 
este  creat  după  chipul  şi  asemănarea  unei  realităţi  superioare,  care 
tinde  în  mod  necesar  spre  această  realitate.  Esenţialul  aici  nu  constă 
în  modul  de  a  filosofa,  căci  modul  este  unul  şi  acelaşi;  coborîrea  spre 
adâncurile  de  taină  ale  conştiinţei  creaturale.  Esenţialul  este  adevărul 
unic,  real,  indivizibil,  absolut.  De  unde  până  acum  filosofia  era  un 
factor  dîversificator,  ea  devine  un  factor  unificator,  un  factor  de  în¬ 
tărire  a  solidarităţii  de  cugetare  şi  viaţă  umană. 

Precum  este  lesne  de  înţeles,  acest  mod  „comunitar"  de  a  gândi 
este  cel  mal  scurt  drum  filosofic  către  creştinism,  forma  cea  mai  înaltă 

a  cultului  realităţii  unice  şi  absolute.  Filosofi*  aceasta  „analitică",  fi- 
losofle  care  unifică,  este  în  acelaş  timp  o  poartă  larg  deschisă  spre 
viaţă,  spre  existenţa  umană.  Este  o  filosofic  care  porneşte  dela  rădă¬ 
cinile  ontologice  ale  cugetării  şi  duce  spre  ţelul  suprem  care  uneşte 
cugetarea  cu  existenţa;  mântuirea.  După  această  fUosofie,  a  filosofa 
nu  este  tot  una  cu  un  joc  iresponsabil  aî  spiritului  creator,  ci  este 
un  act  decisiv,  existenţial.  Filosofarea  se  îmbină  cu  datoria  şl  reli- 
giositatea. 

Despre  această  filosofie,  atât  de  aproape  de  duhul  unificator  şi 
comunitar  al  creştinismului,  scrie  într’un  mod  magistral  dl  Gr.  Popa, 
înaintestâtătorul  tinerei  generaţii  filosofice  ardelene,  Intr'un  stil  elegant 
şi  cu  o  bogăţie  inepuizabilă  de  cunoştinţe,  acest  admirator  al  lui  Pascal 
şi  Kierkegaard  ne  oferă  o  perspectivă  edificatoare  asupra  „Existen¬ 
ţialismului".  Un  mare  merit  al  acestei  lucrări  este  că  face  distincţie 
netă  între  „existenţialism"  şi  „filosofia  existenţei".  Existenţialismul 
tratează  „realitatea  umană  individuală,  marele  însingurat  în  raport 
direct  şi  privat  cu  transcendenţa"  (p.  8).  In  sens  existenţialist  „a  fi- 
iosofa"  însemnează  „a  te  salva"  (ibid.)  pentru  că  comandamentul 
acestui  filosof  este  „viaţa  gândită  şi  gândirea  trăită"  (p.  9). 

Lucrarea  sa  se  plasează  pe  linia  spirituală  a  falangei  de  inte¬ 
lectuali  creştini,  reprezentata  de  Păr.  Dumitru  Stăniloae,  Dr.  Nicolae 
Balca,  şi  alţii.  Ea  ne  justifică  mândria  de  a-1  considera  pe  dl  Grigore 
Popa  un  mare  prieten  al  teologiei  speculative.  Dsa  este  al  nostru  şi 
numai  al  nostru,  al  celor  care  nizuim  a  ciopli  din  cremenea  duhului 
milenar  al  Ortodoxiei  templul  măreţ  al  unei  metafizici  a  mântuirii. 

Preot  10AN  OPRIŞ 

C,  Daicovici:  LA  TRANSILVANIA  NELL’ANTICHITA.  Buca- 
rest  1943,  p.  223. 

Cunoşteam  studiul  „La  Transsylvanie  dans  l'antiquite"  publicat 
în  1938  de  strălucitul  profesor  de  arheologie  dela  Universitatea  clu- 
jană.  De  astă  dată  avem  înaintea  ochilor  în  versiune  italiană  (şi  ger¬ 
mană)  nu  numai  o  nouă  ediţie  refăcută  şi  adăogită,  ci,  am  putea  zice, 
o  nouă  lucrare,  pusă  la  punct  cu  întreaga  bibliografie  a  problemei, 
cu  atâtea  no  ui  experienţe  şi  concluzii  pe  care  harnicul  descoperitor  al 
trecutului  Transilvaniei  ie-a  dobândit  în  răstimpul  ultimilor  ani.  Iată 
de  ce  gestul  dsale  de-a  cuprinde  într'o  sinteză  documentată  istoria 
ntegrală  a  vechii  Dacii  este  din  cele  mai  binevenite  nu  numai  pentru 
iumea  străină,  ci  şi  pentru  orice  Român  dornic  de-a  avea  o  expu¬ 
nere  autorizată  şi  demnă  a  începuturilor  istoriei  noastre.  Şi  cine  oare 
ar  fi  putut-o  face  mai  autorizat  decât  cunoscutul  şi  eruditul  scormo¬ 
nitor  al  trecutului  daco-roman  din  întreg  ţinutul  transilvan  ?  Iar  azi, 
în  vremuri  de  cumplite  răsturnări  politice  şi  sociale,  cine  n’a  simţit  o 
adâncă  reconfortare  morală  când  a  putut  citi  nu  de  mult  în  ziarele 
noastre  apelul  profesorului  C.  Daicovici  (alături  de  Gh.  I.  C.  Brătianu 
ş.  a.)  adresat  studenţimii  de  a  veni  cu  toţii  la  săpături  la  Costeştii 


REVISTA  TEOLOGICA 


149 


Orăştiei,  spre  a  pleca  urechea  la  mormintele  strămoşilor  şi  a  da  la 
lumină  aşezămintele  şi  viaţa  lor  aspră  şi  demnă  de  când  s  au  po¬ 
menit  pe  acest  pământ?  Cine  nu  simte  astfel  făcându-se  legătura  tai¬ 
nică  a  permanenţei  româneşti  aci,  în  acest  predestinat  ţinut  de  mari 
vrednicii  ale  unuia  şi  aceluiaş  popor?  Ceasurile  de  nâpraznice  fur¬ 
tuni  prin  care  trecem  nu  puteau  oferi,  mal  ales  tineretului  universitar, 
o  mal  eficace  întremare  spirituală  decât  tocmai  această  cuminecare 
din  potirul  plin  de  măreţie  şi  de  statornice  virtuţi  ale  trecutului  no¬ 
stru  atât  de  vechiu. 

Lucrarea  dlui  C.  Daicovici  se  împarte,  cum  era  şi  iiresc,  în  trei 
părţi : 

I  Dacia  pre-romană  pp.  13 —  64; 

lf  „  romană  ,,  65 — 165; 

III  „  după  evacuare  „  167 — 222, 

In  prima  parte  se  trec  in  revistă  cele  mai  noul  descoperiri  cu 
privire  la  vechile  aşezări  omeneşti  din  Transilvania  (paleolitic  şi  neo¬ 
litic)  pentru  ca  asupra  perioadei  lucrării  metalelor  (bronz  şl  fier)  să  se 
insiste  în  chip  mai  detailat.  In  deosebi  perioadele  scitică,  celtică  şt 
dacică  (sec.  VII  î.  Hr. — II  d.  Hr.)  sunt  mal  bogate  în  ştiri  arheologice. 
De  aceea  autorul  ne  reproduce  o  serie  întreagă  de  piese  de  muzeu 
sau  ne  redă  frumoase  fotografii  ale  vechilor  castre,  ziduri,  etc. 

Fireşte,  jumătate  din  spaţiul  lucrării  îl  cuprinde  epoca  romană» 
cea  mai  bogată  în  urme  documentare  (epigrafice,  filologice,  etnogra¬ 
fice,  antropogeograflcc,  etc.).  De  aceea  autorul  se  ocupă  pe  rând  de 
cucerirea  Daciei  (p.  65 — 76),  organizarea  politică  şi  istoria  provinciei 
până  sub  împăraţii  Severi  (a-  200,  p.  77 — 87),  organizaţia  militară  şi 
problema  populaţiei  autohtone  (p.  89 — 107),  organizarea  internă  şi 
viaţa  provinciei  (p.  108 — 143),  precum  şi  de  istoria  Daciei  după  Se¬ 
veri  şi  evacuarea  ei  (p,  144 — 165). 

Cei  mai  vechi  şi  mai  bravi  dintre  toţi  Tracii,  cum  îi  caracteriza 
Herodot  pe  Daci,  s'au  contopit  cu  Romanii  în  decursul  celor  170  de 
ani  de  convieţuire,  le-au  învăţat  limba,  altoind-o  cu  forme  proprii, 
dar  mai  ales  şi-au  îngemănat  credinţele  şi  obiceiurile  într'o  formă  pe 
cât  posibil  unitară  şi  armonică,  încât  atunci  când,  în  faţa  invaziilor 
germanice,  viaţa  politică  şi  unitară  romană  nu  s’a  mai  putut  menţine, 
populaţia  care  a  rămas  în  Dacia  îşi  avea  un  cheag  de  viaţă  unitară, 
din  care  va  ieşi  cu  vremea  poporul  român. 

Despre  această  problemă,  a  continuităţii,  vorbeşte  autorul  în 
partea  a  IlI-a  a  lucrării  dsale.  Argumente  istorice,  arheologice,  filo¬ 
logice  şl  etnografice,  toate  ne  trec  pe  dinaintea  ochilor  în  chip  stringent 
formulând  concluziile  hotărîte  ale  permanenţei  populaţiei  daco-romane 
la  Nordul  Dunării,  concluzii  pe  care  autorul  le-a  analizat  în  atâtea 
alte  lucrări  şl  conferinţe  ale  dsale.  Faţă  de  învechitele  şi  interesa¬ 
tele  afirmaţii  ale  unei  anumite  istoriografii  din  veacul  trecut  şl  de 
acum,  autorul  cerne  cu  răceala  şi  obiectivitatea  omului  de  ştiinţă 
toate  afirmaţiile  ce  s'au  făcut  dintr'o  parte  şi  din  alta  cu  privire  la 


150 


REVISTA  TEOLOGICĂ 


istoria  antică  a  pământului  transilvan,  ajungând  la  concluzia  că  prin 
„forţa  vitală"  (Volkskraft-ul  german)  care  dă  populaţiei  daco-romane 
rămase  autohtonia,  şi  prin  puterea  cea  nouă  pe  care  această  popu¬ 
laţie  a  primit-o  din  plin  prin  creştinismul  răspândit  în  limba  Romei, 
care,  daca  scrupulositatea  ştiinţifică  a  autorului  nu-1  vede  dovedit  ar- 
heologiceşte  în  sec.  II  şi  III  (p.  137  cu  trimiteri),  cu  siguranţă  că  era 
destul  de  cunoscut  şi  înaintea  sec.  IV,  avem  şi  dovezi  epigrafice  — 
menţinerea  romanităţii  şi  mai  apoi  a  poporului  român  în  Dacia  a  fost 
deplin  asigurată. 

Preot  Dt.  TEODOR  BODOGAE 

ZEITSCHRIFT  FUR  DIE  ALTTEST AMENT LICHE  WISSEN- 
SCHAFT  (hrsg.  Herapel  U  Heft  */4  pe  1942/43,  Berlin  1943. 

Războiul,  cu  urmările  lui,  a  influinţat  şi  asupra  revistei  pentru 
ştiinţa  Vechiului  Testament,  de  vreme  ce  până  de  curând  revista 
apărea  în  4  numere  anual,  de  data  aceasta  un  singur  număr  umple 
golul  alor  2  ani  (42  şi  43).  E  bine  că  măcar  şi  ’n  felul  acesta  se 
menţine  continuitatea  acestei  publicaţii  biblice.  In  acest  număr  — 
voi.  58  din  întreaga  serie  —  avem  următoarele  studii: 

1.  Observări  la  Psalmi  (de  Ioh.  Lindblom).  Se  discută  psalmul 
8  şi  ps.  17.  Indicaţiile  de  ordin  general  pe  cari  le  dă  autorul  sunt 
valabile  şi  pentru  cititorii  noştri :  Interpretarea  unui  psalm  depinde 
în  mare  măsură  de  conţinutul  întregului  psalm,  de  aceea  amănuntele 
versului  se  privesc  prin  prisma  întregului  psalm.  Nepotrivirea  textului, 
conflictul  aparent  între  text  şi  gramatică  provine  adesea  din  metrica 
poeziei  care  îşi  ingădue  anumite  excepţii. 

2.  Iosua  în  Pentateuh  (de  K.  Mohlenbink),  Autorul  strânge  datele 
privitoare  la  Iosua  din  Pentateuh  ca:  participarea  la  răsboiul  împo¬ 
triva  Amalehiţilor  (Ex.  17,  8-16),  Iosua  la  Sinai  (Ex.  24,  13;  32,  17), 
Josua  intimul  lui  Moise  (Ex.  33,  11),  Iosua  la  cortul  întocmirii  (Num. 
11,  28),  Iosua  delegatul  lui  Moise  în  Canaan  (Num.  13  şi  14),  Iosua 
urmaşul  lui  Moise  (Dt.  31,  14 ;  Dt,  34)  şi  rolul  ce  i  se  încredinţează 
(ocuparea  şi  împărţirea  Canaanului). 

In  genere  se  constată  că  Iosua  a  jucat  un  rol  foarte  mare  încă  de 
vreme,  în  epoca  lui  Moise,  adevăr  care  nu  pare  atât  de  evident  în¬ 
tru  cât  figura  sa  a  fost  umbrită  de  marea  personalitate  a  epocii: 
M  oise. 

3.  încă  odată  despre  „ piatra “  lui  Zaharia  (de  E.  Sellin).  E  vorba 
despre  „piatra"  misterioasă  din  Zah,  38,  10.  Interpretarea  acestui  text 
nu  s’a  desăvârşit  încă.  Unii  suţin  că  „piatra"  ar  fi  un  metal  preţios 
din  pieptarul  arhiereului,  alţii  că  ar  fi  o  piatră  scumpă  din  mitra 
arhiereului,  o  piatră  de  hotar  după  exemplul  lui  „kudurru"  sau  ar  fi 
vorba  despre  Mesia  (după  exemplul  psalmului  117  (118)  „piatra  din 
capul  unghiului"). 

4.  Izvoare  despre  Esra  (de  Fr.  Ahlemann]. 

5.  Ps.  -  lonathan  la  Dt.  34,  6  şi  citatele  din  Pentateuh  ale  lui 
Atrahat  (de  Dr.  Prof,  A.  Baumstark),  E  vorba  despre  targumul  (ver¬ 
siunea)  lui  Pseudo-Ionatan,  fiul  lui  Uzlel  şi  textul  sirian  la  V,  T. 

6.  Semnificaţia  rasial-psihologică  a  „chemărilor11  trăite  de  profeţi 
(de  Dr.  R.  Valz),  E  un.  interesant  studiu  de  psihologia  rasei  în  do¬ 
meniul  religios. 

7.  Formula  biblică  introductivă  x«l  şocat  (de  M.  Johannessohn). 
Avemaici  un  studiu  filologic  şi  istoric  asupra  expresiei  biblice  xai 

EOCSSt. 

8.  Observări  la  Geneză  (de  A.  Schulz).  Se  discută  aici  unele 
probleme  de  amănunt  ca  1,  paralelism  intre  corb  şi  porumb  (Fac.  8, 
7-12),  2.  Sara  (Fac.  23,  3),  Sicriul  lui  Iosif  (Fac.  50,  26). 

9.  Cântarea  Cântărilor  în  canon  (Prof.  D.  W.  Rudolph).  Se  ştie 
că  frumoasa  scriere  biblică  C.  Cântărilor  are  un  înţeles  mai  înalt. 
Dacă  ar  fi  o  scriere  curat  profană  n’ar  avea  ce  să  caute  în  canonul 
cărţilor  sfinte.  Pe  tema  interpretării  C.  C.  s’a  discutat  mult  'şi  s’au 
formulat  o  mulţime  de  ipoteze :  C.  C.  se  interpretează  altegoric,  mistic, 
tipic,  mesianic,  e  o  colecţie  de  cântece  de  dragoste,  eternizează 
dragostea  lui  Solomon  cu  Sulamita,  e  o  dramă,  e  descrierea  unor 
obiceiuri  orientale  de  nuntă,  etc. 

Autorul,  W.  Rudolph,  este  un  adept  al  interpretării  laice :  „Cân¬ 
tarea  Cântărilor  e  o  colecţie  de  cântece  lumeşti  de  nuntă  şi  de  dra¬ 
goste,  cari  n’au  altceva  ca  obiect  decât  iubirea  sexelor". 

Această  interpretare  nu  poate  fi  admisă  —  din  punctul  de  ve¬ 
dere  al  bisericii  noastre.  —  Toate  cărţile  biblice  au  un  scop  moral 
religios,  şi  de  acest  considerent  a  fost  călăuzită  şi  Sf.  Tradiţie  când 
a  primit  această  perlă  a  literaturii  biblice  între  cărţile  sfinte. 

Revista  în  chestiune  mai  conţine  însemnări,  cronici  şi  comuni¬ 
cări.  In  genere  studiile  sunt  scrise  cu  mult  aparat  critic  şi  ştiinţific, 
încât  fără  o  cunoaştere  temeinică  a  limbilor  orientale  ele  nu  pot  fi 
urmărite  cu  deplin  succes  de  către  cititori. 

Prof.  Dr.  NICOLAE  NEAGA 

PREOCUPĂRILE  pastorale  pe 
cari  le  vădeşte  renumita  cti¬ 
torie  de  presă  a  lui  Şaguna, 
Telegraful  Român,  sunt  din  ce 
în  ce  mai  vii  şi  mai  susţinute. 
Actualul  său  redactor  respon¬ 
sabil,  Pâr.  Rector  Dr,  D.  StSni- 
loae,  le  preţueşte  şi  le  cultivă 
în  mod  deosebit.  Articolele  sale 
de  îndrumare,  atât  de  gustate 
de  preoţimea  noastră,  vădesc  ade¬ 
seori  preocupări  de  natura  acea¬ 
sta,  ca  să  nu  mai  vorbim  de  cei¬ 
lalţi  colaboratori  ai  loii  numite. 

Intre  ei,  Părintele  Teofil  — 
nume  sub  care  se  ascunde  un 
foarte  destoinic  şi  temeinic  pre¬ 
gătit  colaborator  al  revistei  noa¬ 
stre  —  vădeşte  un  zel  exemplar 
pe  acest  tărâm.  „Telegraful 
Român“  i-a  găzduit  în  vremea 
din  urmă  un  mănunchiu  de  scri¬ 
sori  către  preoţi,  privitoare  la 
îndeplinirea  îndatoririlor  pasto¬ 
rale  ale  slujitorilor  sfintelor  al¬ 
tare. 

Ecoul  pe  care  l-au  avut  ele, 
l-a  încurajat  pe  autor  să  ia  ini¬ 
ţiativa  întocmirii  unui  studiu  ro¬ 
mânesc  de  Teologie  pastorală. 
In  acest  scop,  Păr.  Teofil  a 
adresat  preoţimii  noastre  invi¬ 
taţia  de  a  colabora  efectiv  la 
îsbândirea  gândului  conceput  de 
dânsul  (textul  lui,  în  „Telegraful 
Român"  1943,  nr.  49).  „Adevă¬ 
rata  Teologie  pastorală  româ¬ 
nească  —  citim  în  apelul  Păr. 
Teofil  —  trebue  neapărat  să  ră¬ 
sară  in  întregime  din  psihologia 


religioasă  a  neamului  nostru,  psi¬ 
hologie  care  este  cu  totul  dife¬ 
rită  de  a  celorlalte  popoare  Ş* 
confesiuni.  Teologia  pastorală  ro¬ 
mânească  trebue  să  se  bazeze* 
integral  pe  realităţile  spirituale 
ale  Ortodoxiei  şi  ale  românis¬ 
mului.  Ea  trebue  să  se  nască  şi 
să  se  închege  din  frământările 
noastre,  din  nevoile  noastre  su¬ 
fleteşti  şi  trupeşti,  din  biruinţele 
noastre  şi  din  înfrângerile  noa¬ 
stre  pastorale.  De  aceea,  la  al¬ 
cătuirea  acestei  Teoiogli  pasto¬ 
rale  poate  să  contribue,  şi  încă 
într’o  formă  foarte  bogată,  fie¬ 
care  preot,  fiecare  păstor  de  su¬ 
flete  care  şi-a  aplecat  urechea,, 
şi-a  îndreptat  privirile  şi  inima 
spre  viaţa  lăuntrică  a  credin¬ 
cioşilor  săi,  în  scopul  de  a  ob¬ 
serva,  de  a  cunoaşte  şi  a  înre¬ 
gistra  toate  manifestările  şi  toate? 
necesităţile  vieţii  neamului  no¬ 
stru.  Flecare  păstor  bun  de  su¬ 
flete,  fiecare  preot  bun,  poate 
să  fie  într'o  anumită  măsură 
autor  al  acestei  lucrări  de  mare 
însemnătate  pentru  noi  toţi.  Fie¬ 
care  experienţă  pastorală  româ¬ 
nească  prinsă  în  cuvinte  şi  re¬ 
dată,  fie  şi  pe  calea  unor  scri¬ 
sori  simple  şi  fiară  pretenţii  de 
publicitate,  alcătueşte  un  docu¬ 
ment  valoros  pentru  ştiinţa  noa¬ 
stră  de  Teologie  pastorală  şi 
formează  o  pagină  preţioasă  in 
cartea  îndrumărilor,  în  cartea 
care  ne  învaţă  cum  să  păstorism 
turma  încredinţată  grijilor  noa¬ 
stre". 

Preoţii  noştri  sunt  invitaţi  să 
răspundă  în  scris  —  pe  adresa: 
Tipografia  Arhidiecezană,  Sibiu, 
str.  Mitropoliei  45  (pentru  Păr. 
Teofil)  —  măcar  Ia  următoarele 
întrebări  s 

1.  Credinţa  creştină  şi  morali' 
tatea  neamului  nostru  sunt  ele 
astăzi  la  un  nivel  mai  înalt  sau 
mai  scăzut  decât  au  fost  în  tre¬ 
cutul  nostru  apropiat  sau  mai 
îndepărtat? 

2.  Ce  crede  astăzi  poporul 
nostru  despre  rostul  Bisericii  şi 
al  clerului  in  viaţa  neamului? 

3.  Care  este  astăzi  raportul 
sufletesc  al  preoţilor  cu  credin¬ 
cioşii  lor  ? 

4.  Care  sunt  metodele  de  tra¬ 
tament  duhovnicesc  şi  de  lu¬ 
crare  pastorală  cele  mai  bune, 
cele  mai  ducătoare  la  scop,  cele 
cari  au  dat  rezultate  pozitive  în 
viaţa  neamului  nostru? 

5.  Aproape  în  fiecare  parohie 
oamenii  vorbesc  despre  un  anu¬ 
mit  preot,  care  a  decedat  sau  a 
plecat  în  altă  parte,  ca  despre 
un  adevărat  om  a!  lui  Dumnezeu, 
ca  despre  un  adevărat  părinte 
ai  tuturor,  ca  despre  cel  mai  bun 
preot  pe  care  l-au  cunoscut  ei, 
ca  despre  cel  mai  ideal  preot  ce 
poate  să  existe  pe  lume.  (Ce  ştiţi 
despre  unii  ca  aceştia  ?), 

Iniţiativa  Părintelui  Teofil  tinde 
la  eliberarea  Teologiei  noastre 
pastorale  de  tutelajul  lucrărilor 
similare,  urzite  în  mediu  străin. 
Tocmai  de  aceea,  ea  trebue  să 
isbutească.  Şi  ca  să  isbutească, 
preoţimea  noastră  nu  trebue  să 
întârzie  a-şi  aduce  contribuţiunea 
solicitată . 


PORNIND  dela  apelul  lansat 
de  Părintele  Teofil  către  preo¬ 
ţimea  noastră,  in  vederea  aso¬ 
cierii  ei  la  plămădirea  unui  studiu 
de  Teologie  pastorală  crescut 
din  realităţile  româneşti,  Păr. 
Rector  Dr.  D.  Stâniloae  scrie  ua 
admirabil  articol  in  „Telegraful 
Român”  (nr,  7  a.  c.),  întitulat: 
O  Pastorală  hristologică,  din  cu¬ 
prinsul  căruia  trebue  să  reţinem 
două  amănunte  preţioase, 

întâiul  priveşte  principial  Pa¬ 
storalei.  Acesta  nu  poate  să  fie 
altul  decât  lisus  Hristos.  El  tre¬ 
bue  să  fie  prezent  în  fiecare  ca¬ 
pitol  al  studiului  pastoral  şi’n. 
fiecare  acţiune  a  păstorului  de 
suflete,  ca  model,  ca  îndrumător, 
ca  dătător  de  putere,  ca  deştep¬ 
tător  al  dragostei  de- a  lucra  ca 
El  şi  de-a  aprinde  în  alţii  şi  îm 
sine  simţirile  cereşti  pe  cari  le 
avea  lisus  Hristos. 

In  al  doilea  rând,  Păr.  D.  Stă- 
niloae  pledează  pentru  urgenţa 
restituirii  caracterului  de  căpe¬ 
tenie  ai  acestui  studiu.  Teologia 
pastorală  este  o  ştiinţă  emina¬ 
mente  practică.  Prin  urmare,  stu¬ 
dierea  ei  în  şcoli  nu  trebue  să. 
se  limiteze  la  îndrumările  de 
ordin  teoretic,  ci  să-şi  asocieze 
şi  o  lăture  de  aplicaţie,  aşa  cum 
procedează  Omiletica  şi  Catihe- 
tica.  Studentul  teolog  trebue  a- 
propiat  de  oameni,  căci  numai 
astfel  se  va  obicinui  să  facă  pa- 
storaţie  efectivă,  intrând  în  fa¬ 
milii,  şî  nu  una  decorativă,  de 
birou :  „E  momentul  să  nu  ne 
mai  mulţumim  cu  acel  despre- 
al  teoriei,  care  paralizează  miş¬ 
carea,  ci  să  ridicăm  la  locul  de 
cinste  pe  în.  A  face  chiar  din— 
tr’o  misiune  practică  o  temă  des- 

pre  misiune,  înseamnă  a  face  din 
înnot  o  temă  despre  înnot.  în¬ 
seamnă  a  evita  înnotul  şi  a  ră¬ 
mânea  cu  expunerea  frumoasă 
a  regulelor  înnotului". 

Mai  clar,  nu  se  putea  ! 

MUNCA  de  zidire  nouă  care 
se  săvârşeşte  în  Eparhia  Caran¬ 
sebeşului,  de  când  a  fost  rân¬ 
duit  la  cârma  ei  P.  Sf,  Episcop 
Veni  amin  V.  Nisfor,  ne-a  reţi¬ 
nut  atenţiunea  în  repetate  rân¬ 
duri.  Nu  mai  departe  decât  in 
fascicolul  precedent,  am  incre- 
stat  la  răbojul  înfăptuirilor  osâr- 
duitorului  Ierarh  ctitorirea  revi¬ 
stei  de  frumoase  făgăduinţi  întitu¬ 
lată  „ Altarul  Banatului ",  a  cărei 
înfăţişare  de- o  distincţie  acade¬ 
mică  este  la  înălţimea  cuprin¬ 
sului  ei  variat,  bine  gândit,  în¬ 
grijit  scris  şi  foarte  reuşit  com¬ 
partimentat. 

Am  reţinut  din  primul  caiet 
al  acestei  reviste  o  informaţie 
care  ne-a  umplut  inima  de  bu¬ 
curie  :  Academia  teologică  din 
Caransebeş  va  avea  un  local  spa¬ 
ţios,  conceput  pe  măsura  trebu¬ 
inţelor  acestei  înalte  instituţii. 
Fondul  de  construcţie  a  fost  ini¬ 
ţiat  de  către  P.  Sf.  Episcop  Ve- 
miamin,  care  s'a  înscris  în  frun¬ 
tea  donatorilor  cu  suma  de  Lei 
200.000,  urmat  de  rectorul  în 
funcţiune  al  Academiei  teologice. 
Pâr.  Prof.  Dr.  Zeno  Muntean 
(Lei  100.000}  şi  de  Consilierii 
eparhiali  Dimitrie  Sgăverdia  (Lei 
60.000)  şi  Prot.  Stavr.  Romul  G. 
Ancuşa  (Lei  50.000). 

Pe  de  altă  parte,  P,  Sî.  Epi¬ 
scop  Veniamin  a  dăruit  toate 
-economiile  ce  şi  le-a  agonisit 
înainte  de  a  intra  în  episcopat, 


—  e  vorba  de  respectabila  sumă 
de  Lei  700.000  —  în  scopul  în¬ 
temeierii  unui  fond  de  susţinere 
a  internatului  fiilor  de  preoţi  din 
Eparhia  Caransebeşului. 

Gestul  P,  Sf.  Sale  întrece  orice 
cuvânt  de  laudă.  :(Pe  dătătorul 
de  bunăvoie  îl  iubeşte  Dumnezeu" 
— •  spune  Apostolul  [II  Cor,  9,  7j. 

OSÂRDUITORUL  Episcop  ai 
Aradului,  P.  Sf.  Sa  D.  D.  Dr. 
Andreiu  Magieru,  vădeşte  faţă 
de  cultura  noastră  bisericească 
un  interes  demn  de  frumoasa  şi 
temeinica  Sa  cultură  personală. 

La’nceputul  lunii  Februarie  a, 
c,,  P.  Sf.  Sa  a  repurtat  pe  acest 
tărâm  o  biruinţă  de  proporţii 
remarcabile :  Tipografia  Diece¬ 
zană  din  Arad,  datorită  strădu¬ 
inţelor  P.  Sf.  Sale,  a  fost  înze¬ 
strată  cu  o  rotativă  modernă  şi 
cu  patru  maşini  de  cules  (lino- 
typuri). 

înfiinţată  în  1879  de  către 
episcopul  Ioan  Meţianu  —  ulte¬ 
rior  mitropolit  al  Ardealului  — 
„Diecezana"  arădană  s’a  afirmat 
în  cursul  existenţei  sale  ca  una 
din  cele  mai  harnice  Întreprin¬ 
deri  româneşti  de  arte  grafice. 
Astăzi,  pe  lângă  număroase  cărţi 
şl  broşuri,  ea  tipăreşte  regulat 
organul  oficial  al  Eparhiei  Ara¬ 
dului  „Biserica  şi  Şcoala foaia 
religioasă  pentru  popor  „Calea 
Mântuirii"  şi  ziarul  „Tribuna  Ro¬ 
mână". 

Cu  prilejul  punerii  în  funcţiune 
a  nouilor  maşini,  după  ce  a  pro¬ 
cedat  în  prealabil  la  sfinţirea  lor, 
P.  Sf.  Episcop  Andreiu  a  rostit 
o  cuvântare  în  care  stabileşte 
magistral  relaţia  firească  dintre 

creştinism  şi  muncă.  Iată  câteva 
fragmente  grele  de  semnificaţie; 

Au  trecut  65  ani  de  când  s’a 
înfiinţat  Tipografia  Diecezană.  In 
1912  s’a  stabilit  în  localul  ei  pro¬ 
priu.  Acum  urmează  faza  înzes¬ 
trării  cu  rotativă  şi  4  linotypuri. 
Se  modernizează ,  şi  acum  s’au 
sfinţit. 

De  ce  se  sfinţesc  maşinile  ?  Pen¬ 
tru  că  sufletul  maşinei  este  mun¬ 
citorul  şi  munca  lui,  care  se  bi- 
necuvintează  deodată  cu  maşinile. 

Intre  toate  maşinile,  tipografia 
stă  la  un  loc  mai  de  cinste,  de¬ 
oarece  e  un  isvor  de  lumină. 

Scrisul  isvorăşte  din  sufletul 
autorului,  trece  ca  o  salbă  de 
mărgele  prin  manile  tipografului, 
apoi  în  formă  de  carte  sau  ziar 
e  dat  marelui  public,  ca  o  făclie. 

Tipograful  nu  este  numai  un 
receptor  mort  al  scrisului,  ci  şi 
sufletul  lui  vibrează  atunci  când 
culege ;  pune  şi  el  atunci  o  parte 
din  fiinţa  lui  în  scris.  Aşa  că  şi 
el  e  un  colaborator  ai  autorului. 

Din  rândul  tipografilor  s’au 
ridicat  oameni  cari  au  adus  mari 
servicii  publicului,  ca  editori,  pro¬ 
prietari  şi  scriitori  de  gazete,  cum 
a  fost  cazul  lui  Aurel  Birăuţiu  îna¬ 
inte  de  unirea  cea  mare  din  1918. 

Strămoşii  ziceau:  roagă- te  şi 
lucrează.  Maşinăria,  rotativa  şi 
chiar  zeţăria  sunt  şi  ele  un  altar, 
la  care  tipograful  —  care  mun¬ 
ceşte  cu  plăcere  şi  dă  ceva  din 
sufletul  său  —  face  un  fel  de 
rugăciune. 

Tipografia  noastră  diecezană 
a  fost  totdeauna  în  slujba  ideilor 
religioase  şi  morale,  şi  niciodată 
na  fost  un  mijloc  de  aţâţare  la 
ură.  Ea  are  patron  pe  Iisus  Hris- 


tos,  care  şi  El  —  în  tinereţe  — 
a  fost  muncitor. 

Scrisul  religios  ar  trebui  să  fie 
tipărit  cu  Utere  aurite,  pentru  că 
ochiul  cititorului  desprinde  din 
el  raze  de  lumină  ce  luminează 
sufletul. 

Muncitorii  tipografiei  diecezane 
şi  în  trecut  au  fost  cei  mai  apre¬ 
ciaţi,  pentru  că  au  considerat 
munca  lor  în  slujba  binelui  şi  nu 
ca  a  unor  năimiţi... 

De  încheiere,  P.  Sf.  Sa  Episco¬ 
pul  Andreiu  a  îndemnat  pe  mun¬ 
citori  să-şi  împlinească  munca 
lor  cu  plăcere  şi  atunci  vor 
găsi  în  ea  mângâierea  pe  care 
ţi-o  dă  rugăciunea.  Apoi  a  dis¬ 
pus  ca  direcţiunea  tipografiei  să 
pună  în  fiecare  atelier  Icoana 
Mântuitorului  şi  sf.  cruce,  care  să 
întărească  sufletele  muncitorilor, 

V- 

DESPĂRŢĂMÂNTUL  sibian  al 
Asociaţiunii  ,,Astra“,  diriguit  de 
zelosul  inspector  general  şcolar 
dl  Prof.  Silviu  Ţeposu,  a  pro¬ 
gramat  un  ciclu  de  conferinţe  în¬ 
titulat;  „Luptători  pentru  unire1’. 
Alegerea  subiectelor,  ca  şi  de¬ 
semnarea  conferenţiarilor,  i-au 
asigurat  un  succes  categoric-  In 
faţa  unui  auditoriu  care  umplea 
până  ia  refuz  încăpătoarea  sală 
de  festivităţi  a  Prefecturii  jude¬ 
ţului  Sibiu,  au  vorbit  până  la 
data  când  scriem ;  dl  Prof.  univ. 
D.  D,  Roşea,  decanul  Facultăţii 
de  Litere  şi  Filosofie,  despre 
Simion  Bărntiţiu  [2  Febr,  a.  c] ; 
Păr.  Prof.  univ.  Dr.  D.  Stani- 
loae,  rectorul  Academiei  teolo¬ 
gice  „Andreiane“,  despre  Mitro¬ 
politul  Andreiu  Şaguna  [13  Febr. 
a.  c.]  şi  dl  Prof.  Dr.  Grigore 

Popa,  asistent  universitar,  direc¬ 
torul  ziarului  „Ţara'1,  despre 
Oetavian  Goga  (20  Febr.  a.  c.). 

Din  conferinţa  Păr.  D.  Stăni- 
îoae,  reţinem  această  definiţie ; 

„ Şagunismul  este  maxima  po¬ 
tenţare  a  virtualităţilor  Ardea¬ 
lului;  el  înseamnă  în  Biserică 
acel  spirit  expansiv  care  vrea  să 
dea  o  calificaţie  creştină  între¬ 
gului  conţinut  al  vieţii  poporului, 
iar  în  general  el  exprimă  spiritul 
dinamic  şi  totalitar  al  Ardealului, 
în  virtutea  căruia  toate  puterile 
neamului  se  consideră  ca  un  tot 
indisolubil  fie  că  răsar  din  pă¬ 
mânt,  fie  că  pogoară  prin  Bise¬ 
rică  din  cer.  Imaginea  Ardealului 
şagunian  este  blocul  poporului  ce 
păşeşte  energic  şi  luminat,  con¬ 
dus  de  preoţi  cu  crucea  in  frunte, 
spre  idealurile  de  cultură,  de  li¬ 
bertate,  de  creştinătate ". 

De  meditat  şi  de  memorizat !... 
<fi 

CONFRATELE  Păstorul  Or¬ 
todox,  revistă  lunară  a  preoţind! 
din  Eparhia  Argeşului,  a  intrat 
în  al  25-lea  an  de  apariţie  re¬ 
gulată.  Cu  acest  prilej,  şi-a  în¬ 
noit  veşmântul  şi  personalul  re¬ 
dacţional. 

Conducerea  revistei,  după  să¬ 
vârşirea  din  viaţă  a  preotului 
Marin  D.  Preoţescu,  a  fost  în¬ 
credinţată  Păr.  Marin  S.  Diaco- 
nescu,  dela  catedrala  din  Piteşti. 
Clerul  grupat  în  societatea  „Fră¬ 
ţia",  căreia  îi  revine  meritul  de-a 
asigura  existenţa  acestui  periodic, 
a  făcut  o  alegere  norocoasă,  căci 
Păr.  Marin  S.  Diaconescu  este 
nu  numai  cel  mai  zelos  colabo¬ 
rator  al  revistei  „Păstorul  Or¬ 
todox",  ci  şi  un  publicist  bise¬ 
ricesc  de  destoinicie  verificată. 


Misiunea  pe  care  o  îndepli¬ 
neşte  „Păstorul  Ortodox"  este- 
pe  cât  de  utilă,  pe-atât  de  fru¬ 
moasă.  EI  cultivă,  de  preferinţă,, 
problemele  de  Teologie  practică 
şi  viaţă  bisericească. 

Pentru  Ardealul  ortodox,  a 
manifestat  întotdeauna  atenţiuni 
speciale.  Ii  mulţumim  şl-i  urăm 
spor  bun  în  toate  acţiunile  sale.. 

PĂR.  Dr.  D.  Stăniloae,  recto¬ 
rul  Academiei  teologice  „An- 
dreiane",  va  pune  în  curând  sub- 
tipar  versiunea  românească  a 
operei  sf.  Maxim  Mărturisitorul,, 
întitulată;  Răspunsuri  către  Tha- 
lasieu. 

Traducerea  acestei  lucrări  va 
fi  însoţită  de  un  studiu  critic. 

REFERINDU-SE  la  cartea  „Re¬ 
ligie  şi  Spirit",  dl  Lucian  Blaga 
scrie  în  monitorul  dsale  personal 
(„Saeculum",  Febr.  a.  c.  p.  87), 
printre  alte,  următoarele  : 

nenorocita “  (expresia  nu  e 
de  provenienţă  blagiană,  N.  R.ţ> 
noastră  operă  sperăm  să  rea¬ 
pară,  neschimbată,  în  noui  şi  noui 
ediţii,  fiindcă  e  foarte  citită  toc¬ 
mai  in  cercuri  teologice. 

Asta  e  ce  e !  Dar  ne  gândim,, 
aşa  in  treacăt,  ce  succes  formi¬ 
dabil  ar  fi  avut  opera  împrici¬ 
nată  dacă  teologii  noştri  erau  în¬ 
scrişi  la  Filosofie  şi,  prin  ur¬ 
mare,  îndatoraţi  să  ia  frecvenţă 
şi  să  treacă  examene  la  dl  Lu¬ 
cian  Blaga.  Fără  ca  autorul'  să 
le-o  pretindă,  căci  e  străin  de 
atari  apucături,  ar  fi  cumpărat-o- 
pe  capete,  aşa  din...  cur tuo asie. - 

PĂRINTELE  Ierodiacon  Ana- 
tolie  Scurtu  dela  Catedrala  mi¬ 
tropolitană  din  Sibiu,  profesor 
la  Şcoala  de  cântăreţi  bisericeşti 
,,D.  Cunţanu“,  a  avut  creştines¬ 
cul  gând  de  a-şl  prăznui  împli¬ 
nirea  a  două  decenii  de  slujire 
la  altarul  Domnului  printr’un  fe¬ 
stival  artistic,  dat  în  folosul  spo¬ 
ririi  Fondului  orfanilor  de  răs- 
boiu  al  Arhiepiscopiei  Sibiului. 

Festivalul  a  avut  loc  în  2  Febr. 
a.  c.t  la  teatrul  municipal  din  Si¬ 
biu,  sub  înaltul  patronaj  al  I.  P. 
Si.  Mitropolit  Nicolae  al  Ardea¬ 
lului.  In  program,  cântări  reli¬ 
gioase  şi  patriotice  executate  de 
corul  Şcoalei  de  subofiţeri  de  ca¬ 
valerie,  al  Arsenalului  Armatei 
şi  al  şcoalei  tehnice  militare  Auto, 
toate  instruite  şi  dirijate  de  C.  Sa. 

Venitul  curat  de  Lei  63.796  a 
fost  vărsat  Casieriei  arhidiece- 
zane,  în  scocul  amintit. 

GR.  T.  M. 

♦ 

REVISTA,, Internationale  Kirch- 
liche  Zeitschrift"  [Decemvrie 
1943]  ne  informează  că  arhiepis¬ 
copul  romano-catolic  de  Freiburg 
i.  Br.  a  adresat  un  memoriu  că¬ 
tre  episcopatul  german,  invitân- 
du-1  să  ia  atitudine  faţă  de  nouile 
curente  din  sânul  preoţimii  cato¬ 
lice.  Cari  sunt  semnele  ce  neli¬ 
niştesc  episcopatul  catolic?  —  In¬ 
tre  altele  sunt  amintite :  , .intere¬ 
sul  din  ce  în  ce  mai  scăzut  pen¬ 
tru  teologia  naturală,  crescânda 
lipsă  de  preţuire  [sau  subpreţuire] 
a  teologiei  şi  filosofiei  scolastice, 
critica  radicală  a  ceea  ce  până 
acum  a  fost  valabil  şi  a  devenit 
istoric,  deschiderea  graniţelor  faţă 
de  alte  biserici  în  sensul  lut  „Una 
Sancta“,  noţiunea  nouă  despre 


Biserică,  exagerata  mistică  a  Iui 
Hristos,  exagerata  interpretare  a 
învăţăturii  despre  Trupul  mistic 
al  lui  Hristos,  mişcarea  liturgică , 
accentuarea  elementului  liturgic 
prin  participarea  activă  a  cre¬ 
dincioşilor,  năzuinţa  de  a  intro¬ 
duce  limba  naţională  [germană] 
Ia  sf.  Taine  şi  chiar  în  Liturghie 
şi  unilaterala  preferinţă  a  Patri¬ 
sticei  orientale “.  ,,Putem  noi,  epi¬ 
scopii  germani,  şi  poate  Roma  să 
mai  tacă?"  —  e  întrebarea  cu 
care  se  încheie  memoriul  (p.  187), 
Noi  nu  ne-am  fi  ocupat  de  el 
dacă  nu  ar  mărturisi  despre  pu¬ 
ternica  schimbare  în  sens  orto¬ 
dox  pe  care  catolicismul  trebuie 
s'o  sufere  sub  presiunea  vremi- 
lor:  preţuirea  patristicei  orien¬ 
tale,  noua  viziune  a  Bisericii 
[Trup  mistic  al  lui  Hristos]  in 
care  papalitatea  nu  mai  poate 
avea  locul  ce-1  are  acum,  deva¬ 
lorizarea  scolasticei,  mişcarea  li¬ 
turgică  şi  ecumenică  sunt  tot  a- 
tâtea  manifestări  în  acest  sens. 
Ea  a  cuprins  cercuri  atât  de  largi 

—  în  special  între  tinerii  teologi 

—  încât  episcopatul  refractar 
oricărui  duh  ce  ameninţă  „forma 
medievală"  a  catolicismului,  în¬ 
cepe  să  se  îngrijoreze.  O  biru¬ 
inţă  a  noului  duh  ar  însemna  o 
revizuire  largă  de  poziţii  şl  o 
apropiere  de  Ortodoxie,  deci  de 
spiritul  unitar  şi  originar  creştin. 
Pe  când  biruinţa  medievalismu- 
lui  este  adâncirea  şanţurilor  ce 
despart  catolicismul  de  celelalte 
cofeshmi  creştine.  Căci  unitatea 
creştinismului  nu  este  o  unitate 
administrativă  (aceasta  l-a  fărâ¬ 
miţat),  ci  numai  o  unitate  în  duh. 

NICOLAE  MLADIN 

ARBITRAJUL  dela  Viena  a 
dislocat  în  mod  silnic  o  bună 
parte  a  pământului  ardelenesc 
din  trupul  rotund  al  României 
Mari.  Conştiinţa  obştească  a  re¬ 
fuzat  totdeauna,  cu  o  vigoare 
abia  stăpânită,  să  vadă  altceva 
în  actul  pomenit  decât  reactua¬ 
lizarea  parţială  a  unui  abuz  po¬ 
litic  care  a  durat  aproape  un 
mileniu. 

Protestelor  ei  cuminţi  —  mo¬ 
tivele  acestei  temperanţe  le  cu¬ 
noaşte  ori  cine,  mai  ales  din¬ 
coace  de  Carpaţi  —  li  s  au  adău¬ 
gat  sentinţele  curajoase  ale  oa¬ 
menilor  de  ştiinţă.  Era  datoria 
lor  să  surpe  temeiurile  fragile  pe 
cari  s'a  sprijinit  pripita  sentinţă 
pronunţată  înainte  cu  trei  ani  în 
burgul  de  tristă  pomenire  de  pe 
cursul  superior  al  bătrânului 
Danubiu. 

Nu  şi-au  ocolit-o  câtuşi  de 
puţin.  învăţaţii  noştri  ardeleni 
—  1.  Lupaş,  S.  Dragomir,  C.  Pe- 
franu,  C.  Daicoviciu,  Şt.  Paşca, 
I.  Moga,  I.  Crăciun,  ş.  a.  —  au 
desfăşurat  în  acest  sens  silinţe 
lăudabile,  din  proprie  iniţiativă 
mai  ales,  iar  uneori  la  îndemn 
de  sus. 

In  scopul  examinării  atente  a 
susţinerilor  tendenţioase,  osebit 
de  agreate  în  tabăra  adversă,  şi 
a  spulberării  lor,  activează  mai 
nou  Centrul  de  studii  şi  cerce¬ 
tări  privitoare  la  Transilvania 
din  Sibiu,  care  editează  colecţia 
întitulată  Bibi iotheca  Reram 
Transsilvaniae. 

Biblioteca  aceasta  a  fost  inau¬ 
gurată,  către  sfârşitul  anului  tre¬ 
cut,  de  către  ilustrul  academi¬ 
cian  şi  istoric  dl  Prof.  univ.  Dr. 
Silviu  Dragomir,  care  în  eruditul 


studiu  „La  Transylvanie  avant  et 
apres  l’arbitrage  de  Vienne“  [Si¬ 
biu  1943,  p.  50  4-  numeroase- 
planşe  şi  hărţi  în  —  şi  în  afară  — 
de  text],  procedează  la  o  con¬ 
fruntare  severă  a  stărilor  din. 
Ardealul  de  dinainte  şi  după  ne¬ 
norocita  sentinţă  dela  Viena,  a- 
jungând  la  încheierea  că  ea  este 
nefirească,  ilogică,  în  conflict  cu 
realităţile  istorice  şi,  de  aceea,, 
lipsită  de  viabilitate. 

Destinată  tn  prima  linie  cer¬ 
curilor  ştiinţifice  şi  politice  de 
peste  hotare,  lucrarea  distinsului 
istoric  ardelean  se  îmbie  aten¬ 
ţiunii  păturii  noastre  intelectuale,, 
aşa  dar  şl  preoţimii. 

âî 

STUDENŢIMEA  Universităţii 
Daciei  Superioare,  grupată  în 
.Frăţia  Ortodoxă  Română  Stu¬ 
denţească"  (FORS),  a  organizat 
în  săptămâna  întâia  a  sf.  şi  ma¬ 
relui  post  al  Paştilor  (27  Febr. — 
4  Martie  a.  c.)  un  ciclu  pascal 
de  conferinţe  despre  „învierea 
sufletească". 

Conferinţele  au  avut  Ioc  în. 
sala  „Simion  Bărnuţiu"  dela  Fa¬ 
cultatea  de  Drept  şi  au  fost  inau¬ 
gurate  de  Păr.  Consilier  mitro¬ 
politan  Aurel  Nanu,  duhovnicul 
studenţimii,  printr’o  predică  („Din 
întunericul  păcatului  la  lumina 
învierii  sufleteşti")  rostită  Dumi¬ 
necă  27  Febr.  a.  c„  la  sf.  Litur¬ 
ghie,  în  Catedrala  mitropolitană. 

Luni  28  Febr.  a.  c.,  la  orele 
19,15  Păr.  Prof,  univ.  Dr.  D. 
Stăniloae  a  vorbit  studenţilor 
despre  „Căinţă  şi  renaştere".  Cu 
acel  prilej,  studentul  medicinist 
Mircea  Aleman,  preşedintele 
FORS-ului,  a  exprimat  conferen¬ 
ţiarilor  şi  asistenţei  mulţumirile 

tinerimii  universitare,  pentru  con¬ 
cursul  ce-1  dau  acestei  acţiuni 
duhovniceşti.  Erau  de  faţă  I.  P. 
Sf.  Mitropolit  Nicolae  al  Ardea¬ 
lului,  P.  Sf.  Episcop  Vasile  al 
Maramurăşului,  dl  Prof.  Dr.  Iuliu 
Haţieganu,  rectorul  Universităţii, 
Pâr.  Prof.  Dr.  loan  Lupaş,  pro¬ 
rectorul  Universităţii,  şi  alţi  oas¬ 
peţi  aleşi.  Conferinţa  a  fost  în¬ 
cadrată  de  cântări  bisericeşti, 
executate  de  studenţii  teologi  şi 
de  maicile  dela  mănăstirea  sf. 
Eiisaveta. 

In  zilele  următoare,  la  aceeaşi 
oră  şi  în  acelaşi  Ioc,  au  confe¬ 
renţiat  următorii  profesori : 

Diacon  Dr.  Emilian  Vasileascu, 
dela  Academia  teologică  „An¬ 
drei  ană" ,  despre  „Temeiuri  de 
credinţă  pentru  învierea  sufle¬ 
tească". 

Dl  Prof.  Marin  Ştefănescu,  dela 
Facultatea  de  Filosofie  şi  Litere, 
despre  „Fundamentul  moral  al 
învierii  sufleteşti :  libertatea  vo¬ 
inţei". 

Diacon  Nicolae  Mladin,  dela 
Academia  teologică  „  Andreiană1', 
despre  „Taina  învierii  sufleteşti". 

Prot.  Dr.  Spiridon  Cândea, 
consilier  arhiepiscopesc  şi  pro¬ 
fesor  la  Academia  teologică  „An- 
dreianâ",  despre  „Apostolatul  ti¬ 
nereţii". 

Sâmbătă  4  Martie  a.  c.,  FORS-ul 
a  ţinut  o  şedinţă  publică, 

Pentru  ca  succesul  acestor 
conferinţe  să  fie  deplin,  tipărirea 
şi  răspândirea  lor  în  lumea  stu¬ 
denţească  se  impune. 

Nu  ne  îndoim  că  dl  Rector 
Dr.  Iuliu  Haţieganu  şi  Păr.  Du¬ 
hovnic  Aurel  Nanu  vor  găsi  mo¬ 
dalitatea  de- a  împlini  fără  în¬ 


târziere  această  dorinţă,  care 
nu-i  numai  a  noastră. 

FILIALA  sibiană  a  Societăţii, 
ortodoxe  naţionale  a  femeilor  ro¬ 
mâne,  diriguită  de  dna  Sofia  St. 
Meteş,  preşedinta  regionalei  ar¬ 
delene,  organizează  un  ciclu  de 
conferinţe  religioase  încadrate  în 
program  artistic,  pentru  Dumi¬ 
necile  postului  mare. 

Conferinţele  vor  fi  inaugurate 
sărbătoreşte  la  Dumineca  Orto¬ 
doxiei  (5  Martie  a.  c.),  orele  î lx /2, 
după  sf.  Liturghie,  în  sala  de 
festivităţi  a  Prefecturii  judeţului 
Sibiu,  când  va  vorbi  dl  Prof. 
Nichifor  Crainic,  membru  al  Aca¬ 
demiei  Române),  despre  „Fîloso- 
fia  lui  Dionisie  Areopagitul".  Tot 
atunci,  dna  Sofia  St.  Meteş  va 
rosti  un  cuvânt  de  preamărire 
pentru  eroii  Neamului. 

SUNTEM  respectuoşi  faţă  de- 
ostenelile  cărturarilor  noştri  şi, 
de  aceea,  membrii  grupării  , .Re¬ 
vistei  Teologice"  urmăresc  cu 
cel  mai  viu  interes  roadele  stră- 
strădaniilor  lor  devotate.  Acestea, 
fie  că  ni  se  trimit  la  redacţie,  fie 
că  sunt  hărăzite  unuia  sau  altuia 
dintre  noi,  fie  că  le  achiziţionăm 
din  librării,  se  bucură  constant 
de  atenţiunea  cuvenită  din  par¬ 
tea  noastră, 

, .Revista  Teologică",  în  inten¬ 
ţia  luminatului  ei  făuritor,  I.  P„. 
Sf.  Mitropolit  Nicolae  al  Ardea¬ 
lului,  şi-a  asumat,  printre  alte, . 
şi  misiunea  de-a  informa  rapid 
şi  fidel  pe  membrii  clerului  no¬ 
stru  —  din  rândurile  căruia  s'au 
recrutat  totdeauna  cei  mai  nu- 
măroşi  şi  mai  sârguincioşi  citi-  - 

tori  ai  ci  —  asupra  noutăţilor 
literare  dela  noi  şi  din  alic  părţi. 
Şi  aşa  a  rămas  până  astăzi. 

In  inventarierea  acestor  nou- 
îtăţi,  nu  cunoaştem  părtinire  şi 
<nu  ne  dăm  răgaz.  Lista  biblio¬ 
grafică  de  pe  pagina  4  [uneori  3] 
.a  copertei,  pe  care  o  primenim 
mereu,  e  mărturie.  Suntem  atât 
de  bucuroşi  că  unele  surate  ale 
revistei  noastre  ne  calcă  pe  urme, 
încât  tare  anevoe  ne- am  putut 
hotărî  să  ne'ntrebăm,  aşa  în  trea¬ 
căt,  de  ce  altele  se'nvălue  în- 
ir’o  rezervă  pasibilă  de  suspi¬ 
ciuni  inconvenabile?  Dar  asta, 
la  urma  urmei,  e  treaba  lor. 

Lucrurile  se  schimbă,  însă,  când 
e  vorba  de  prezentarea  noută¬ 
ţilor  cărturăreşti  la  rubrica  înti¬ 
tulată  „Mişcarea  literară".  Acolo 
nu  răsbat  decât  cele  ce  sunt  so¬ 
cotite  utile  pentru  sporirea  sau 
revizuirea  anumitor  comparti¬ 
mente  ale  culturii  preoţimii  noa¬ 
stre.  Şi,  in  această  privinţă,  mai 
ales  de  câţiva  ani  încoace,  ope¬ 
raţia  de  selecţionare  are  cine  o 
săvârşi,  căci  gruparea  „Revistei 
Teologice"  numără  actualmente, 
printre  membrii  ei,  destule  com¬ 
petenţe  consacrate  pe  felurite 
tărâmuri  de  activitate  ştiinţifică 
—  teologică,  istorică,  filosofică, 
de  îndrumare  pastorală  şi  duhov¬ 
nicească  —  ale  căror  verdicte 
•chibzuite  nfzuesc  spre  o  obiectivi¬ 


tate  care  să-şi  merite  numele.  Fie 
că  ostenesc  în  învăţământul  teo¬ 
logic,  în  administraţia  biseri¬ 
cească,  în  şcolile  secundare,  în  pa¬ 
rohii  sau  în  funcţiuni  laice,  co¬ 
laboratorii  noştri  vădesc  în  orice 
împrejurare  cea  mai  desăvârşită 
grijă  de-a  fi  oneşti  în  aprecierile 
ce  le  formulează  la  adresa  nou¬ 
tăţilor  de  librărie  cari  se  îmbie 
cercetării  lor.  Redactorul  respon¬ 
sabil  al  acestei  tribune  de  gând 
şi  acţiune  ortodoxă,  va  putea 
povesti  cândva  în  această  pri¬ 
vinţă,  multe  amănunte  mişcătoare. 

E  drept  că,  uneori,  trecem 
cu  vederea  anumite  cărţi  şi  bro¬ 
şuri.  Cititorii  noştri  ştiu  insă  că 
tăcerea  noastră  nu  este  întâmplă¬ 
toare,  şi  cu  atât  mai  puţin  con¬ 
secinţa  unui  minus  de  informaţie. 
Orice  insistenţă  în  această  di¬ 
recţie  poate  fi  supărătoare  pentru 
autorii  de  literatură  deficitară 
din  felurite  puncte  de  vedere. 

Alte  ori,  însă,  prezentarea 
unora  dintre  noutăţile  literare 
de  merit  se  iasă  aşteptată.  In 
asemenea  cazuri,  aşteptarea  au¬ 
torilor  şi  a  cititorilor  nu  va  fi 
supusă  la  încercări  insuportabile. 
De  acest  lucru  pot  fi  siguri  şi 
unii,  şi  alţii. 

Pentru  lămurirea  lor,  a  tuturor, 
am  aşternut  aici  aceste  confi¬ 
denţe. 


(9Q> 


